
ET    INSPIRERENDE    BUDSKAB 

Påske  er  en  hellig  dag,  en  dag  hvor  man  dryker  Gud  .  .  .  Det  er  en 
anlodning  til  at  udtrykke  taknemmelighed  mod  Gud,  fordi  Han  sendte 
sin  Enbårne  Søn  til  verden,  så  Han  kunne  blive  "vejen,  sandheden  og 
livet,"  der  forkyndte  den  evige  sandhed,  at  "  .  .  .  enhver,  som  tror  på 
Ham,  ikke  skal  fortabes,  men  have  et  evigt  liv." 

Præsident  David  O.  McKay 


PRÆSTEDØMMETS 
MAGT 


AF  PRÆSIDENT  DAVID  O.  McKAY 


Præstedømmet  hører  til  i  Guddommen.  Det  er  myn- 
dighed og  magt,  som  har  sit  udspring  ide  den  Evige 
Fader  og  Hans  Søn,  Jesus  Kristus. 
Vi  taler  om  visse  magter  og  forrettigheder,  som  De 
Forende  Staters  præsident  har,  om  rettigheder  og 
privilegier  som  lovmæssigt  er  sikret  kongressen,  om 
den  magt  som  De  Forenede  Staters  Højesteret  har; 
og  kilden  til  en  sådan  myndighed  fatter  vi  let.  Aller- 
først ligger  oprindelsen  hos  folket  som  et  organise- 
ret samfund.  Når  vi  søger  kilden  til  præstdømmet, 
kan  vi  imidlertid  ikke  opdage  nogen  ud  over  Gud 
selv.  I  Ham  samles  det.  Fra  Ham  udstråler  det. 
Da  præstedømmet  således  er  iboende  i  Faderen, 
følger  deraf,  at  Han  alene  kan  give  det  til  en  anden. 
Præstedømmet  må  derfor  altid,  når  mennesket  bæ- 
rer det,  være  overdraget  myndighed.  Der  har  aldrig 
været  et  menneskeligt  væsen  i  verden,  som  har  haft 
ret  til  at  tilrive  sig  præstedømmets  magt  og  myndig- 
hed. 

Ligesom  en  ambassadør  for  en  hvilken  som  helst 
regering  kun  udøver  den  myndighed,  som  er  givet  af 
hans  regering,  således  kan  en  mand,  som  er  bemyn- 
diget til  at  repræsentere  Guddommen,  kun  gøre  det 
i  kraft  af  de  magter  og  rettigheder,  der  er  overdra- 
get ham.  Men  når  en  sådan  myndighed  er  givet, 
medfører  det,  indenfor  sine  begrænsninger,  de 
"Fuldmagts"-privilegier,  hvormed  man  er  bemyndi- 
get af  en  anden  til  at  handle  i  denne  andens  sted. 
Alle  officielle  handlinger,  der  udføres  i  overensstem- 
melse med  en  sådan  fuldmagt,  er  lige  så  bindende 
som  om  den  pågældende  selv  havde  udført  den. 
Præstedømmet  er  et  "kraftprincip".  At  danne  et  ån- 
deligt billede  af  et  princip  i  dets  abstrakte  form  er 
vanskeligt,  om  ikke  umuligt.  Vi  kan  kun  fortolke  det 
således  som  det  giver  sig  udtryk  i  menneskelig  hand- 
ling. Et  princip  er  det  noget,  som  er  iboende  noget, 


der  bestemmer  dets  natur.  Jeg  har  allerede  sagt,  at 
præstedømmet  samles  i  den  Almægtige.  Selve  dets 
natur  er  derfor  evig.  Således  som  det  giver  sig  ud- 
tryk i  livet  tilkendegiver  det  kraft. 

Vi  kan  sammenligne  præstedømmets  kraft  til  at  være 
lige  så  potentielt  eksisterende  som  et  indelukket 
vandreservoir.  En  sådan  kraft  bliver  kun  dynamisk 
og  producerer  noget  godt,  når  den  frigivne  kraft  bli- 
ver aktiv  i  dale,  haver  og  lykkelige  hjem.  På  samme 
måde  er  præstedømmet,  når  det  drejer  sig  om  men- 
neskeheden, kun  et  kraftprincip,  hvis  det  bliver  ak- 
tivt i  menneskenes  liv  og  vender  deres  hjerter  og 
ønsker  mod  Gud  og  redebon  tjeneste  mod  deres 
medmennsker.. 

Strengt  taget  er  præstedømmet  som  en  overdragen 
kraft  noget  personligt.  Men  efter  guddommelig  for- 
ordning forener  de  mænd,  som  er  kaldet  til  at  tjene  i 
særlige  kald,  sig  i  kvorum'er.  På  denne  måde  finder 
denne  kraft  udtryk  gennem  grupper  så  vel  som  gen- 
nem enkeltpersoner.  Kvorum'et  er  den  mulighed, 
som  mænd  med  samme  aspirationer  har  til  at  kende, 
elske  og  hjælpe  hinanden.  "  At  leve  er  ikke  blot  at 
leve  for  sig  selv  alene". 

Kirkens  mandlige  medlemmer  på  tolv  år  og  derover 
har  en  plads  i  kvorum'et  —  tolv  diakoner,  fireogtyve 
lærere,  otteogfyrretyve  præster,  seksoghalvfems 
ældster,  halvfjerds  halvfjerdser,  og  højpræster  sam- 
let under  den  gejstlige  gruppe  i  hver  stav.  Hvor  vi 
ikke  har  dette  antal,  har  vi  grupper.  I  hvert  ward 
har  vi  diakoner,  lærere  og  præster,  og  i  stavene 
ældster,  halvfjerdser  og  højpræster. 

Hvert  kvorum  har  sin  pligt  at  udføre.  Præsident- 
skaberne har  ansvar  for  at  sidde  i  råd  med  kvorum- 
medlemmerne  og  lære  dem  deres  pligt  —  kvorum- 
arbejdet.  Det  vil  sige  kvorum'ets  pligt  —  ikke  bi- 


skoppens,  ikke  stavspræsidentskabets,  med  mindre 
det  er  et  kvorum  af  præster  eller  højpræster. 
For  at  et  kvorum  kan  fungere,  må  der  være  en  or- 
ganiseret Kirke.  I  historien  om  Guds  handlemåde 
med  menneskene  har  enkelte  profeter  haft  Det  hel- 
lige Præstedømme  på  tider,  hvor  der  ikke  fandtes 
nogen  rigtigt  organiseret  Kirke  på  jorden,  men  un- 
der sådanne  forhold  har  der  aldrig  været  organise- 
ret et  præstedømmekvorum.  Kirken  er  derfor  det 
middel,  hvorigennem  præstedømmets  myndighed 
på  rette  måde  kan  udøves  og  administeres.  Når  som 
helst  præstedømmets  hele  myndighed  er  på  jorden, 
må  der  opretholdes  en  kirke-organisation.  På  den 
anden  side  kan  der  ikke  være  nogen  sand  Kirke 
uden  Det  hellige  Præstedømmes  guddommelige 
myndighed. 

Verden  er  fuld  af  organisationer  og  regeringer  af 
forskellig  slags  og  af  kirker  af  mange  trosbekendel- 
ser, men  kun  hvis  hver  enkelt  er  i  besiddelse  af  en 
bestanddel  eller  bestanddele  af  den  evige  sandhed 
og  holder  fast  ved  den  sandhed,  vil  den  vedblive  at 
bestå.  Menneskelavede  organisationer  bliver  ved  at 
opstå,  eksisterer  en  kort  tid  og  dør  så  hen.  Kun  den 
Kirke,  der  ejer  Det  hellige  Præstedømmes  evige 
magt  og  myndighed  og  holder  fast  ved  den,  kan  va- 
re evigt. 

Lige  før  og  efter  året  1830  opstod  der  mange  reli- 
giøse, belærende  og  økonomiske  organisationer 
som  lægemidler,  der  blev  tilbudt  en  socialt  og  reli- 
giøst syg  verden.  De  florerede  en  tid,  og  forsvandt 
så.  De  blev  efterfulgt  af  andre,  som  også  viste  sig 


ude  af  stand  til  at  lindre  de  sygdomme  de  søgte  at 
kurere. 

Men  i  det  samme  år  genoprettede  Gud,  gennem  en 
ulærd  og  ukendt  ung  mand,  en  organisation  som 
har  holdt  ud  og  vil  vedblive  at  vare  for  evigt,  ganske 
simpelt  på  grund  af  den  guddommelige  kraft,  gen- 
nem hvilken  Kirken  blev  organiseret  —  præste  døm- 
mets  magt  efter  Guds  Søns  orden.  Pa  denne  Kirke 
kan  vi  anvende  de  ord,  som  en  mand  har  udtalt,  om 
"Guds  sandhed  og  trofasthed,  der  er  som  havet, 
uhyre  stort,  bundløst,  ophøjet,  det  samme  i  sin  ma- 
jestætiske storhed,  sin  uudtømmelige  fylde,  i  går, 
i  dag  og  for  evigt;  det  samme  i  ro  og  i  storm,  ved 
dag  og  ved  nat;  uforanderligt,  medens  årene  ruller 
bort."  Der  er  to  betingelser,  som  altid  skal  tages  under 
overvejelse,  når  man  skal  overdrage  præstedømmet. 
Den  første  er,  om  den  enkelte  er  værdig  til  at  mod- 
tage det.  den  anden  er  den  tjeneste  han  kan  yde 
Kirken  og  sine  medmennesker. 
Skaberen  er  den  evige  og  evigtvarende  kilde  til 
præstedømmet;  Han  alene  leder  det.  Det  er  et  strå- 
lende privilegium  og  en  velsignelse  for  en  mand  at 
være  i  besiddelse  af  præstedømmet. 
En  mand,  som  på  denne  måde  er  i  forbindelse  med 
sin  Gud,  vil  finde  sit  liv  forsødet,  sin  evne  til  at  skel- 
ne skærpet,  så  han  hurtigt  kan  afgøre  hvad  der  er 
rigtigt  og  forkert,  sine  følelser  blide  og  kærlige,  og 
dog  er  hans  ånd  stærk  og  tapper,  når  han  skal  for- 
svare det  rette;  han  vil  finde,  at  præstedømmet  er  en 
aldrig  svigtende  kilde  til  lykke  —  en  kilde  med 
levende  vand,  der  springer  op  til  evigt  liv. 


Fra  Missionens  Præsidentskab 


I  de  sidste  115  år  har  Den  danske 
Mission  modtaget  stråler  af  lys  fra 
Den  danske  Stjerne,  missionens  tids- 
skrift. Disse  stråler  af  inspiration  har 
været  gribende  og  belærende.  I  de 
sidste  20  år  har  vor  kære  og  trofaste 
søster  Kaiser  været  en  pålidelig  støt- 
te til  at  gøre  Stjernen  til  en  levende 
kilde  af  opmuntring.  Vi  udtrykker  vor 
hjerteligste  tak  til  søster  Kaiser. 
I  september,  da  søster  Christensen  og 
jeg  deltog  i  et  seminar,  der  blev  af- 
holdt for  missionspræsidenter,  blev 
det  enstemmigt  vedtaget,  at  der  skul- 
le startes  et  ensrettet  europæisk  tids- 
skrift, der  indeholdt  det  værdifulde 
materiale,  som  findes  i  Improvement 
Era,  Instructor  og  Children's  Friend. 
Missionspræsidenterne  følte,  at  der 
var  et  stort  behov  for  dette,  og  de 
forskellige  missionspræsidenter  øn- 
skede det  sidste  nye  og  det  bedste  for 
de  hellige  i  missionerne.  Ønsket  blev 
accepteret  af  generalautoriteterne  og 
siden  den  tid  har  et  omfattende  arbej- 
de været  i  gang  for  at  gøre  dette  øn- 
ske til  virkelighed. 

Den  danske  Stjerne  vil  fortsat  bære 
sit  gamle  navn  og  have  det  nødven- 
dige antal  sider  til  lokale  nyheder. 
Dette  er  endnu  et  skridt  fremad  af  det 
evigt  voksende  Guds  Rige  her  på  jor- 
den og  korrelationsprogrammet  i  ak- 
tivitet. 

Hvert  år  kommer  de  hellige  verden 
over  til  at  leve  nærmere  i  overens- 
stemmelse med  Guds  orden.  Den  fuld- 
endte livsmåde  som  giver  evig  glæ- 
de. Strålerne  fra  Den  danske  Stjerne 
vil  ikke  ophøre.  De  vil  føre  os  til  stør- 
re højder  i  enhver  henseende. 


Disse  stråler  vil  hjælpe  os  til  bedre 
at  forstå  korrelationsprogrammet,  som 
blev  åbenbaret  af  Herren.  Strålerne 
vil  kaste  lys  over  Præstedømmets 
Udøvende  Komité  Møde,  Velfærds- 
mødet  og  det  meget  nødvendige 
Grens  Råds  Møde. 

Disse  møder  er  til  for  at  fuldkommen- 
gøre de  hellige,  forenende  præste- 
dømmets medlemmer  og  koordine- 
rende arbejdet  med  søstrene.  For  at 
hjælpe  os  alle  til  at  få  et  varigt  vid- 
nesbyrd gennem  arbejdet  med  at  ud- 
vikle vore  søskende. 
Disse  "Stjernestråler"  vil  oplyse  vort 
sind  og  gennemtrænge  vort  hjerte 
med  kærlighedens  glæde,  det  evige 
princip  som  er  blevet  kaldt  og  bevist 
at  være  den  "største  lov".  En  lov, 
som  ikke  er  ny  i  himlene,  men 
snarere  er  blevet  evigt  gyldig.  Loven 
der  forudsætter  vort  evige  liv.  Det  er 
en  åbenbaret  sandhed,  at  ingen  kan 
arve  en  celestial  herlighed  uden  at 
han  overvinder  kødet,  betvinger  ha- 
det og  har  fred  i  sit  hjerte.  Dette  nås 
ved  at  leve  i  lydighed  mod  alle  de  bud, 
der  udgår  fra  Guds  mund.  For  Gud 
giver  os  intet,  uden  at  det  er  til  bed- 
ste for  menneskene.  Og  samtidig  kræ- 
ver det  kærlighed,  en  overflod  af  øn- 
sker om  at  efterlevede  principper, der 
fører  til  ophøjelse  og  evigt  liv  med 
vore  guddommelige  forældre. 

"Stjernestrålerne"  skinner  stærkere 
end  lys.  Fra  dette  lys  kommer  varme 
og  fred  i  sindet.  Sådan  varme  kommer 
fra  at  overvære  vore  møder,  hvori 
vi  nyder  velsignelsen  at  kunne  delta- 
ge i  Herrens  nadver,  der  hjælper  os 
til  daglig  at  huske,  at  han  beredvilligt 


gav  sit  liv  på  korset,  blødende  fra 
hver  pore,  for  at  muliggøre  for  os  at 
modtage  tilgivelse  gennem  omvendel- 
se og  også  glæde  os  over  opstandel- 
sen som  en  bevist  virkelighed.  Dette 
er  et  vidnesbyrd,  som  vi  ikke  vover 
at  fornægte,  for  vi  ved,  at  Gud  lever 
og  at  profeten  Joseph  Smith  virkelig 
så  Ham  sidde  på  sin  trone  med  den 
opstandne  Frelser  ved  sin  højre  side. 
Hvor  vidunderligt  og  varmt  er  ikke  det 
vidnesbyrd.  Denne  kundskab  om 
sandhed.  Han  lever.  Jeg  ved  Han  le- 
ver. 

Disse  "Sternestråler",  der  oplyser 
vort  sind  og  giver  os  forståelse  og  får 
os  til  at  ønske,  at  vi  helt  kunne  iføre 
os  Guds  rustning,  styrkende  os  selv 
ved  at  afgive  løfte  om  at  holde  tiende- 
og  fasteloven. 

Om  at  støtte  Grenens  budgetfond,  så 
det  kan  gøre  det  muligt  for  os  at 
glæde  os  over  de  fysiske  muligheder 
for  at  dyrke  Gud  i  varme  og  rene  lo- 
kaler. 

Om  at  holde  os  selv  moralsk  rene  og 
åndeligt  vågne. 

Om  at  prædike  ved  vort  eksempel 
nødvendigheden  af  at  bede  —  en 
forholdsregel,  der  bringer  os  nærme- 
re til  vor  Skaber. 

Det  er  i  sandhed  tilfredsstillende  at 
vide  at  Kirken  går  fremad,  og  at  Den 
danske  Stjerne  spiller  en  betydnings- 
fuld rolle  heri  måned  after  måned.  Vi 
hilser  den  nye  udvidede  Stjerne  vel- 
kommen og  beder  for  enighed  og  fort- 
sat fremgang  i  vort  dejlige  land  Dan- 
mark. 


DON    L.    CHRISTENSEN,    M  I  SS  I  O  N  S  P  RÆS  IDE  NT 


JOSEPH  FIELDING  SMITH 


af  de  Tolvs  Råd 


Hvorledes  vil  le- 
gemet opstå  i  opstandelsen? 


Spørgsmål: 

I  præstedømmets  klasse  diskuterede  vi  opstandel- 
sen og  på  hvilken  måde  legemet  vil  komme  frem  af 
graven.  Nogle  af  klassens  medlemmer  havde  den 
opfattelse,  at  når  legemet  kommer  frem,  vil  det  være 
nøjagtigt  som  det  var,  da  det  blev  lagt  ned  i  graven. 
Det  vil  sige,  at  hvis  en  arm  eller  ben  manglede,  el- 
ler den  pågældende  på  anden  måde  var  lemlæstet, 
ville  legemet  komme  frem  således  som  det  var  ble- 
vet lagt  ned,  og  genoprettelsen  af  eventuelle  mang- 
lende dele  ville  foregå  senere.  Andre  mente,  at  det 
ville  komme  frem  i  fysisk  og  mental  fuldkommenhed. 
Vi  har  sandelig  brug  for  den  rigtige  instruktion  an- 
gående dette  spørgsmål. 

Svar: 

Heldigvis  har  Herren  åbenbaret  meget  angående 
opstandelsen  og  har  ladet  os  vide,  at  den  vil  være 
altomfattende.  Det  er  en  almindelig  opfattelse  i  ver- 
den, at  opstandelsen  af  de  døde  vil  være  begrænset 
til  den  menneskelige  familie,  og  selv  da  kun  til  en 
del  af  denne  familie,  Herrens  åbenbaringer  er  imid- 
lertid overordentlig  tydelige,  og  den  kendsgerning 
er  fastslået,  at  opstandelsen  vil  være  altomfattende. 
Det  vil  sige,  at  hver  eneste  skabning,  som  har  liv, 
skal  opstå  til  evigt  liv.  Dette  er  klart  udtrykt  i  en 
åbenbaring  til  Profeten  Joseph  Smith  i  september 
1830  med  følgende  ord: 

"Og  da  skal  enden  komme,  og  himlen  og  jorden  skal 
fortæres  og  forgå,  og  der  skal  blive  en  ny  himmel  og 
en  ny  jord. 

Thi  alt  det  gamle  skal  forgå,  og  alting  skal  blive  nyt, 
selv  himlen  og  jorden  og  deres  hele  fylde,  både 
mennesker  og  dyr,  fuglene  i  luften  og  fiskene  i  havet. 
Og  ikke  et  hår  eller  mindste  smule  skal  gå  tabt,  thi 
det  er  mine  handers  værk."  (L  &  P.  29:23—25) 

Jakobs  tale  til  nephiterne 

Jakob,  Nephis  broder,  sagde  i  en  tale  til  nephiterne: 
"O,  hvor  stor  er  ikke  Guds  godhed,  som  bereder  en 
udvej  til  vor  flugt  fra  dette  frygtelige  uhyres  magt! 
Ja,  dette  uhyre,  døden  og  helvede,  som  jeg  kalder 
legemets  død  og  ligeså  åndens  død. 
Og  på  grund  af  vor  Gud,  den  Israels  Helliges  vej  til 


befrielse,  skal  denne  død,  den  timelige  død,  som  jeg 
har  talt  om,  opgive  sine  døde,  hvilken  død  er  graven. 
Og  den  død,  som  jeg  har  talt  om,  som  er  den  ånde- 
lige død,  skal  opgive  sine  døde,  og  denne  åndelige 
død  er  helvede;  altså  døden  og  helvede  skal  opgive 
sine  fangne  ånder,  og  graven  skal  give  sine  fanger 
legemer,  og  menneskenes  legemer  og  ånder  skal 
forenes  igen,  og  det  sker  ved  den  Israels  Helliges 
opstandelses  kraft.  (2  Nephi  9:10—12) 
Undres  ikke  herover!  thi  den  time  kommer,  da  alle 
de,  som  er  i  gravene,  skal  høre  hans  røst. 
Og  de  skal  gå  frem:  de,  som  har  gjort  det  gode,  for 
at  opstå  til  liv,  men  de,  som  har  øvet  det  onde,  for 
at  opstå  til  dom."  (Johs.  5:28—29) 

Opstandelsen  vil  blive  altomfattende 

Vi  lærer  således,  at  opstandelsen  vil  blive  altomfat- 
tende. Ikke  alene  vil  denne  velsignelse  komme  til  den 
menneskelige  familie,  men  til  enhver  anden  skab- 
ning. Ydermere  skal  jorden  selv,  som  tog  del  i  fal- 
det, genoprettes  og  modtage  sin  ophøjelse. 
Hundreder  af  år  før  vor  Frelsers  komme  havde  Pro- 
feten Ezekiel  i  et  syn  vist  ham  de  dødes  opstandel- 
se. Han  beskriver  dette  med  følgende  ord: 
"Herrens  ånd  kom  over  mig,  og  han  førte  mig  i  ån- 
den ud  og  satte  mig  midt  i  dalen.  Den  var  fuld  af 
ben; 

og  han  førte  mig  rundt  omkring  dem,  og  se,  de  lå  i 
store  mængder  ud  over  dalen,  og  se,  de  var  aldeles 
tørre. 

Derpå  sagde  han  til  mig:  'Menneskesøn!  Kan  disse 
ben  blive  levende?'  Jeg  svarede:  'Herre,  Herre,  du 
ved  det!' 

Så  sagde  han  til  mig:  'Profetér  over  disse  ben  og  sig 
til  dem:  I  tørre  ben,  hør  Herrens  ord! 
Så  siger  den  Herre  Herren  til  disse  ben:  Se,  bringer 
ånd  i  eder,  så  I  bliver  levende. 
Jeg  lægger  sener  om  eder,  lader  kød  vokse  frem 
på  eder,  overtrækker  eder  med  hud  og  indgiver  eder 
ånd,  så  I  bliver  levende;  og  I  skal  kende,  at  jeg  er 
Herren.'  Så  profeterede  jeg,  som  mig  var  pålagt,  og 
der  hørtes  en  lyd,  da  jeg  profeterede,  og  se,  der 
hørtes  en  raslen,  og  benene  nærmede  sig  hverandre. 
Og  jeg  skuede,  og  se,  der  kom  sener  på  dem,  kød 
voksede  frem,  og  de  blev  overtrukket  med  hud,  men 
der  var  ingen  ånd  i  dem. 

Så  sagde  han  til  mig:  'Profetér  og  tal  til  ånden,  pro- 
fetér du  menneskesøn,  og  sig  til  den:  Så  siger  den 
Herre  Herren:  Ånd,  kom  fra  de  fire  verdenshjørner, 
og  blæs  på  disse  dræbte,  at  de  må  blive  levende!' 
Da  profeterede  jeg,  som  han  bød  mig,  og  ånden  kom 
i  dem,  og  de  blev  levende  og  rejste  sig  på  deres 
fødder,  en  såre  stor  hær. 
Derpå  sagde  han  til  mig:  'Menneskesøn!  Disse  ben 


er  alt  Israels  hus.  Se,  de  siger:  Vore  ben  er  tørre, 
vort  håb  er  svundet,  det  er  ude  med  os! 
Profetér  derfor  og  sig  til  dem:  Så  siger  den  Herre 
Herren:  Se,  jeg  åbner  eders  grave  og  fører  eder  ud 
af  dem,  mit  folk,  og  bringer  eder  til  Israels  land;  og 
I  skal  kende,  at  jeg  er  Herren,  når  jeg  åbner  eders 
grave  og  fører  eder  ud  af  dem,  mit  folk.'"  (Ezekiel 
37:1—13) 

Det  er  sædvane  i  dele  af  den  såkaldte  kristne  ver- 
den, at  videnskabsmændene  fortolker  dette  skriftsted 
som  figurlig  tale,  der  ikke  har  nogen  som  helst  be- 
tydning med  hensyn  til  den  almindelige  opstandelse 
af  Israels  hus.  Der  er  imidlertid  mange  skriftsteder, 
herunder  udtalelser  af  Frelseren  selv,  angående  hele 
menneskehedens  almindelige  opstandelse.  Et  af 
disse  er  følgende: 

Thi  ligesom  Faderen  har  liv  i  sig  selv,  således  har 
Han  også  givet  Sønnen  at  have  liv  i  sig  selv. 
Og  Han  har  givet  Ham  magt  til  at  holde  dom,  fordi 
Han  er  menneskesøn. 

Undres  ikke  herover!  thi  den  time  kommer,  da  alle 
de,  som  er  i  gravene,  skal  høre  Hans  røst, 
og  de  skal  gå  frem:  de,  som  har  gjort  det  gode,  for 
at  opstå  til  liv,  men  de,  som  har  øvet  det  onde,  for 
at  opstå  til  dom.  (Johs.  5:26—29) 

Materie  kan  ikke  ødelægges 

De  opdagelser,  som  mennesket  har  gjort  i  vore  ti- 
der, beviser,  at  materie  ikke  kan  ødelægges.  Et  le- 
geme kan  blive  brændt  i  ovnen  eller  på  bålet;  det 
kan  blive  ædt  af  hajer  i  havet,  eller  på  anden  måde 
blive  fortæret;  men  vi  har  den  forsikring  gennem 
vor  Forløsers  lærdomme,  at  opstandelsen  vil  være 
altomfattende,  og  ikke  en  eneste  sjæl  blive  glemt  og 
hans  legeme  blive  efterladt  i  graven.  Det  er  blevet 
forsikret  os,  at  partiklerne,  alt  det  som  er  nødven- 
digt til  legemet,  vil  blive  ført  tilbage  igen  til  deres 
rette  plads,  og  det  store  syn,  som  blev  vist  Ezekiel, 
vil  ganske  afgjort  gå  i  opfyldelse.  Ydermere  vil  hu- 
kommelsen på  samme  måde  blive  opretholdt,  og  vi 
har  fået  at  vide,  at  de  onde  vil  have  en  klar  erindring 
om  al  deres  skyld.  Jakob,  Nephis  broder,  sagde  det- 
te i  det  tidligere  citerede  skriftsted,  da  han  belærte 
nephiterne. 

Der  ville  ikke  være  noget  som  helst  formål  med,  at 
noget  menneskes  legeme  skulle  komme  frem  fra  de 
døde  nøjagtigt  som  det  er  lagt  ned,  med  virkninger- 
ne af  sygdom  som  skulle  fjernes  efter  opstandelsen. 
En  eller  anden  kritisk  person  vil  måske  rejse  sig 
efter  at  have  læst  dette  og  sige:  "Hvis  det  De  har 
skrevet  er  sandt,  og  legemet  ikke  vil  komme  frem 
med  sine  ufuldkommenheder,  hvorfor  havde  Frelse- 
ren da,  da  han  stod  foran  sine  disciple  efter  sin  op- 
standelse, sårene  i  sine  hænder,  fødder  og  side,  thi 


han  bad  dem  'føle  på  sig'  og  se,  at  det  virkelig  var 
ham  selv,  de  så?  Og  for  at  overbevise  dem,  bad  Han 
ydermere  om  noget  at  spise." 

Svar  på  spørgsmålet 

Svaret  på  dette  spørgsmål  er,  at  det  blev  gjort  for  at 
overbevise  dem  om,  at  de  ikke  så  en  ånd,  for  en  ånd 
havde  ikke  kød  og  ben  som  Han  havde.  Med  det  gud- 
dommelige formål  at  bære  vidne  viste  Frelseren,  da 
Han  viste  sig  for  nephiterne,  dem  sine  hænder  og  fød- 
der. Ud  fra  dette  hævder  vi,  at  disse  sår  vedblev  at 
vise  si  g  for  at  overbevise  nephiterne,  så  de  kunne  blive 
vidner  til  Hans  korsfæstelse.  Af  Profeten  Zakarias 
får  vi  at  vide,  at  når  Frelseren  viser  sig  for  jøderne 
ved  sit  andet  komme,  vil  han  vise  sig  for  dem  nøj- 
agtigt som  Han  viste  sig  for  sine  disciple  efter  sin 
opstandelse.  Jøderne  vil  stille  det  samme  spørgsmål: 
"Hvad  er  det  for  sår  på  dit  bryst?"  Og  Frelseren  vil 
svare:  "Dem  fik  jeg  i  mine  boleres  hus."  (Zakarias 
13:6) 


RICHARD  L.  EVANS 
af  de  Tolvs  Råd 


Opbyg  livet  til  at  tjene 


Præsident  McKay  og  mine  søskende  — 
Glædeligvis  har  jeg  lært  menneskers  værdi  at  ken- 
de over  hele  verden,  og  jeg  finder  det  ikke  nødven- 
digt at  bruge  nogen  anden  hilsen  end  —  nine  søs- 
kende —  som  kan  bruges  om  alle  mennesker. 
Idet  jeg  idag  tager  fat  på  en  række  forskellige  og 
dog  beslægtede  emmer,  rinder  der  mig  en  sætning 
i  hu,  som  jeg  har  citeret  mange  gange  mange  ste- 
der, siden  jeg  læste  den  første  gang  for  nogle  må- 
neder siden.  Den  stammer  fra  Albert  Camus,  som 
sagde:  "Da  jeg  er  klar  over,  at  jeg  ikke  kan  skille 
mig  ud  fra  den  tid,  jeg  lever  i,  har  jeg  besluttet  mig 
at  blive  en  del  af  den." 

Vor  tids  kendsgerninger  skal  ses  lige  i  øjnene.  De 
er  både  ansporende  og  afskrækkende.  De  omfatter 
meget  af  det  bedste,  verden  nogensinde  har  kendt, 
og  problemer  så  komplicerede,  at  de  er  i  stand  til  at 
afskrække  alle,  der  har  et  ansvarsbevidst  kendskab 
til  dem. 

Og  alligevel,  vi  er  her  på  jorden  med  den  himmel- 
sendte livets  gave,  med  chance  til  at  leve  her  og  nu, 
ikke  på  nogen  anden  tid  end  netop  nu,  sammen  med 
disse  mennesker,  med  disse  problemer,  med  store 
formål,  store  muligheder,  stort  ansvar. 
Og  med  alle  problemer,  med  alle  uvishederne,  alle 
tabene  of  de  moralske  grundsætninger,  al  den  for- 
enkling af  principperne,  al  den  tvivl,  der  udtales  om 
formålet  med  livet,  vil  jeg  gerne  begynde  med  en 
simpel  erklæring:  Hvis  vi  efterlever  Evangeliet,  hvis 
vi  holder  vore  standarder,  hvis  vi  overholder  befa- 
lingerne, hvis  vi  forbereder  os  selv,  hvis  vi  i  vore 
bønner  holder  os  tæt  til  vor  himmelske  Fader  og  til 
Hans  kirke,  så  kan  vi  leve  i  verden,  og  tjene  og  gå 
fremad.  Og  Gud  Herren  har  aldrig  haft  til  hensigt, 
at  vi  skulle  gøre  andet  end  gå  fremad.  Det  er  derfor, 
Han  har  sendt  os  herned;  det  er  Hans  værk  og  Hans 
herlighed,  som  det  er  enhver  faders  angående  sine 
børn,  at  de  skal  være  lykkelige,  dygtige  og  retfær- 
dige og  have  fremgang. 

Og  jeg  vil  gerne  nævne  nogle  specielle  ting,  som  er 
væsentlige  for  at  få  fremgang. 
Een  ting  har  med  forberedelse  at  gøre,  og  det  angår 
i  særlig  grad  unge  mennesker.  Unge  mennesker  ta- 


ber let  modet.  De  ser  afstanden  mellem,  hvor  de  er 
og  der,  hvor  de  gerne  ville  være.  De  ser  på  de  man- 
ge lange  års  forberedelse  eller  uddannelse,  og  som- 
metider giver  de  op  for  let.  Det  er  en  kendsgerning, 
at  menneskets  forstand  er  uendelig,  og  enhver,  der 
gør  mindre  end  at  uddanne  sig  solidt  til  en  nyttig  og 
betydningsfuld  tjeneste  er  yderst  kortsynet  og  ødsel 
på  den  mest  sørgelige  måde. 

Fra  en  af  Kirkens  velfærdsbulletiner  for  nogle  år  til- 
bage (bulletin  112,  juni  1961)  mindes  jeg  dette  råd, 
der  er  så  klogt  og  nødvendigt  i  dag  som  nogensinde, 
eller  måske  endnu  mere: 

1.  Sørg  for  tilstrækkelig  uddannelse  og  oplæring 
til  at  kvalificere  dig  til  stillinger,  som  vil  give  dig 
en  passende  indtægt. 

2.  Lev  inden  for  rammerne  af  indtægten  og  foretag 
opsparinger. 

3.  Undgå  at  stifte  overdreven  gæld. 
For  at  opsummere  vil  dette  sige: 

Forbered  dig  godt,  spar  noget  op,  undgå  gældens 
slaveri  (og  også  alle  andre  former  for  slaveri,  hvoraf 
der  findes  en  ubegrænset  mængde.) 
Med  hensyn  til  det  første  af  disse  punkter:  "Sørg 
for  tilstrækkelig  uddannelse  og  oplæring  til  at  kvali- 
ficere dig  til  stillinger,  som  vil  give  dig  en  passende 
intægt."  Nutildags  er  der  flere  måder  at  erhverve 
sig  en  passende  uddannelse  på,  end  der  nogen- 
sinde har  været  før,  og  de  som  har  bsluttet  sig  til  at 
gøre  det,  kan  sædvanligvis  finde  en  eller  anden 
måde,  hvorpå  de  kan  erhverve  sig  en  sådan  uddan- 
nelse, som  de  har  ønske  om.  Det  kan  måske  være 
svært,  det  kan  måske  tage  længere  tid,  men  der  er 
udveje  og  midler,  og  de  som  ønsker  at  forberede  sig 
og  gøre  fremskridt,  kan  forberede  sig  og  gøre 
fremskridt. 

Behovet  er  stort,  mulighederne  er  grænseløse,  og 
den  menneskelige  hjerne  er  i  stand  til  at  gøre  meget 
mere,  end  vi  nogensinde  før  har  brugt  den  til.  Vi  tror, 
at  Guds  herlighed  er  intelligens.  Vi  tror,  at  det  bog- 
staveligt er  umuligt  at  blive  frelst  i  uvidenhed.  Vi 
tror,  at  uddannelse  er  en  pligt. 
Emerson  sagde:  "Fremtiden  tilhører  dem,  som  for- 
bereder sig  till  den."  Vore  familier,  Kirken,  samfun- 
det, nationen,  Guds  Rige  er  bedst  tjent  med  de  bedst 
uddannede  mennesker.  Uddannnelse  og  viden  sam- 
men med  tro  er  uendelig  meget  bedre  end  blot  tro 
alene.  Og  de,  som  falder  fra  af  ubetydelige  grunde, 
de,  som  holder  op  med  at  lære,  de,  som  ikke  fortsæt- 
ter med  at  prøve  på  at  udvide  deres  kvalifikationer, 
forsømmer,  tror  jeg,  at  gøre  deres  fulde  pligt. 
Jeg  vil  gerne  opfordre  unge  mænd  og  kvinder  til  at 
stræbe  fremad.  Jeg  ser  ikke  nogen  dyd  i  middelmå- 
dighed. Gud  Herren  gav  mennesket  jorden  og  befa- 
lede ham  at  gøre  sig  til  herre  over  den,  og  det  er 

ikke  sandsynligt,  at  han  vil  blive  herre  over  den  med 
et  sløvt  redskab.  Jeg  vil  gerne  sige  til  denne  genera- 
tion, gammel  og  ung:  Uddan  jer  i  tro  og  retfærdighed 
og  stræb  fremad  for  at  tjene.  Og  jeg  taler  ikke  kun 
om  teoretisk  eller  akademisk  viden.  Sørg  for  at  op- 
nå færdigheder,  at  udvikle  talenter,  at  forøge  kvali- 
fikationer på  de  nyttige  områder,  som  I  er  bedst 
egnet  for.  Stræb  fremad  og  arbejd  med  hjerne  og 
hjerte.  Jeres  familier  vil  blive  bedre,  verden  vil  blive 
bedre,  jert  land  og  Guds  Rige  vil  blive  bedre  på  grund 
af,  at  I  gør  det.  Dette  er  ikke  tiden  til  at  være  ufor- 
beredt. Sløve  redskaber  er  der  ikke  megen  efter- 
spørgsel efter.  Vi  burde  sørge  for  at  blive  skarpere. 
Og  med  hensyn  til  at  spare  noget  op,  og  spørgsmå- 
let om  gæld  og  imødegåelse  af  forpligtelser:  Gam- 
meldags, som  det  kan  synes;  der  er  megen  selv- 
respekt og  sikkerhed  i  at  spare  noget  op,  i  at  få  no- 
get sat  til  side.  Det  er  ikke  klogt,  og  det  har  det 
aldrig  været,  at  give  alting  ud  eller  at  leve  over  evne 
eller  at  pantsætte  fremtiden,  bortset  fra  meget  nød- 
vendige fornødenheder.  Der  er  intet  menneske,  som 
ikke  har  sandsynlighed  for  at  komme  ud  for  en  uven- 
tet begivenhed.  Opsparing,  noget  i  reserve  giver 
selvrespekt  og  tryghed.  Og  det  at  betale  forpligtel- 
ser er  naturligvis  et  spørgsmål  om  simpel  ærlighed. 
Jeg  vil  også  gerne  sige,  at  vi  burde  være  i  stand  til 
ganske  roligt  at  kunne  se  vor  himmelske  Fader  i  øj- 
nene i  spørgsmålet  om  at  betale  vor  tiende  og  faste- 
offer. Jeg  kan  måske  ikke  bevise  det  matematisk, 
men  jeg  kan  bevise  det  gennem  mine  egne  iagtta- 
gelser og  erfaring,  at  den  fulde  og  ærlige  tiendebe- 
taling og  imødegåelse  af  forpligtelser  over  for  Kir- 
ken og  over  for  Gud  bringer  velsignelser  og  fred  og 
tryghed  —  både  materiel  og  åndelig  tryghed,  som 
ikke  på  anden  måde  kan  redegøres  for. 
Og  lad  mig  i  den  forbindelse  sige,  at  budene  ikke  er 
blevet  ophævet,  ikke  dem,  som  angår  at  elske  Her- 
ren din  Gud  eller  misbruge  Hans  navn  eller  elske 
vor  næste;  ikke  dem,  som  angår  at  holde  sabbatten 
hellig;  ikke  dem,  som  angår  forældre  og  børn  og 
den  ære,  de  skylder  hinanden;  ikke  dem,  som  angår 
at  slå  ihjel;  ikke  dem,  som  angår  at  stjæle  eller  be- 
gære eller  bære  falsk  vidnesbyrd;  ikke  dem,  som 
angår  moral  og  ægteskabsbrud  og  personlig  renhed. 
"...  lad  dyd  bestandig  pryde  dine  tanker,"  har  Her- 
ren sagt  til  os,  "da  skal  du  have  større  frimodighed 
for  Guds  åsyn  ..."  (L  &  P.  121:45)  Hvor  hjerteskæ- 
rende ville  det  ikke  være  at  føle  skam  for  Hans  åsyn. 
Hvor  vidunderligt  at  føle  frimodighed  for  Hans  åsyn 
eller  over  for  os  selv  eller  over  for  vore  kære  og 
andre,  at  leve  med  en  følelse  af  ærlighed  og  retfær- 
dighed, at  leve  uden  følelse  af  skam. 
Til  trods  for  al  kynismes  og  såkaldte  fordrejninger 
er  budene  og  befalingerne  stadig  i  kraft.  Der  er  år- 


sag og  virkning  i  alle  ting,  og  der  er  kun  een  accep- 
tabel måde  at  leve  på:  og  det  er  i  tro  og  ærlighed  at 
holde  budene  og  befalingerne,  at  efterleve  princip- 
perne, at  arbejde  alvorligt  og  ærligt,  at  være  værdig 
til  tillid,  ikke  at  være  bedragende,  ikke  at  være  kort- 
synet —  men  at  forberede  sig  og  uddanne  sig,  at 
gøre  fremskridt  og  blive  stadigt  bedre  kvalificeret,  i 
ærlighed  og  med  hæder.  Vi  har  fået  meget.  Vi  har 
et  tyngende  ansvar.  Vi  må  være  et  lys  for  verden. 
Hvis  vi  ikke  er  det,  vil  vort  mørke  blive  tættere. 
En  anden  ting,  som  jeg  gerne  vil  fremføre,  er  at  vi 
burde  blive  mere  ivrigt  aktive  i  offentlige  anliggen- 
der. Jeg  mener  ikke  i  politik  alene,  men  jeg  vil  ikke 
udelukke  politik.  Vi  burde  gøre  os  klart,  hvorledes 
verden  regeres,  på  hvilke  måder  love,  bestemmel- 
ser og  politiske  foranstaltninger  føres  ud  i  livet,  og 
gennem  hvilke  vore  forhold  er  betinget;  og  vi  burde 
tage  ærefuld  og  virkningsfuld  del  i  disse  sager,  og 
være  mænd  mellem  mænd.  Vi  må  være  en  del  af  vor 
egen  tid.  Vi  kan  ikke  dadle  andre  end  os  selv  for 
ugunstige  resultater,  hvis  vi  ikke  er  underrettet  og 
aktive  og  virkningsfulde,  hvis  vi  er  lige  glade  og  selv- 
tilfredse i  offentlige  og  private  sager.  Jeg  tror,  det 
var  Edward  Burke,  der  sagde:  "Alt,  hvad  der  er  nød- 
vendigt, for  at  det  onde  kan  triumfere,  er,  at  gode 
mennesker  ikke  gør  noget."  Og  i  alt  dette  er  det 
nødvendigt,  at  vi  er  underrettet,  at  vi  har  kendskab  til 

Skakspil  med  Hjerter 


FANTASI  AF  RICHARD  L.  SARGENT 


Idet  Paul  Marston  trådte  ind  i  sin  lille 
lejlighed,  ringede  telefonen.  Han  ka- 
stede sine  bøger  fra  sig  på  sofaen  og 
tog  røret.  Han  var  en  kraftig,  ung 
mand,  høj  og  bredskuldret.  Han  be- 
vægede sig  tøvende,  forsigtigt;  fordi 
det  så  ofte  var  blevet  sagt  om  ham, 
at  han  var  klodset,  troede  han  selv  på 
det.  Inden  han  overhovedet  fik  sagt 
noget,  var  der  en  pigestemme,  som 
sagde:  "Hej  .  .  .  hvor  har  du  været 
henne  i  så  mange  måneder?  Skak- 
brættet står  her  og  samler  støv.  Skam- 
mer du  dig  ikke?" 

Paul  smilede.  "Det  lyder  som  en  vi- 
dunderlig invitation,  men  .  .  ." 

"Åh  —  det  er  jo  ikke  John  .  .  .  det  må 
De  virkelig  meget  undskylde  .  .  ." 

"Men  det  er  jeg  da  virkelig  meget  ked 
af",  sagde  han. 

"Det  skal  De  da  ikke  være.  John 
Whitcomb  er  oppe  i  tresserne." 

"Han  er  i  hvert  fald  heldig,  at  han  ken- 
der Dem." 

"Nå-eh?  Hvad  får  Dem  til,  at  tro  det?" 
"Deres  stemme  — ■  den  kan  kun  til- 
høre en  meget  yndig  pige." 

Hun  lo.  "Det  beviser  netop,  hvor  be- 
drageriske stemmer  er.  Jeg  er  for- 
færdelig ked  af,  at  jeg  forstyrrede 
Dem  —  jeg  må  have  drejet  forkert 
nummer." 

Inden   hun   havde  fået  lagt  røret  på, 
sagde  han:  "Jamen  hør,  jeg  spiller  og- 
så  skak;    hvis   De   ikke   kan  få  fat  i 
John,  vil  det  glæde  mig  meget  at  få 
lov  til  at  erstatte  ham." 
Som  om  det  morede  hende,  svarede 
hun:    "Nej,  jeg  er  bange  for,  at  det 
ikke  går  an." 
"Er  De  gift?" 
"Nej  .  .  ." 

"Nå,  men  hvis  De  ikke  vil  spille  skak 
med  mig,  hvad  så  med  at  spise  sam- 
men en  aften?" 
"Jeg  beklager!" 
Lidt  fortrydeligt  sagde  han  til  hende: 


"Hvis  De  nogen  sinde  mangler  en 
modspiller  til  skak,  så  ring  mig  op.  Mit 
navn  er  Paul  Marston,  og  mit  nummer 
er  876-4546." 

"Det  ved  man  aldrig",  svarede  hun 
hjerteligt,  "det  kunne  godt  hænde". 

Han  ærgrede  sig  over,  at  han  ikke  så 
meget  som  havde  spurgt,  hvad  hun 
hed,  inden  de  brød  af. 

Han  gik  hen  til  dagligstuevinduet  og 
kikkede  ned  over  La  Brea  Avenue 
med  den  tidlige  aftentrafik.  To  par  gik 
leende  henad  fortovet  foran  huset. 
Pigerne  var  lyshårede  og  smukke,  og 
deres  ledsagere  var  slanke  og  pæne. 
De  skulle  muligvis  hen  på  The  Fog- 
cutter,  en  fin  restaurant  i  den  anden 
ende  af  gaden.  Den  pige,  han  lige 
havde  talt  med,  skulle  muligvis  også 
ud  til  middag  iaften.  Hun  lød,  som  om 
hun  kunne  være  en  livlig,  strålende 
pige  med  mange  venner  og  —  natur- 
ligvis —  en  fast  ven. 

Han  gik  tilbage  til  sofaen,  satte  sig  og 
åbnede  sin  ingeniør-lærebog.  Tegn, 
symboler,  svær  logik  og  teorier  om 
brokonstruktion  kunne  måske  drive 
tanken  om  den  søde  stemme  fra  hans 
sind.  Der  var  dog  nogen  trøst  i  dette, 
at  han  i  hvert  fald  havde  truffet  en  af- 
tale med  hende.  I  almindelighed  mang- 
lede han  mod,  eller  også  blev  han 
fuldstændig  stum.  Han  smilede.  Mås- 
ke var  der  stadig  håb  for  ham  .  .  . 

Han  kunne  ikke  glemme  den  pige. 
Flere  gange  i  løbet  af  de  næste  af- 
tener, greb  han  sig  selv  i  at  stå  og 
kikke  på  telefonen  og  ønske,  at  han 
kunne  ringe  hende  op. 

Der  gik  næsten  to  uger,  inden  hun 
ringede  igen,  og  han  kunne  ikke  und- 
gå at  mærke,  at  hun  lige  så  lidt  som 
han  kunne  glemme  deres  tilfældige 
samtale. 

"Jeg  håber  ikke,  De  vil  synes,  at  jeg 
er  for  påtrængende",  sagde  hun, 
"men  jeg  er  alene  i  aften  og  kedede 


mig  rigtig  dumt,  og  så  .  .  .  ja,  så  tænk- 
te jeg  altså,  at  jeg  ville  tage  Dem  på 
ordet  med  hensyn  til  et  parti  skak." 
"Det  var  da  herligt  —  giv  mig  lige 
Deres  adresse,  så  kommer  jeg  med 
det  samme." 

"Åh,  det  var  ikke  sådan,  jeg  mente; 
jeg  mener  pr.  telefon." 
"Pr.  telefon!  —  Jeg  har  hørt  om  skak 
pr.  post,  men  aldrig  pr.  telefon." 
"Så  må  vi  se  at  finde  ud  af  det. 
"Hør  nu  her  —  jeg  vil  være  mere  end 
glad  for  at  tage  hen  til  Dem." 
"Nå  ja,  men  hvis  De  hellere  slet  ikke 
vil  spille,  så  .  .  ." 

"Okay,  vi  spiller  pr.  telefon.  Giv  mig 
lige  et  par  minutter  til  at  få  brættet 
stillet  frem.  Giv  mig  Deres  nummer, 
så  ringer  jeg  op." 

Hun  tovede,  som  om  hun  tænkte  me- 
get alvorligt  over  det.  "Okay,  det  er 
876-0979." 

"Og  hvem  skal  jeg  spørge  efter?" 
"Darlene." 

"Sødt  navn,  men  hvad  er  efternav- 
net?" 

"Det  behøver  De  ikke  at  få,  det  er 
mig,  der  tager  telefonen." 

"Okay,  hemmelighedsfulde  pige,  jeg 
ringer  op  i  løbet  af  et  par  minutter." 
Medens  han  gjorde  skakbrættet  klar, 
bestemte  han  sig  for  at  ville  skrive  op 
og  lære  alt,  hvad  han  kunne,  om  hen- 
de. Han  kendte  hendes  første  navn 
og  ud  fra  telefonens  kaldenummer 
kunne  han  forstå,  at  hun  boede  i  Hol- 
lywood-distriktet. Et  par  oplysninger 
til,  så  skulle  han  nok  kunne  finde 
hende. 

Medens  de  spillede,  fandt  han  ud  af, 
at  den  bedste  måde  at  få  nogle  oplys- 
ninger på  ville  være  selv  at  give  nog- 
le. Han  fortalte  hende,  at  han  var  22 
år,  at  han  arbejdede  i  en  forretning 
med  elektriske  artikler,  og  at  han  gik 
på  aftenskole  og  læste  til  ingeniør. 
Til  gengæld  fik  han  så  at  vide,  at  hun 

arbejdede  i  kiosken  i  en  kontorbyg- 
ning. Men  hun  ville  ikke  engang  sige, 
hvor  den  bygning  lå. 
"Springer  slår  løber  b6  —  skak", 
sagde  han.  "Er  du  blondine  eller  bru- 
nette?" 

"En  mellemting  mellem  aske  og  op- 
vaskervand", svarede  hun.  "Bonden 
slår  Springeren." 

"Tårn  slår  b6.  Jeg  gætter  på,  at  De  er 
omkring  21  år." 

"Nej-ej,  lyder  jeg  så  voksen  og  old- 
nordisk? Jeg  er  19,  det  vil  sige,  det 
bliver  jeg  i  næste  måned.  Springer 
slår  Bonde  3." 

Han  lagde  mærke  til,  at  hun  overve- 
jede og  derefter  kneb  uden  om  de 
fleste  af  hans  spørgsmål.  Han  fandt 
dog  ud  af,  at  hun  ikke  gik  med  nogen 
bestemt  ven,  og  at  hun  boede  hos  sin 
moder. 

Hun  vandt  spillet  og  tilbød  ham  remis 
lørdag  aften,  når  han  var  færdig  med 
sit  hjemmearbejde. 

Han  lå  vågen  i  flere  timer  og  tænkte 
på  hende  —  prøvede  at  forestille  sig, 
hvordan  hun  så  ud.  Hvorfor  ville  hun 
overhovedet  spille  skak  med  ham,  pr. 
telefon,  når  hun  ikke  ville  lade  ham 
komme  hen  til  sig?  Spillede  hun  andre 
spil  foruden  skak  med  ham?  Og  dog 
—  en  pige,  som  inviterede  en  ældre 


mand  hen  at  spille  skak  med  sig,  ja, 
altså,  hun  kunne  altså  bestemt  ikke 
være  af  den  slags,  som  de  studie- 
kammerater, han  kom  sammen  med 
eller  rettere  ikke  kom  sammen  med, 
og  som  var  interesserede  i  veltalende, 
flotte  fyre.  Darlene  syntes  ikke  at  fin- 
de ham  kedelig  eller  pedantisk  som 
de  andre  piger  mente  han  var.  Måske 
kunne  der  alligevel  blive  noget  ud  af 
dette  .  .  . 

De  spillede  skak  mindst  tre  gange  om 
ugen.  Darlene  var  altid  hjertelig,  ven- 
lig og  meget  omhyggelig  med  ikke  at 
sige  noget,  der  kunne  bevirke,  at  han 
kunne  finde  hende. 
En  aften,  da  spillet  var  forbi,  sagde 
han:  "Darlene,  synes  du  nu  ikke,  vi 
har  drevet  denne  spøg  vidt  nok?  Jeg 
mener  —  vi  har  været  venner  nu  næ- 
sten to  måneder,  og  du  vil  ikke  en- 
gang fortælle  mig,  hvad  du  hedder  til 
efternavn." 

"Ja,  jeg  er  en  forfærdelig  en,  ikke 
sandt",  drillede  hun. 
"Jeg  finder  det  mærkeligt  at  føle  mig 
tiltrukket  af  en  pige  og  så  ikke  engang 
kende  hendes  efternavn." 
Hun  sukkede  og  sagde  så:  "Paul  .  .  . 
Paul,  sig  ikke  sådan  noget.  Det  kan 
aldrig  blive  til  mere  end  venskab  mel- 
lem os  —  sådan  som  det  hele  tiden 
har  været." 

"Men  hvorfor?  Du  er  ikke  gift  —  du 
har  ikke  engang  en  fast  ven." 
"Der   er  grunde    dertil,    Paul,    meget 
gyldige  grunde." 

"Så  fortæl  mig  dem.  Du  behandler 
mig  ikke  fair." 

"Nej,  det  gør  jeg  vist  ikke",  indrøm- 
mede hun.  "Paul,  måske  må  vi  hellere 
droppe  det  hele.  Jeg  vil  aldrig  kunne 
komme  sammen  med  dig." 
"Lad  nu  være  med  at  være  så  barn- 
agtig. Hør  nu  her,  jeg  vil  så  gerne 
træffe  dig,  tage  dig  med  ud  en  aften." 
Hun  kunne  næsten  ikke  tale  for  gråd, 
da  hun  sagde:  "Paul,  vi  har  været  så 
glade  for  at  spille  skak  sammen,  kan 
vi  ikke  bare  fortsætte,  som  vi  har 
gjort  hele  tiden?" 

"Nej,  jeg  kan  i  hvert  fald  ikke.  Det  er 
ikke  nok,  Darlene.  Ikke,  når  vi  kan 
have  det  så  meget  bedre.  Er  du  ikke 
klar  over,  at  hver  gang  jeg  hører  din 
stemme,  ønsker  jeg  at  være  hos  dig?" 
"Det  gør  mig  ondt,  Paul,  jeg  burde 
have  vidst,  at  det  før  eller  senere  måt- 


te ende  på  denne  måde.  Farvel.  Det 
har  været  så  morsomt,  og  jeg  vil  ofte 
tænke  på  dig." 

"Men,  Darlene,  det  behøver  ikke  at 
være  forbi  ..." 
Hun  havde  lagt  røret. 
Han  prøvede  at  ringe  hende  op,  men 
der  var  optaget.  Der  blev  ved  med  at 
være  optaget  den  ene  time  efter  den 
anden.  Den  følgende  dag  blev  han 
stillet  ind  til  en  plade,  der  sagde,  at 
telefonen  var  blevet  afbrudt.  Uden  at 
håbe  på  held  ringede  han  til  oplys- 
ningen og  fik  der  at  vide,  at  numme- 
ret var  blevet  ændret  til  "hemmeligt 
nummer". 

Der  var  dog  en  sidste  udvej.  Paul  be- 
tragtede den  massive  Los  Angelos 
telefonbog  —  og  slog  op  i  den.  Han 
lod  fingeren  løbe  ned  langs  talræk- 
kerne og  standsede  et  øjeblik  ved 
hver  af  dem,  der  havde  kaldenumme- 
ret 876.  Han  smilede  ved  tanken  om, 
at  hvis  hendes  efternavn  begyndte 
med  "Z"  kunne  det  tage  ham  flere 
måneder  at  finde  det. 
Det  stod  under  "E".  Hendes  telefon- 
nummer hørte  til  navnet  "Mrs.  Shirley 
Evans";  det  var  utvivlsomt  Darlenes 
moder.  Adressen  var  kun  nogle  få  ga- 
der fra  hans. 

Paul  parkerede  bilen  for  enden  af 
husblokken  og  gik  ned  ad  gaden,  el- 
ier rettere  alleen,  idet  han  så  efter  nr. 
1627.  Det  var  et  hvidt  hus  med  stuk- 
katur og  med  en  bred  indgang. 
En  blond  pige  sad  i  gyngen  på  den 
åbne  veranda.  Selv  om  hun  havde  sol- 
briller på,  kunne  han  se,  at  hun  var 
omkring  19  år  ...  og  meget  smuk. 
Inde  fra  huset  lød  en  kvindes  stemme 
kaldende:  "Darlene  ..." 
"Ja,  Mor",  svarede  pigen,  idet  hun  rej- 
ste sig  og  gik  hen  til  døren. 
"Jeg  skal  i  byen  nu.  Er  der  noget  sær- 
ligt, du  kunne  tænke  dig  til  middag?" 
"Nej  tak,  Mor",  svarede  hun  og  gik 
ind.  "Jo,  måske  en  af  disse  grillstegte 
kyllinger  .  .  ."  Paul  spadserede  forbi 
huset  til  enden  af  gaden.  Billedet  af 
den  høje,  slanke  pige  i  den  hvide  ne- 
derdel og  den  ternede  bluse  stod  hele 
tiden  for  ham. 

Han  satte  sig  på  en  lav  stensætning 
og  prøvede  at  få  rede  på  sine  tanker. 
Han  havde  tænkt  sig  sådanne  mulig- 
heder som  at  hun  måske  havde  to  ho- 

I  marts  1840  var  ældste  Parley  P.  Pratt 
så  overstrømmende  glad  og  taknem- 
melig over  de  sandheder,  der  på  ny 
var  blevet  åbenbaret  gennem  det  gen- 
givne Evangelium,  at  hans  følelse  gav 
sig  udslag  i  poetiske  ord,  der  blev  of- 
fentliggjort på  den  første  side  af  det 
første  nummer  af  Millennial  Star  og 
senere  sat  i  musik.  Eftersom  også  vi 
har  glædet  os  over  den  kundskab  og 
de  velsignelser,  der  er  kommet  til  os 
gennem  ny  åbenbaring,  har  vi  med 
dyb  følelse  sunget  de  samme  ord,  der 
blev  skrevet  af  ældste  Pratt: 

Nu  dagen  gry'r  og  mørkets  magt 
skal  vige  fra  den  ganske  jord. 
Nu  stråler  lyset  i  sin  pragt 
og  herlighed  fra  Herren  stor. 
Og  sandelig:  Kvinderne  bør  glæde  sig 
over  den  strålende  dag,  som  gryede 
for  dem   med   gengivelsen.   Efterhån- 
den   som   Evangeliets   stråler   sendte 
deres   lys  ud   over  jorden,   blev  den 
ophøjede    stilling,    der    var    tiltænkt 
kvinden  i  Evangeliets  plan,  og  betyd- 
ningen af  hendes  guddommeligt  ordi- 
nerede jordiske  mission,  gjort  ganske 
tydelig,  og  nye  udsigter  til  udvikling 
og      formålstjenlig      livsførelse      blev 
fremstillet  for  hendes  indre  blik. 
1  begyndelsen  af  det  19.  århundrede 
ser  det  ikke  ud  til,  at  man  har  tænkt 
særlig  meget  over  kvindens  guddom- 
melige natur  og   bestemmelse,  og   li- 
vet for  hende  omfattede  kun  nogle  få 
af    de    muligheder    og    fordele,    som 
Evangeliets    plan    tilsigtede.    Lad    os 
ganske  kort  gennemgå  hendes  stilling 
og  forhold.  Det  er  ganske  vist  svært 


Kvindens 
værdighed 


(Tale  af  Præsidentinde  Belle  S.  Spaf- 
ford  under  Hjælpeforeningens  årlige 
generalkonference,  den  28.  septem- 
ber 1966.) 


at  danne  sig  et  nøjagtigt,  tydeligt  bil- 
lede, som  kan  anvendes  på  hver 
eneste  kvinde  på  det  tidspunkt.  De 
forskellige  økonomiske  og  sociale  om- 
stændigheder, de  varierende  forhold 
og  kulturmæssige  stader  i  hendes 
område,  den  vestlige  udvikling  i  Ame- 
rika, som  krævede  usædvanlig  tilpas- 
ningsevne til  at  kunne  møde  kravene 
for  overlevelse  —  alt  dette  berørte  en 
kvindes  liv.  Vi  ved  imidlertid  så  me- 
get, at  hendes  verden  i  høj  grad  var 
hendes  hjem,  hendes  Kirke  og  hen- 
des naboer.  Livet  var  for  en  gennem- 
snitskvinde  vanskeligt,  og  mange 
lænker  bandt  hende  i  udviklingen  af 
sine  talenter  og  i  anvendelsen  af  sine 
evner  såvel  som  i  udøvelsen  af  sin 
af  Gud  givne  handlefrihed. 
Der  var  strenge  lovhindringer  for 
ejendomsbesiddelse  og  formynder- 
skab for  børn.  De  fleste  erhverv 
nægtede  at  ansætte  hende,  og  de, 
som  gjorde  det,  tilbød  hende  kun  ruti- 
nearbejde med  mange  timers  arbejde 
for  lav  løn.  Samfundets  forbud  mod 
uddannelse  og  ret  til  offentligt  at  ud- 
tale sig,  sammen  med  den  gængse 
overtro,  der  holdt  på  "den  svage, 
kvindelige  hjerne,  som  ikke  var  i 
stand  til  dybere  tænkning  .  .  ."  bandt 
hendes  personlige  udvikling.  Fordelene 
ved  at  få  en  uddannelse  var  stærkt 
begrænsede.  De  højere  læreanstal- 
ter ville  ikke  give  hende  adgang. 
Ganske  vist  havde  kvinder  virket  som 
en  slags  lærerinder,  men  de  var  for- 
beredelseslærerinder,  der  kun  under- 
viste i  skrivning,  læsning  og  regning. 


De  fik  en  elendig  betaling,  idet  de 
sædvanligvis  boede  i  en  elevs  hjem, 
hvor  de  fik  kost  og  logi  som  løn  for 
undervisning.  Når  undervisningen  vo- 
vede sig  over  forberedelsesplanet, 
var  det  til  fordel  for  drengene,  og  så 
var  det  arbejde  for  skolelæreren,  ikke 
for  lærerinden. 

På  religionens  område  havde  hun  det 
privilegium  at  organisere  hjælpefore- 
ninger for  kvinder,  selv  om  det  var  ef- 
ter et  snævert  og  begrænset  mønster. 
De  fleste  kirkesamfund  har  tilsynela- 
dende holdt  fast  ved  deres  kvindefor- 
ening, hvor  kvinderne  fik  lov  til  at 
pynte  og  passe  altrene,  mødes  til  bøn 
og  religiøse  samtaler,  sy  til  kirken  og 
betjene  de  fattige  ved  hjælp  af  den 
fortjeneste,  de  opnåede  gennem  salg 
af  egne  produkter.  Det  var  imidlertid 
forbudt  at  stemme  i  kirkens  sager. 
Kvindernes  politiske  privilegier  var 
lig  nul.  Der  havde  været  spredte  kvin- 
deklubber af  en  slags,  naboer,  der 
mødtes  til  selskabelighed  og  udveks- 
ling af  tanker,  og  nogle  grupper,  der 
udførte  godgørenhedsarbejde  efter  til- 
fældige metoder.  Disse  klubber  var 
imidlertid  dårligt  organiseret,  og  deres 
anliggender  blev  i  stor  udstrækning 
kontrolleret  af  medlemmernes  mænd. 
I  1833  var  der  nogle  få  modige  kvin- 
der, som  dannede  den  første  kvinde- 
klub med  politisk  formål:  The  Phila- 
delphia Female  Anti-Slavery  Society 
(Filadelfias  kvindelige  anti-slaveri  Fo- 
rening). Den  furore,  denne  forening 
vakte,  er  beskrevet  i  bogen  "Engle  og 
Amazoner",  udgivet  af  National  Coun- 

cil  of  Women  of  the  United  States  i 
1935  (Kvindernes  nationale  Råd  i  De 
forenede  Stater).  Den  siger,  at  den 
kvinde,  som  gjorde  sig  til  et  med 
denne  gruppe  blev  betragtet  som  i 
sandhed  dristig  og  uklog;  for  en  re- 
spektabel kvinde  talte  ikke  offentligt, 
og  hun  meldte  sig  ikke  ind  i  en  orga- 
nisation til  fordel  for  nogen  som  helst 
politisk  sag.  Ved  det  første  stævne, 
denne  gruppe  holdt,  stod  der  en  hu- 
jende pøbelhob  uden  for  mødestedet, 
og  efter  mødet  blev  bygningen  brændt. 
Under  sådanne  forhold  for  kvinderne 
kom  Evangeliets  lys  og  fordrev  mør- 
ket, uretfærdigheden  og  hykleriet  og 
ærede  kvinden  som  en  elsket  datter  af 
vor  himmelske  Fader  med  en  guddom- 
meligt ordineret  mission  i  jordelivet. 
Det  oplyste  de  stier,  der  førte  til  ud- 
vikling af  hendes  guddommelige  mis- 
sion. Det  åbnede  for  hende  utallige 
døre  til  muligheder. 

Den  gengivne  Kirkes  lærdomme  og 
belæringer  var  tydelige  med  hensyn 
til  kvinden  og  fjernede  for  altid  den 
ældgamle  strid  om  kvindens  rettig- 
heder kontra  mandens. 

Afdøde  dr.  John  A.  Widtsoe  fremsæt- 
ter tydeligt  i  en  artikel,  der  blev  offent- 
liggjort i  Relief  Society  Magazine, 
nogle  af  disse  lærdomme  og  belærin- 
ger således: 

"...  hun  (kvinden)  bærer  ansvaret 
fælles  med  manden  i  opbygningen  af 
Guds  Rige  ...  I  Kirken  er  der  sørget 
for,  at  mænd  og  kvinder  er  ligestil- 
lede. De  har  samme  muligheder,  pri- 
vilegier og  rettigheder.  Bestemmelsen 
med  dem  er  den  samme,  og  de  kan 
vinde  eller  miste  denne  gennem  de- 
res egne  handlinger  på  grund  af  de- 
res handlefrihed  .  .  . 
Den  (Kirken)  har  givet  hende  fuld 
stemmeret  og  ejendomsret.  Den  er- 
kender hendes  ligestillethed  med  man- 
den med  hensyn  til  intelligens  og  ret 
til  fuldt  ud  at  anvende  sine  medfødte 
talenter  .  .  . 

Denne  ligestillethed  ignorerer  ikke  de 
naturlige  forskelle  mellem  mand  og 
kvinde.  Kvinden  er  den,  der  føder  bør- 
nene og  opdrager  dem  .  .  .  Manden 
er  den,  der  sørger  for  familiens  for- 
nødenheder og  behageligheder.  Det- 
te reducerer  ikke  kvinden  til  at  være 
en  underordnet  person  .  .  .  Det  (fami- 
lielivet) er  ...  et  kooperativt  foreta- 


gende baseret  på  en  guddommeligt 
ordineret  opdeling  af  arbejdet  for 
dannelse,  opretholdelse  og  beskyttelse 
af  den  enhed  i  samfundet,  der  kaldes 
for  familien  .  .  . 

Familien  må  nødvendigvis  være  orga- 
niseret. Manden  ...  er  ved  guddom- 
meligt dekret  overhoved  eller  præsi- 
derende embedsmand  .  .  .  Det  er  til 
ham,  Præstedømmet  er  overdraget . . . 
men  Præstedømmets  fordele  og  vel- 
signelser, der  sålades  er  manden 
overdraget,  deles  af  hustruen  og  af 
hvert  medlem  af  familien  efter  behov 
...  De  højeste  velsignelser  (der  op- 
nås i  templet)  gives  til  mand  og 
hustru  .  .  .  tilsammen.  Ingen  kan  mod- 
tage dem  for  sig  selv. 
Hvis  hun  (kvinden)  med  glæde  tager 
imod  den  herlige  gave,  som  moder- 
skabet er,  kan  hun  anvende  al  den  tid 
og  stvrke,  der  er  tilbage,  til  udøvelse 
af  sine  talenter. 

.  .  .  Det  privilegium  at  kunne  udtrykke 
sig,  tilhører  hende  .  .  .  Hun  kan  træde 
ind  i  erhvervslivet,  i  undervisningen, 
blive  læge,  tandlæge,  sagfører  —  ja, 
hvilken  som  helst  fornuftig  profession, 
og  nyde  alles  velvilje.  " 
Dr.  Widtsoe  fortsætter:  "I  hendes 
varetægt  er  ifølge  guddommelig  vilje 
de  udvalgte  ånder,  som  er  kommet  til 
jorden  for  at  få  et  jordisk  legeme, 
overgivet  ...  I  hendes  hænder  ligger 
slægtens  fremtid"  (Relief  Society  Ma- 
gazine, juni — juli,  pp.  372 — 375). 
Dette  var  en  ny  lære,  der  i  høj  grad 
var  i  strid  med  den  opfattelse,  der 
herskede  i  den  første  del  af  det  19.  år- 
hundrede. 

I  1830,  da  Kirken  blev  organiseret, 
skete  der  en  chokerende  forandring 
til  fordel  for  kvinden,  idet  hun  fik 
stemmeret  inden  for  Kirken.  Gennem 
åbenbaring  befalede  Herren  Profeten, 
Oliver  Cowdery  og  John  Whitmer  føl- 
gende: "Og  alting  i  Kirken  skal  ske 
ifølge  fælles  samtykke  .  .  ."  (L.  &  P. 
26:2). 

Vi  vil  lige  minde  hinanden  om,  at  i 
1830  var  der  ingen  kvinder  og  kun  få 
mænd,  der  havde  stemmeret  i  noget 
som  helst  kirkesamfund,  og  ingen 
kvinde  havde  politisk  stemmeret. 
I  1842  —  da  kvindernes  arbejde  med 
Rigets  opbygning  var  blevet  godkendt 
af  Herren,  som  det  bevidnes  af  Pro- 
feten, da  han  sagde:  "jeres  offergaver 


er  antaget  af  Herren,"  —  fik  de  fra 
Herren  gennem  Profeten  en  organisa- 
tion oprettet  ifølge  himmelens  love: 
Den  kvindelige  Hjælpeforening  i  Nau- 
voo,  der  nu  kendes  under  navnet: 
Hjælpeforeningen  i  Jesu  Kriste  Kirke 
af  Sidste  Dages  Hellige.  Denne  orga- 
nisation blev  det  middel,  hvorigennem 
kvinderne  kunne  udtrykke  sig,  finde 
mulighed  for  personlig  udvikling  og 
tjeneste,  og  hvor  de  mere  effektivt 
kunne  udføre  kvindens  del  af  Rigets 
opbygning. 

Under  et  af  foreningens  første  møder 
i  Nauvoo  erklærede  profeten  Joseph 
Smith: 

"Jeg  drejer  nu  nøglen  om  for  jer  i 
Herrens  navn,  og  denne  forening  vil 
glæde  og  fryde  sig;  og  kundskab  og 
intelligens  vil  tilflyde  jer  fra  nu  af;  det 
er  begyndelsen  til  bedre  dage  for  de 
fattige  og  trængende,  som  skal  kom- 
me til  at  glæde  og  fryde  sig  og  udøse 
velsignelser  over  jer"  (Profeten  Jo- 
seph Smiths  Lærdomme,  side  275). 

Ifølge  ældste  Bruce  R.  McConkie  i  en 
artikel  i  Relief  Society  Magazine: 

"Ved  at  dreje  nøglen  om  (til  gavn  for 
kvinderne),  overdrog  Profeten  de  på 
rette  måde  udvalgte  funktionærer  i 
den  nye  organisation  en  del  af  Rigets 
nøgler.  Under  Præstedømmet  var  de 
nu  bemyndiget  til  at  vejlede,  kontrol- 
lere og  styre  foreningens  anliggender 
.  .  .  Under  denne  kaldelse  ville  deres 
lovlige  handlinger  blive  godkendt  af 
Herren,  og  Han  ville  arbejde  sammen 
med  dem  til  Rigets  fremme  i  det  om- 
råde, der  var  tildelt  dem"  (Relief  So- 
ciety Magazine,  marts  1950,  page  151). 
Den  betydningsfulde  udtalelse  af  Pro- 
feten med  hensyn  til  at  dreje  nøglen 
om  til  gavn  for  kvinderne  er  den 
grundvold,  hvorpå  et  udstrakt  uddan- 
nelsesprogram for  kvinder  er  blevet 
oprettet  og  ført  frem  af  Hjælpefore- 
ningen. Programmet  indbefatter  — 
som  udtalt  af  præsident  LorenzoSnow 
"et  studium  af  de  emner,  der  fører  til 
kvindernes  ophøjelse  og  udvikling  på 
alle  tankens  og  handlingens  områder." 
Denne  udtalelse  er  også  grundlaget 
for  Hjælpeforeningens  velgørenheds- 
aktiviteter. 

At  vore  pionerkvinder  fangede  synet 
og  forståelsen  af  alle  de  privilegier, 
der  blev  forelagt  kvinden  i  Evange- 
liets plan,  er  overmåde  tydeligt.  At  de 

forstod  deres  ansvar  for  at  udbrede 
disse  sandheder  er  også  klart.  Deres 
pionerblad  havde  titlen  "Woman's  Ex- 
ponent"  —  idet  "exponent"  betyder 
at  fremsætte,  tolke,  at  være  forkæm- 
per for,  at  repræsentere.  På  dette 
blads  forside,  direkte  under  navnet 
stod  som  hoved:  "Zions  Kvinders  Ret- 
tigheder og  Alle  Nationers  Kvinders 
Rettigheder." 

Organiseringen  af  Hjælpeforeningen 
—  med  den  betydningsfulde  udtalelse 
om  at  dreje  nøglen  om  —  skete  seks 
år  før  kvindernes  første,  offentlige  er- 
klæring, hvori  de  krævede  lige  socia- 
le, erhvervsmæssige,  uddannelses- 
mæssige og  politiske  rettigheder  — 
en  erklæring,  der  blev  udstedt  ved 
Seneca  Falls  Convention  (Seneca 
Falls  stævne  eller  konference),  sam- 
menkaldt af  en  lille  men  bestemt 
gruppe  kvinder,  kendt  under  navnet: 
National  Woman's  Suffrage  Associa- 
tion (Landsforening  for  kvindernes 
stemmeret). 

Denne  erklæring  betragtes  i  alminde- 
lighed som  begyndelsen  til  den  så- 
kaldte kvindebevægelse  i  De  forene- 
de Stater,  en  bevægelse,  der  har  ta- 
get fart  for  hvert  år,  indtil  vore  dage, 
hvor  kvinderne  findes  på  ethvert  om- 
råde af  menneskelig  stræben,  og  hvor 
de  i  de  fleste  lande  er  en  magtfaktor, 
man  må  regne  med  i  samfundslivet. 

I  kvindens  kamp  for  frigørelse,  har 
kvindernes  stemmeret  og  ret  til  at  ind- 
tage offentlige  embeder  været  de 
primære  mål.  Kvinderne  i  Utah  fik  tid- 
ligt stemmeret.  Allerede  da  Utah  end- 
nu var  et  "territorium",  havde  de  valg- 
ret. De  spillede  en  fremtrædende 
rolle  i  kvindernes  nationale  valgrets- 
kamp  i  De  forenede  Stater,  som  kul- 
minerede i  godkendelse  af  det  19.  for- 
slag til  Forfatningen  i  1920,  hvorved 
der  blev  givet  kvinderne  i  denne  na- 
tion fuld  valgret. 

Kampen  for  valgret  fortsætter  stadig 
i  en  hel  del  lande;  nogle  få  af  dem  har 
fornylig  vundet  disse  rettigheder. 

I  maj  måned  i  indeværende  år  (1966) 
overværede  søster  Florence  Jacob- 
sen, Præsidentinde  for  G.U.F.  og  jeg 
en  konference  i  Kvindernes  interna- 
tionale Råd  som  stemmeberettigede 
delegerede  fra  De  forenede  Stater. 
Konferencen    blev    holdt    i    Teheran, 


Iran,  efter  indbydelse  fra  prinsesse 
Ashraf,  Shahen  af  Persiens  tvillinge- 
søster og  præsidentinde  for  Kvinder- 
nes Højråd  i  Iran.  Konferencen  blev 
holdt  i  Iran  som  påskønnelse  af,  at  de 
iranske  kvinder  havde  fået  valgret  i 
1963.  Det  var  i  1936,  disse  kvinder  fik 
lov  at  lægge  sløret.  Vi  fik  den  for- 
ståelse, at  Shahen  betragter  kvinder- 
nes frigørelse  som  et  af  hovedpunk- 
terne på  sit  program,  gående  ud  på 
at  udvikle  og  modernisere  denne  æld- 
gamle nation  og  fremme  dets  indbyg- 
geres velfærd. 

Jeg  havde  en  interessant  oplevelse 
under  denne  konference.  En  iransk 
kvinde,  som  var  medlem  af  landets 
parlament,  opsøgte  mig.  Hun  fortalte 
mig  om  sine  langvarige,  flittige  bestræ- 
belser til  gavn  for  de  iranske  kvinders 
frigørelse.  Hun  forklarede,  at  hun  ikke 
i  begyndelsen  vidste  meget  om,  hvor- 
dan hun  skulle  bære  sig  ad  med  at 
arbejde  frem  mod  valgretten,  og  der- 
for havde  hun  foretaget  dybtgående 
studier  af  bevægelsen  i  andre  lande. 
Under  disse  studier  lærte  hun  om  den 
førerstilling,  kvinderne  i  Utah  havde 
indtaget  i  denne  sag.  Hun  sagde,  at 
hun  havde  skrevet  en  bog,  hvori  hun 
henviste  til  deres  arbejde.  Så  gav  hun 
mig  sit  kort  og  indbød  mig  til  at  kor- 
respondere med  hende,  "for",  sagde 
hun,  "kvinder,  der  var  så  fremsynede 
med  hensyn  til  at  opnå  valgret,  som 
Utah-kvinderne  var,  må  have  noget  at 
tilbyde  med  hensyn  til  den  rette  an- 
vendelse af  den.  Frihed  kræver  an- 
svarsbevidst handling." 

Hvor  har  hun  dog  ret!  Det  er  ikke  let 
at  anvende  sin  frihed  på  rette  måde. 
Man  må  følge  retfærdige  principper 
og  sund  vejledning. 

Selv  om  kvindens  kamp  for  frihed  har 
bragt  talløse  muligheder  og  fordele  til 
hende,  har  den  dog  ikke  ladt  hende 
uden  problemer.  I  sin  iver  for  person- 
lig frihed  og  talefrihed  finder  vi,  at 
hun  alt  for  ofte  udvikler  holdninger, 
udtrykker  meninger,  lader  sig  optage 
af  aktiviteter  og  søger  mod  mål,  der 
ikke  er  af  interesse  for  det  allerhø- 
jeste gode  og  heller  ikke  i  harmoni 
med  hendes  kvindelige  natur  eller 
hendes  jordiske  mission.  Hellere  end 
at  stræbe  efter  virkeliggørelsen  af 
sine  mange  muligheder  som  kvinde, 


ser  vi  hende  alt  for  ofte  i  strid  med 
manden;  hun  efteraber  hans  adfærd, 
hans  vaner,  ja,  selv  hans  klædedragt 
og  almindelige  udseende.  Vi  finder 
hende  i  nogen  grad  ufølsom  over  for 
sin  vigtigste  rolle  som  hans  kammerat 
og  medhjælp,  vogteren  af  hans  hjem, 
som  vejleder  og  beskytter  for  de  ån- 
der, der  er  blevet  hjemmet  betroet. 
Vi  finder  hende  tilbøjelig  til  at  ignore- 
re hans  rolle  som  husets  overhoved  i 
retfærdighed. 

Det  moderne  livs  krav  binder  —  om 
ikke  ligefrem  tvinger  —  mange  kvin- 
der til  aktiviteter  uden  for  deres  hjem, 
særlig  på  arbejdsmarkedets  område. 
Til  at  dygtiggøre  sig  til  sådanne  akti- 
viteter og  samtidig  være  kompetente 
til  at  møde  hjemmets  og  familiens 
krav,  og  til  at  opretholde  en  klar  ba- 
lance mellem  at  opfylde  ansvaret  i 
livet,  til  at  prøve  kræfter  med  deres 
evner  til  at  dømme  og  til  at  organise- 
re, til  husførelse,  og  til  fysisk,  åndelig 
og  mental  styrke.  Disse  kvinder  må 
ustandselig  spørge  sig  selv,  hvilke  af 
alle  de  mangfoldige  ansvar,  der  har 
første  krav  på  os? 

En  artikel  for  nylig  i  et  blad,  der  læ- 
ses overalt  i  Staterne,  mindede  kvin- 
derne om,  at  menneskelige  skabnin- 
ger er  forblevet  menneskelige,  fordi 
der  var  kvinder,  hvis  pligt  det  var  at 
sørge  for  sammenhæng  i  deres  liv,  at 
være  der,  når  de  faldt  i  søvn  og  når 
de  vågnede,  at  lette  deres  smerter,  at 
vise  dem  medfølelse  i  deres  nederlag 
og  glæde  sig  over  deres  sejre,  at  lytte 
til  sønderknuste  hjerters  beretninger, 
at  formilde,  støtte,  opretholde  og  styr- 
ke deres  mænd  og  sønner,  når  de 
mødte  fortrædeligheder  fra  en  hård 
verden  uden  for  dem  selv.  Gennem 
Historien  —  siger  artiklen  —  har  børn 
haft  behov  for  deres  mødre,  mænd 
har  trængt  til  deres  hustruer,  de  un- 
ge, de  syge,  de  gamle,  de  ulykkelige, 
de  sejrrigt  triumferende  har  haft  brug 
for  særlige  personer  til  at  dele  disse 
ting  med  dem  og  til  at  have  omsorg 
for  dem.  De  har  trængt  til  kvinder,  der 
ser  dette  som  deres  første  og  vigtig- 
ste opgave. 

Det  er  pinligt  at  lægge  mærke  til,  at 
kvinders  egenskaber,  meninger  og 
handlinger  i  vore  dage  sommetider  er 
uforenelige  eller  i  strid  med  de  inder- 

ligt  ønskede  og  værdige  mål,  de  har. 
F.eks.  var  der  talere  ved  den  iranske 
konference,  der  talte  varmt  for  beho- 
vet for  at  opbygge  et  stærkere,  nytti- 
gere og  lykkeligere  samfund.  Til  op- 
nåelse af  dette  forsvarede  de  forøget 
bestræbelse  efter  samfundsudvikling, 
der  ville  give  kvinder  og  børn  bedre 
muligheder,  hvilket  så  til  gengæld  ville 
give  betydeligere  bidrag  til  et  godt 
samfund.  Samtidig  foreslog  de  pro- 
grammer for  samfundets  udvikling, 
der  ville  fjerne  kvinderne  mere  og  me- 
re fra  deres  hjem  og  deres  børn,  hvor- 
ved grundlaget  for  et  godt  samfund 
og  nyttige,  lykkelige  borgere,  blev 
svækket. 

Må  man  ikke  også  tvivle  på  meninger 
som  den,  der  blev  udtalt  af  en  konfe- 
rencedelegeret: "Kvinderne  skal  lære 
at  betragte  den  periode,  hvor  hun  fø- 
der og  opdrager  børn,  som  en  midler- 
tidig tilbagetrukkenhed  fra  livet"? 

Jeg  mener,  at  den  tid  er  kommet,  da 
kvinden  kan  have  gavn  af  at  vurdere 
den  retning,  hendes  frigørelse  leder 
hende,  taksere  de  værdier,  der  moti- 
verer hendes  synspunkter  og  handlin- 
ger og  mere  alvorligt  bestræbe  sig  for 
at  finde  sandheden  med  hensyn  til 
den  rette  anvendelse  af  hendes  af 
Gud  givne  frihed. 

At  stemme  op  for  vildfarelsernes  tide- 
vand, at  ændre  forvildet  tankegang  og 
begrænse  fejlagtige  handlinger  fra 
kvindernes  side  vil  kræve  stærk  og 
intelligent  ledelse.  På  hvem  hviler  byr- 
den af  dette  ansvar?  Sikkert  på  dem, 
til  hvem  Herren  har  åbenbaret  sin 
plan  og  hensigt  med  kvinderne.  Efter 
min  mening  hviler  den  på  Sidste  Da- 
ges Helliges  kvinders  skuldre. 

Kan  Sidste  Dages  Helliges  kvinder 
tage  dette  ansvar  op?  Naturligvis  kan 
de  det!  De  har  sandheden,  profeter- 
nes daglige  vejledning  og  Hjælpefo- 
reningen som  det  middel,  de  kan  vir- 
ke igennem.  De  kan  gøre  det  ved  de- 
res livs  eksempel,  ved  at  nægte  at 
ligge  under  for  tidens  tryk  og  moder. 
De  kan  gøre  det  gennem  deres  un- 
dervisning. Det  er  i  almindelighed  ik- 
ke nødvendigt  —  og  heller  ikke  tilrå- 
deligt —  at  slå  modstanderen  helt  ud, 
men  ved  tydelig  og  målbevidst  tænk- 
ning,  ved   modig   og   tålmodig   belæ- 


ring, gennem  eksempel  og  overtalel- 
se, kan  man  vise  vejen.  Søster  Jacob- 
sen gjorde  dette  med  tydelig  indfly- 
delse på  den  iranske  konference  i 
den  afdeling,  der  hed  "Ungdommen 
og  Familielivet". 

Jeg  mærkede  også  indflydelsen  af 
den  indstilling,  jeg  havde,  i  harmoni 
med  Kirkens  lærdomme,  i  afdelingen 
om  "Moral  og  Socialt  Velfærd."  Jeg 
har  set  søstre  i  Kirkens  stave  og  mis- 
sioner have  den  rette  indflydelse  på 
handlinger  på  grund  af  deres  vidnes- 
byrds styrke  og  deres  følsomhed  over 


for  de  mange  ansvar  de  har  som  Sid- 
ste Dages  Hellige  kvinder. 

Verden  er  fuld  af  gode  kvinder,  der 
søger  den  rette  vej,  rede  til  at  mod- 
tage sandheden,  når  den  bliver  vist 
for  dem  med  tydelighed  og  overbe- 
visning, uden  kritik,  og  når  vore  egne 
handlinger  giver  tiltro  til  vore  ord. 

Må  Herren  give  Kirkens  kvinder  i  vor 
tid  det  syn  at  kunne  se  sig  selv  som 
repræsentant  for  alle  kvinder,  indviet 
til  at  anvende  al  sin  frihed  i  overens- 
stemmelse med  guddommelig  befa- 
ling. 

Specielt  for  Mødre 

Forslag  til  programmer  for  Moders  Dag, 
søndag  den  14.  maj  1967 


For  Senior-søndagsskolen 

De  programmer,  der  forelægges  ju- 
nior- og  senior-søndagsskolen  her, 
gives  kun  som  forslag.  Man  kan  til- 
passe dem  efter  de  lokale  forhold.  De 
sædvanlige  21/2-minutstaler  og  sangø- 
velsen, ialt  15  minutter,  er  udeladt. 
Man  kan  anvende  denne  periode  til 
specielle  numre. 
Præludium 

Åbningssang:  "Om  glæderend  beteg- 
ned",  nr.  214. 
Bøn 

Nadversang:   "Vi  råber  til  Dig,  Herre 
stor",  nr.  162. 
Nadververs. 

Administration  af  nadveren. 
Indledning   ved   søndagsskoleforstan- 
deren.    (Følgende    tanker    kan     evt. 
fremføres:  I  dag  vil  vi  ganske  særligt 
hylde  vore  mødre  og  byde  dem  vel- 


kommen. Jeres  tilstedeværelse  her 
gør  dagen  i  dag  endnu  dejligere,  og  vi 
er  overbevist  om,  at  I  også  selv  vil 
føle  jer  ekstra  glade  ved  at  være  her. 
Vor  himmelske  Fader  har  befalet  os 
at  ære  vore  fædre  og  mødre  hver 
dag,  men  denne  dag  er  en  særlig  på- 
mindelse om  dette  bud.  Moders  Dag 
blev  første  gang  fejret  på  et  forslag 
af  Ann  Jarvis  i  Filadelfia  i  1842,  gåen- 
de ud  på  at  en  bestemt  dag  skulle  re- 
serveres til  at  ære  vore  mødre.  Vort 
korte  program  her  til  morgen  er  be- 
regnet på  ganske  enkelt  at  vise  vor 
taknemmelighed  og  kærlighed  til  vo- 
re mødre.  Vore  talere  vil  fortælle  os, 
hvordan  vi  kan  være  "en  levende  hyl- 
dest" til  vore  mødre.) 

Børn  fra  junior-søndagsskolen  kom- 
mer ind  og  synger  tre  sange,  passen- 
de til  Moders  Dag.  Tre  børn  kan  læse 


hver  et  af  de  tre  vers  af  "Der  er  skøn- 
hed her  på  jord,"  nr.  107.  (Læs  kun  til 
omkvædet.)  Organisten  spiller  "Der 
er  skønhed  her  på  jord",  når  børnene 
går  tilbage  til  junior-søndagsskolen. 
2-minutters-tale  af  en  diakon:  "Mors 
indflydelse  gennem  vort  familiehjem- 
meaftensprogram." 

2-minutters-tale  af  en  pige:  "Min  mo- 
der i  vort  familie-hjemmeaftenspro- 
gram." 

4-minutters-tale  af  en  fader:  "Hvad 
en  familie  kan  gøre  for  at  vise  sin 
kærlighed  til  moder." 

Klasseundervisning  og  afslutning  som 
sædvanlig. 

For  Junior-søndagsskolen 

Præludium 

Åbningssang:    "Jeg    takker    Dig,    Fa- 
der," —  nr.  1  i  Børnene  Synger. 
Bøn 

Velkomst  ved  den  præsiderende  em- 
bedsmand. (Se  "Indledning"  under 
senior-søndagsskolens  program.) 

Nadversang 

Administration  af  nadveren. 

Børnene  synger  de  sange,  de  senere 
skal  synge  i  senior-søndagsskolen, 
tre  børn  læser  hvert  et  vers  af  "Der 
er  skønhed  her  på  jord."  —  kun  indtil 
omkvædet. 

Kortere  digte  fremsiges  af  et  medlem 
fra  hver  klasse.  (Find  i  lektiehæftet 
nogle  passende  digte.) 

Børnene  går  til  senior-søndagsskolen 
for  at  synge  og  læse  som  anvist  oven- 
for. De  går  derefter  tilbage  til  junior- 
søndagsskolen. 

Klasseundervisning. 

Slutningssang:     l.vers    af    "Der    er 

skønhed  her  på  jord." 

Bøn. 

Sang:  "En  stakkels,  sorgbetynget 
mand",  tekst:  Jannes  Montgomery; 
musik:  ukendt  komponist;  nr.  80  i  den 
blå  sangbog. 

Denne  sang  er  meget  nær  forbundet 
med  den  mest  tragiske  hændelse  i 
mormonernes  historie:  mordet  på  pro- 
feten Joseph  Smith  og  hans  broder 
Hyrum  i  Carthage-fængslet  den  27. 
juni  1844. 

John  Taylor  og  Willard  Richards,  som 
var  fortrolige  venner  med  Profeten  og 
Patriarken,  var  sammen  med  Joseph 
og  Hyrum  i  fængslet  i  Carthage.  John 
Taylor  gav  sig  til  at  synge  for  at  op- 
muntre de  fire  mænd.  Denne  scene 
ligner  noget  den  ,  der  foregik  for  lan- 
ge tider  siden,  da  Jesus  sang  sammen 
med  sine  disciple  natten  før  Han  blev 
forrådt.  Den  sang,  som  Jesus  og  Hans 
disciple  sang,  er  gået  tabt,  men  den, 
som  John  Taylor  sang,  var  "En  stak- 
kels, sorgbetynget  mand",  og  vi  an- 
befaler den  her  til  Deres  eftertanke 
og  øvelse. 

Vi  synger  ikke  denne  sang  ret  tit,  hvis 
vi  da  nogensinde  synger  den.  Jeg  tror 
nok,  vi  kan  finde  årsagen  dertil,  og 
jeg  vil  prøve  at  råde  bod  derpå.  For 
det  første  er  versene  meget  lange, 
idet  de  er  dobbelt  så  lange  som  sæd- 
vanlige salmer.  Og  der  er  ikke  færre 
end  syv  vers,  hvoraf  det  sidste  skal 
anvendes  for  at  løse  problemet  med, 
hvem  den  "Stakkels,  sorgbetyngede 
mand"  kan  være. 
Det  er  tydeligt  nok,  at  denne  salme 


eller  sang  har  den  form  for  fortællen- 
de sang,  man  i  almindelighed  regner 
med  at  høre  fra  en  solist,  en  visesan- 
ger. Denne  egenskab  ved  sangen 
gjorde,  at  den  var  ideel  for  John  Tay- 
lor at  synge.  Men  ak!  hvad  gør  vi  nu 
med  de  syv  lange  vers,  når  forsam- 
lingen skal  synge  dem?  Vi  vil  anbe- 
fale den  fremgangsmåde,  som  følges 
for  alle  sange  med  ti,  tolv  eller  tyve 
vers  (sådanne  findes  virkelig).  Når 
denne  sang  er  blevet  annonceret  af 
den  præsiderende  embedsmand,  bør 
han  tydeligt  forklare,  at  der  synges 
tre  vers:  det  første,  og  så  det  andet, 
som  han  selv  har  valgt  blandt  de  føl- 
gende, og  så  til  slut  det  sidste  vers. 
På  denne  måde  kan  man  synge  san- 
gen i  fem  forskellige  versioner,  af- 
hængig af  hvilket  mellemvers,  man 
vælger. 

Dette  råd  er  ikke  min  opfindelse.  Der 
er  mange  nummertavler  i  mange  kir- 
ker, hvor  ikke  blot  sangnummeret 
men  også  versnumrene  angives.  Her- 
med er  den  første  hindring  for  at  syn- 
ge denne  sang  oftere  fjernet,  og  vi 
kan  tiere  ære  de  to  martyrer  med  den. 
For  det  andet:  Lad  os  prøve  at  synge 
denne  sang  i  balladestil,  altså  slet 
ikke  rytmefast,  men  "glidende",  for- 
tællende. Det  betyder,  at  sanglederen 
skal  anvende  de  bedste,  tekniske 
midler  for  at  få  os  allesammen  til  at 
begynde  på  én  gang  på  de  to  første 
noder.  Sæt  ikke  vognen  igang  og  regn 
med,  at  folk  springer  på,  når  den  er 


begyndt  at  køre.  (Vi  ved  godt,  at  folk 
sommetider  prøver  at  springe  på  spor- 
vogn eller  tog  efter  at  de  er  sat 
igang.)  Teknikken  er  naturligvis  et  ef- 
fektivt, stort  forberedelsestaktslag, 
som  vi  mange  gange  har  beskrevet  og 
fremhævet  for  sanglederne  under  den- 
ne rubrik.  (Nye  sangledere:  spørg  G. 
U.  F.'s  Hovedbestyrelse) 
Giv  også  lidt  ekstra,  vilkårlig  tid  ved 
enden  af  hver  4-takters-linie.  Herved 
giver  man  sangerne  anledning  til  at 
"trække  vejr"  samtidig  med  at  melo- 
dien fremføres  på  sin  egen,  let-fortæl- 
lende  måde.  Sanglederen  skal  passe 
på  ikke  at  blive  diktator.  Vær  hellere 
en  sympatisk  leder,  både  af  hensyn 
til  denne  sangs  specielle  stil  og  til 
dem  der  synger. 

Lad  folk  synge,  som  de  vil,  især  i  den- 
ne sang,  hvor  hjemmelavede  metoder 
er  mere  passende  end  de  systemati- 
serede metoder,  man  lærer  på  et  kon- 
servatorium. Der  er  ikke  noget  som 
helst  kunstigt  ved  den  sang.  Endvi- 
dere er  der  mennesker,  som  tror,  de 
synger  tenor  eller  bas,  men  som  i 
virkeligheden  kun  har  én  tone  i  livet, 
eller  også  ikke  gider  anstrenge  sig  for 
at  synge  melodien  sammen  med  re- 
sten af  forsamlingen. 
Dette  minder  mig  om  en  klog,  gam- 
mel sangleder,  som  ved  en  vis  lejlig- 
hed, da  han  blev  spurgt,  hvordan  han 
kunne  holde  ud  at  høre  på  gamle  bro- 
der Stanton  (som  var  byens  bedste 
grovsmed),  skråle  så  falsk,  som  han 
gjorde  ved  alle  møderne.  Den  kloge, 
gamle  leder  svarede:  "Broder  Stan- 
ton er  en  af  vore  frommeste  mødedel- 

Forts.  på  side  65 


Nadververs  for  maj 

Senior-søndagsskolen: 

"Og  ældsten  eller  præsten  skal  vel- 
signe det .  .  .  "  L.  &  P.  20:76 
Junior-søndagsskolen: 

"Jesus    sagde:    Fred    efterlader    jeg 
jer  .  .  .  "  Joh.  14:27 


Orgelmusik  til  nadververset  for  maj 

KOR-RECITATION   DEN   7.  MAJ    1967 
Kursus  9  —  Mark.  1:4. 
Kursus  15  — Joh.  Åb.  14:6 

Præsident  McKay  har  sagt: 

„Intet  medlem  af  klassen 

har  ret  til  at 

forstyrre  en  anden  elev  . . ." 

Disciplin  i 
klasseværelset 

AF  A.  LA  VAR  THORN  OCK 

Leder  af 

Snake  River  Valley  District  Kurser 

Erfaring  har  lært  os,  at  de  fleste  læ- 
rere begynder  deres  undervisnings- 
karriere  med  en  så  overfladisk  opfat- 
telse af  disciplin,  at  den  er  af  ringe, 
om  overhovedet  nogen  værdi,  når  det 
virkelig  gælder.  De  har  brugt  for  lidt 
tid  til  at  udvikle  en  personlig  opfattel- 
se af  disciplin.  Og  dog  har  forfatteren 
gennem  de  ti  år  han  har  undervist  og 
tilrettelagt  kurser,  fundet,  at  næsten 
hver  eneste  lærer,  der  har  undervis- 
ningsvankeligheder,  i  hvert  fald  del- 
vis har  dem,  fordi  han  har  været  ude 
af  stand  til  at  oparbejde  sund  disciplin 
i  klasseværelset.  Kommunikationen 
mellem  lærer  og  studerende  har  lej- 
lighedsvis været  så  anspændt,  at  det 


ødelægger  klimaet  for  effektiv  tileg- 
nelse. 

Præsident  David  O.  McKay  har  sagt: 
"Vore  klasseværelser  er  undertiden 
fyldt  med  støj.  Her  er  det  vi  trænger 
til  gode  lærere.  En  lærer,  der  kan 
give  en  lektie  så  den  interesserer,  vil 
have  god  orden,  og  når  han  eller  hun 
bemærker  elever,  der  er  rebelske, 
rasler  med  papir,  er  uopmærksomme, 
puffer  og  skubber  til  hinanden,  må 
han  eller  hun  gøre  sig  klar,  at  lektien 
ikke  er  ordentlig  ledet.  Måske  var  den 
endda  ikke  ordentlig  forberedt." 

Profeten  fortsætter  imidlertid  med  at 
sige:  "Intet  medlem  af  klassen  har  ret 
til  at  forstyrre  en  anden  elev  ved  at 
skubbe  eller  komme  med  overflødige, 
letsindige  bemærkninger.  Jeg  mener, 
at  i  Kirken,  i  præstedømmets  kvorum 
og  klasser  og  i  hjælpeorganisationer- 
ne, bør  lærere  og  ledere  ikke  tillade 
det."  ("Ærbødighed,  et  tegn  på  adel 
og  styrke."  The  Instructor,  Januar 
1966.) 

Et  af  de  stærkeste  midler  nogen  læ- 
rer kan  have,  er  en  god  forståelse  af 
dem,  han  underviser,  så  han  kan  for- 
berede lektier  der  dækker  deres  be- 
hov. Det  vil  fjerne  mange  af  de  nega- 
tive disciplinære  problemer. 

Den  usædvanlige  lærer  kan  træde 
ind  til  en  klasse  og  give  en  regel,  som 
sædvanligvis  vil  løse  alle  hans  disci- 
plinære problemer  før  de  opstår.  En 
sådan  meddelelse  som:  "Der  er  ingen 
regler  i  denne  klasse,  indtil  en  af  dem 
er  brudt,"  vil  være  nok  for  en  sådan 
lærer.  Men  mange  lærere  er  ikke 
mestre  i  faget.  Som  følge  heraf  må 
vi  have  en  mere  hensigtsmæssig  spe- 
ciel forståelse  af  disciplin,  hvis  vi 
ønsker  at  have  klasserne  under  kon- 
trol og  dog  have  en  afslappet  men 
forretningsmæssig  villig  atmosfære. 
Den  bedste  disciplin  er  indre  selvdis- 
ciplin. Men  en  ny  lærer  vil  snart  op- 
dage, at  nogle  elever  i  næsten  hver 
klasse  ikke  har  den  indre  selvdisci- 
plin, fordi  den  ikke  er  erhvervet  hjem- 
mefra. Mod  disse  få  elever,  som  af  en 
eller  anden  grund  ikke  interesserer 
sig  for  lektien  og  gennem  negativ  op- 
førsel er  tilbøjelig  til  at  afbryde  eller 
forstyrre  klassen,  anbefales  denne 
forholdsregel: 

De  forenede  Staters  militær  har  ud- 
viklet  utallige   våben   til    brug    under 


særlige  krigssituationer.  Den  første 
gruppe  våben,  forfatteren  fik  forevist, 
da  han  kom  ind  i  hæren  blev  kaldt  "de 
lettere  håndvåben",  som  brugtes  hvor 
svag  ildkraft  er  nødvendig  for  at  kon- 
trollere en  situation.  Hæren  har  også 
et  våben  som,  skønt  det  var  en  be- 
tydelig del  af  "de  lettere  håndvåben", 
var  ekstra  effektiv  når  lidt  kraftigere 
ild  var  nødvendig  end  den  der  kan 
leveres  af  riflen  eller  lignende  gevæ- 
rer: Den  automatiske  Browning. 
Under  kamptræning  blev  vi  præsen- 
teret for  et  langt  tungere  våben,  som 
krævede  en  hel  gruppes  nære  sam- 
arbejde at  betjene.  Hæren  kaldte  det 
for  Howitzeren  eller  mere  almindeligt 
"kanonen".  Andre  våben,  endnu  mere 
frygtelige  og  ødelæggende,  er  blevet 
konstrueret,  sådanne  våben  som 
Atombomben. 

Skønt  krigens  våben  bliver  brugt  til 
at  beherske  nationer  og  almindeligvis 
i  vor  bevidsthed  er  forbundet  med 
ødelæggelse,  har  de  også  været  uund- 
værlige i  vore  dage,  fordi  der  er  dem, 
der  ikke  respekterer  andres  rettighe- 
der. 

Gennem  erfaring  har  vi  lært,  at  lærere 
trænger  ti!  nogle  få  redskaber  eller 
våben  for  at  styre  de  elever,  der  ikke 
respekterer  andres  rettigheder.  Vi  vil 
gerne  sammenligne  nogle  af  de  vå- 
ben, der  bruges  i  klasseværelserne 
med  dem,  der  bruges  af  militæret. 
Vort  eksempel  kan  være  en  episode 
i  G.U.F.,  men  principperne  kan  anven- 
des ved  ethvert  undervisningsforhold 
i  Kirken. 

Klassen  er  lige  kommet  ind,  og  bro- 
der Long  begynder  sin  lektie  med  be- 
gejstring. Straks  begynder  Ron,  der 
sidder  nederst  i  klassen,  en  samtale 
med  en  anden  elev.  Broder  Long  gør 
brug  af  et  primitivt  våben,  stilhed, 
standser  og  ser  i  Rons  retning.  Ron 
holder  hurtigt  op  med  at  tale,  og  bro- 
der Long  begynder  igen.  Hvis  Ron  be- 
gynder at  tale  igen,  vil  broder  Long 
gentage  nøjagtig,  hvad  han  gjorde  før. 
Vi  mener  det  altid  er  klogt  at  tillade 
eleven  at  begå  to  fejltagelser,  før  De 
forsøger  at  bruge  et  andet  våben  med 
lidt  mere  styrke.  Det  vil  tillade  glem- 
somhed for  elevens  vedkommende, 
såvel  som  den  mulighed  for,  at  hvad 
han  har  gjort,  "lige  var  hvad  der  måt- 
te gøres". 

Forts,  på  side  53 

Det  første 

Præsidentskab 

og  de  tolv  Apostle 


Joseph  Fielding  Smith 


D 


a  Frelseren  indledte  sin  tjenestegerning,  valgte  han  tolv 
mænd  blandt  sine  disciple  og  kaldte  dem  apostle.  (Luk.  6:13). 
Der  står  skrevet,  at  han  "gav  dem  magt  over  urene  ånder,  så 
de  kunne  uddrive  dem  og  helbrede  al  slags  sygdom  og 
svaghed."  (Matt.  10:1).  Navnene  på  disse  tolv  er  velkendte 
for  de  fleste  af  os:  "Først  Simon,  kaldet  Peter,  og  hans 
broder  Andreas,  så  Jakob,  Zebedæus'  søn  og  hans  broder 
Johannes,  Filip  og  Bartolomæus  og  tolderen  Mattæus,  Jacob, 
Alfæus'  søn,  og  Lebbæus,  Simon  Kananæer  og  Judas  Iska- 
riot  .  .  ."   (Matt.   10:2-4). 

Selv  om  skriften  ikke  siger  det,  er  det  tydeligt,  at  Frelseren 
gav  dem  apostelskabet  med  dets  nøgler  og  myndighed. 
Senere  sagde  han  til  dem:  "Sandelig  siger  jeg  Eder,  hvad  I 
binder  på  jorden,  det  skal  være  bundet  i  himmelen;  og 
hvad  I  løser  på  jorden,  det  skal  være  løst  i  himmelen". 
(Matt.  18:18).  Der  er  nogle,  som  tror,  på  grund  af  det  som 
Herren  sagde  til  Peter  ved  Kæsarea  Filippi,  at  denne  myn- 
dighed til  at  binde  og  løse  var  en  gave  til  Peter  alene.  Men 
dette  er  ikke  tilfældet,  for  denne  opgave  blev  givet  til  alle 
de  Tolv.  I  virkeligheden  modtog  hver  enkelt  apostelskabets 
fylde,  så  at  hver  af  dem,  hvis  den  tid  skulle  komme,  kunne 
tjene  som  den  ældste  eller  Præsident  for  Kirken  efter  tur. 
Kirken  i  dag  er  baseret  på  det  samme  princip. 
Ydermere  valgte  Herren  Peter,  Jacob  og  Johannes  og  satte 
dem  i  spidsen  for  at  virke  som  et  Første  Præsidentskab  efter 
hans  bortgang.  De  blev  adskilt  fra  de  andre  apostle  og  fik 
særlig  myndighed.  Ved  adskillige  lejligheder  tog  Frelseren 
disse  tre  med  sig  for  at  virke  ved  særlige  opgaver.  De  var 
med  ham  på  Forklarelsens  Bjerg.  Ved  Peters  og  Jakobs  død 
var  det  Johannes,  som  efter  anciennitet  blev  den  præsiderende 
embedsmand  i  Kirken.  Sidste  dages  hellige  ved,  at  disse  tre 
udgjorde  et  præsidentskab;  alle  tre  kom  til  Profeten  Joseph 
Smith  og  Oliver  Cowdery  og  ordinerede  dem  til  apostle. 
Dette  Første  Præsidentskab,  som  bestod  af  Peter,  Jakob  og 
Johannes,  var  forløberen  for  det  Første  Præsidentskab  i  vore 
dage.  Profeten  Joseph  Smith  holdt  to  stillinger  samtidig, 
nemlig  som  Præsident  for  Kirken  og  Præsident  for  det 
Højere  (det  melkisedekske)  Præstedømme.  Alle  andre  Præ- 
sidenter for  Kirken,  som  er  fulgt  efter  ham,  har  også  disse 
to  stillinger. 

Som  Præsident  for  Kirken  præsiderer  den  præsiderende 
embedsmand  over  alle  Kirkens  medlemmer.  Som  præsident 
for  det  Højere  Præstedømme  præsiderer  han  over  hele 
Kirkens  præstedømme  og  har  myndighed  til  at  styre  det; 
thi  han  holder  dette  præstedømmes  nøgler. 
Gennem   åbenbaring  har  Kirkens   Præsident   fået  rådgivere. 


I  Lære  og  Pagter,  afsnit  107,  vers  78  til  80,  læser  vi:  "Atter 
sandelig  siger  jeg  jer:  Når  biskoppernes  og  dommernes  ken- 
delser i  Kirkens  vigtigste  sager  og  vanskeligste  stridsspørgs- 
mål ikke  er  tilfredsstillende,  så  kan  disse  bringes  op  for 
kirkens  råd  og  forelægges  det  højere  præstedømmes  præsi- 
dentskab. 

Og  præsidentskabet  for  det  højere  præstedømme  skal  kunne 
tilkalde  andre  højpræster  i  et  antal  af  tolv  for  at  tjene  som 
rådgivere.  Og  således  skal  præsidentskabet  over  det  højere 
præstedømme  og  rådgiverne  have  magt  til  at  afgøre  sagen 
efter  vidneudsagnene  og  kirkens  love. 

Og  efter  denne  afgørelse  skal  det  ikke  mere  ihukommes  for 
Herren;  thi  dette  er  Guds  kirkes  højeste  råd  og  endelige 
afgørelse  i  tvivlsspørgsmål  i  åndelige  sager." 
'  .  .  .  der  findes  aldrig  mere  end  én  på  samme  tid  på  jorden, 
som  har  fået  denne  myndighed  og  dette  præstedømmes 
nøgler,"  (L.  &  P.  132:7),  og  Præsident  David  O.  McKay 
holder  disse  nøgler  i  dag. 

Den  øverste  styrende  magt  i  Kirken  er  overdraget  Præsiden- 
ten og  hans  rådgivere.  Det  Første  Præsidentskab  præsiderer 
over  alle  råd,  alle  kvorummer  og  alle  organisationer  i  Kirken, 
med  den  øverste  kaldende  og  udnævnende  magt.  Denne  magt 
til  at  kalde,  udnævne  og  præsidere  kan  af  det  Første  Præ- 
sidentskab overdrages  til  andre,  som  de  kan  vælge,  og  som 
folket  opretholder  til  at  repræsentere  Præsidentskabet  ved 
ledelsen  af  Kirken.  Det  Første  Præsidentskab  er  Guds  levende 
orakler  og  de  øverste  dommere  og  fortolkere  af  Kirkens  lov. 
De  overvåger  arbejdet  i  hele  Kirken  i  alle  sager  om  sædvane, 
organisation  og  administration.  Ingen  del  af  arbejdet  i  Kirken 
ligger  uden  for  deres  myndighed. 

Ordet  apostel  betyder  "en,  der  er  sendt  ud".  Det  er  det 
navn,  vor  Herre  gav  de  tolv,  som  han  valgte  til  at  være  sine 
ledsagere  under  sin  gerning  her  på  jorden  og  som  han  sendte 
ud  til  at  repræsentere  sig,  efter  at  han  var  faret  op  til 
himmelen. 

I  henhold  til  Paulus'  lærdomme  var  det  hensigten,  at  når  der 
opstod  ledige  pladser  i  de  Tolvs  Råd,  skulle  disse  ledige 
pladser  fyldes  ud,  for  han  erklærede  til  de  hellige  i  Efesus 
på  den  tid,  da  de  drøftede  Kirkens  enhed: 
"Og  han  gav  os  nogle  som  apostle,  andre  som  profeter,  andre 
som  evangelister,  andre  som  hyrder  og  lærere 
for  at  gøre  de  hellige  fuldt  beredt  til  deres  tjenestegerning, 
at  opbygge  Kristi  legeme, 

indtil  vi  alle  når  frem  til  at  være  ét  i  troen  på  og  erkendel- 
sen af  Guds  Søn,  til  mands  modenhed  og  det  mål  af  vækst, 
da  vi  kan  rumme  Kristi  fylde."  (Efes.  4:11-13). 

Vi  ved,  at  efter  Judas'  fald  samledes  disciplene,  og  ved 
Herrens  inspiration  valgte  de  Matthias  til  at  udfylde  den 
ledige  plads.  Vi  ved  også,  at  det  var  kun  kort  tid  efter 
Herrens  død,  at  Jakob,  en  af  de  tre  præsiderende  apostle, 
blev  dræbt.  At  Paulus  blev  kaldet  som  apostel  er  tydeligt  ud 
fra  mange  af  hans  breve,  og  Barnabas  blev  også  kaldet.  Vi 
ser,  at  Jakob,  som  skrev  brevet,  og  Judas  også  blev  apostle. 
I  vore  dage  er  mænd,  efter  Herrens  befaling,  blevet  valgt  til 
at  udføre  de  Tolvs  arbejde,  hver  gang  der  er  opstået  ledige 
pladser.  I  Mormons  Bog  læser  vi,  at  dette  var  sædvane  blandt 
nephiterne.  Det  har  aldrig  været  meningen,  at  der  skulle  være 
mere  end  tolv  mænd  kaldet  til  dette  kvorum  af  apostle,  når 
ledige  pladser  opstod. 

En  af  de  første  antydninger  af,  at  der  skulle  udvælges  tolv 
apostle  i  denne  uddeling,  findes  i  åbenbaringen,  givet  i 
Fayette,  New  York,  i  juni  1829,  hvor  de  tre  vidner  blev 
udvalgt  til  at  udsøge  de  Tolv,  seks  år  før  de  Tolv  blev 
kaldet.  (L.  &  P.  18).  De  brødre,  der  blev  valgt  til  denne 
vigtige  kaldelse,  var  mænd,  som  havde  bevist  deres  troskab 
i  Zions  Lejr.  Den  14.  februar  1835  kaldte  Profeten  en  for- 
samling af  brødre,  som  var  rejst  til  Missouri  i  Zions  Lejr, 
sammen.  Han  udtalte,  at  formålet  med  mødet  var  at  vælge 
mænd  til  vigtige  stillinger  i  gerningen.  Han  havde  af  Herren 
fået  befaling  om  at  kalde  retskafne  og  trofaste  mænd;  blandt 
disse  ville  være  tolv,  der  skulle  ordineres  som  apostle  i 
Kirken.  I  henhold  til  åbenbaringen  skulle  disse  mænd  vælges 
af  de  tre  vidner  til  Mormons  Bog.  Efter  den  sædvanlige  åb- 
ningsprocedure  blev  de  tre  vidner  velsignet  ved  håndspå- 
læggelse af  det  Første  Præsidentskab,  så  de  kunne  få  inspi- 
ration til  at  foretage  udvælgelsen. 

Efter  udvælgelsen  fik  de  valgte  en  opgave.  Den  12.  marts 
1835  mødtes  de  nye  apostle  i  et  råd  og  bønfaldt  det  Første 
Præsidentskab  om  at  søge  en  åbenbaring  til  dem,  som  kunne 
vejlede  dem  i  deres  arbejde.  Svaret  på  deres  bøn  —  den 
store  åbenbaring  om  præstedømmet  —  kom  den  28.  marts 
1835.  Det  er  vanskeligt  at  tro,  at  noget  menneske  kan  læse 
dette  inspirerende  dokument  og  ikke  blive  absolut  overbevist 
om  Profeten  Joseph  Smiths  profetiske  magt. 

Denne  åbenbaring  gjorde  det  klart,  at  i  tilfælde  af  opløs- 
ning eller  ødelæggelse  af  Kirkens  Første  Præsidentskab, 
skulle  de  Tolv  efterfølge  præsidentskabet  og  handle  som 
sådant,  indtil  Herren  åbenbarer,  at  det  Første  Præsidentskab 
igen  skal  organiseres.  Og  når  som  helst  det  Første  Præsi- 
dentskab skulle  blive  opløst,  vil  det  påhvile  de  Tolv  Apostles 
Råd  at  ordne  og  styre  Kirkens  sager. 

"Og  de  (de  Tolv)  danner  et  kvorum,  der  har  samme  myn- 
dighed og  magt  som  de  tre  før  omtalte  præsidenter. 


De  halvfjerds  er  også  kaldet  til  at  prædike  evangeliet  og  være 
særlige  vidner  for  ikke-jøderne  og  for  hele  verden.  Og  heri 
adskiller  de  sig  i  deres  kalds  pligter  fra  andre  embedsmænd 
i  kirken. 

Og  de  danner  et  kvorum,  der  har  samme  myndighed  og 
magt  som  de  omtalte  tolv  særlige  vidner  eller  apostle." 
(L.  &  P.  107:24-26). 

Det  vil  sige,  at  hvis  det  Første  Præsidentskab  bliver  opløst, 
bliver  de  Tolv  Apostle  Kirkens  præsiderende  kvorum,  indtil 
Præsidentskabet  igen  bliver  organiseret,  og  i  den  tid  er  de  i 
virkeligheden  Kirkens  Præsidentskab  —  det  præsiderende 
kvorum.  Hvis  på  en  eller  anden  måde  begge  disse  kvorummer 
skulle  blive  tilintetgjort,  ville  det  påhvile  de  Halvfjerds  at 
ordne  Kirken,  og  de  ville  blive  det  præsiderende  kvorum. 
Jeg  tror  det  skal  siges,  at  Apostlene  ikke  kan  have  samme 
myndighed  som  Præsidentskabet,  hvis  det  Første  Præsident- 
skab er  fuldstændigt  og  retmæssigt  organiseret.  Der  kan  ikke 
være  to  overhoveder  —  eller  tre  overhoveder  —  med  lige 
stor  myndighed  på  samme  tid,  for  noget  sådant  ville  føre  til 
forvirring. 

Apostlene  er  rejsende  rådgivere  eller  særlige  vidner,  som 
drager  ud  i  hele  verden  for  at  forkynde.  De  er  et  rejsende 
præsiderende  højråd  og  skal  ordinere  alle  andre  embeds- 
mænd i  Kirken,  og  Herren  sagde,  at  de  skulle  "vogte  hans 
får".  De  holder  myndighedsnøglerne  i  hele  verden. 
De  er  særlige  vidner  for  Jesus  Kristus.  Det  er  deres  ret  at 
kende  sandheden  og  at  have  et  varigt  vidnesbyrd.  Dette  er 
en  krævende  pligt,  der  påhviler  dem,  at  vide  at  Jesus  Kristus 
virkelig  er  Guds  Enbårne  Søn,  verdens  Forløser,  og  Frelser 
for  alle  dem,  som  vil  tilstå  deres  synder,  omvende  sig  og 
holde  hans  befalinger. 

Det  spørgsmål  opstår  ofte:  "Er  det  nødvendigt  for  et  medlem 
af  de  Tolvs  Råd  at  se  Frelseren  for  at  kunne  blive  en 
apostel?"  Det  er  deres  privilegium  at  se  ham,  hvis  anled- 
ningen kræver  det,  men  Herren  har  lært  os,  at  der  findes  et 
stærkere  vidnesbyrd  end  at  se  en  person,  ja  selv  at  se  Guds 
Søn  i  et  syn.  Jeg  ville  ønske,  at  vi  kunne  gøre  dette  klart  for 
Kirkens  medlemmer.  Påvirkninger  på  sjælen,  som  kommer 
fra  den  Helligånd,  er  langt  mere  betydningsfulde  end  et  syn. 
Når  Ånden  taler  til  ånd,  er  påvirkningen  på  sjælen  langt 
vanskeligere  at  viske  ud.  Ethvert  medlem  af  Kirken  skulle 
have  den  påvirkning,  at  Jesus  er  Guds  Søn,  uudsletteligt 
afbildet  på  sin  sjæl  gennem  den  Helligånds  vidnesbyrd. 
Det  er  det  Første  Præsidentskabs  og  de  Tolvs  Råds  kaldelse 
at  blive  vejledet  af  Frelseren  og  den  Helligånd  ved  ledelsen 
af  denne  Kirke  og  dens  medlemmer.  Deres  arbejde  i  vor 
Frelsers  tjeneste  er  en  inspiration  til  hele  menneskeheden. 
Herren  har  velsignet  os  med  udvalgte  og  tapre  ledere. 

David  O. 
McKAY 


Præsident  David  O.  McKay  er  født  i  Huntsville,  Utah,  den 
8.  september  1873  og  har  set  Kirken  vokse  bogstaveligt  til 
den  verdensomspændende  organisation,  som  det  var  blevet 
profeteret,  den  ville  blive. 

Under  hans  præsidentskab,  som  begyndte  den  9.  april  1951, 
er  stavene  blevet  udstrakt  til  Europa,  Latinamerika,  Australien 
og  øerne  i  Stillehavet.  Han  har  fremsagt  indvielsesbønnen  for 
fem  templer:  Schweiz,  Los  Angeles,  New  Zealand,  London 
og  Oakland.  Kirkens  uddannelsesprogram  er  blevet  udstrakt 
til  fjerntliggende  egne.  Der  er  næppe  et  område,  hvor  Kirken 
ikke  har  vist  en  fænomenal  udvikling,  medens  Præsident 
McKay  har  stået  i  spidsen  for  den.  Han  har  også  rejst  længe- 
re omkring  end  nogen  anden  Profet  i  den  genoprettede  Kirkes 
historie,  idet  han  har  besøgt  stave  og  missioner  over  hele  ver- 
den. 

"Jeg  var  i  min  ungdom  klar  over,  at  det  dyrebareste  et  men- 
neske kunne  opnå  i  dette  liv,  var  et  vidnesbyrd  om  dette 
værks  guddommelighed.  Jeg  hungrede  efter  det.  Jeg  følte,  at 
hvis  jeg  kunne  få  det,  ville  alt  andet  virkelig  synes  ubetyde- 
ligt", har  han  udtalt. 

Som  ung  missionær  i  Skotland  før  århundredskiftet  lærte  han 
skuffelse  at  kende,  da  han  blev  klar  over,  at  mange  vidunder- 
lige mennesker  i  hans  faders  land  ikke  lyttede  til  evangeliets 
budskab.  Så  en  dag  så  han  en  ufuldendt  bygning  med  et  motto 
hugget  ind  i  muren  over  en  port:  "Hvad  du  end  er,  så  gør 
dit  arbejde  godt".  Han  sagde  senere,  at  dette  var  vendepunk- 
tet i  hans  mission. 
Ved  et  møde  i  missionsmarken  vendte  hans  missionspræsident, 


James  McMurrin,  sig  en  dag  til  ham  og  sagde:  "Lad  mig  sige 
dig,  broder  David,  at  Satan  har  ønsket,  at  han  kunne  sigte 
dig  som  hvede,  men  Gud  tænker  på  dig."  Så  tilføjede  han: 
"Hvis  du  vil  bevare  troen,  vil  du  komme  til  at  sidde  i  Kirkens 
ledende  råd." 

Efter  at  have  fuldført  sin  mission,  blev  David  O.  McKay  viet 
til  sin  ungdomselskede  fra  studenterdagene,  Emma  Ray  Riggs, 
i  Salt  Lake  Templet  den  2.  januar  1901.  De  har  fået  syv 
børn,  hvoraf  et  døde  som  lille. 

David  O.  McKays  arbejde  i  Kirken  har  været  mangfoldigt. 
Han  var  rektor  ved  Weber  Akademiet  i  Ogden,  da  han  blev 
kaldet  til  de  Tolvs  Råd  i  april  1906.  Et  halvt  år  senere  blev 
han  medlem  af  Generalbestyrelsen  for  Søndagsskolerne  og 
virkede  her  i  mange  år,  fra  1918  som  formand,  indtil  han  blev 
kaldet  som  rådgiver  til  Præsident  Heber  J.  Grant  i  det  Første 
Præsidentskab  i  oktober  1934.  Som  medlem  af  de  Tolvs  Råd 
besøgte  han  mange  af  Kirkens  stave  og  missioner.  Han  fore- 
tog en  verdensomspændende  rejse  til  missionerne  i  1920-21, 
og  præsiderede  over  Den  europæiske  Mission  i  1922-24.  Og 
i  april  1951  blev  han  Kirkens  Præsident. 
Præsident  McKay  er  en  stor  lærer.  En  ældste,  som  fornylig 
blev  kaldet  til  at  præsidere  over  missionen  i  Brasilien,  sagde 
om  sin  kaldelse:  "Det  er  en  stor  ære".  Profeten  så  med  sine 
venlige,  men  gennemtrægende  øjne  ind  i  hans  sjæl  og  svarede: 
"Nej,  ikke  en  stor  ære.  Det  er  en  stor  tillidspost." 
Præsident  David  O.  McKay  har  altid  husket  på  den  store 
tillidspost  han  har  fået  både  overfor  Herren  og  overfor  de 
hellige. 

Hugh  B. 
BROWN 


Hugh  B.  Brown,  første  rådgiver  i  det  Første  Præsidentskab, 
ligner  Mormon,  Moroni  og  andre  militærpersoner,  som  også 
var  profeter  fra  Mormons  Bog. 

I  1910  hjalp  Præsident  Brown  med  til  at  organisere  militsen 
i  Cardston,  Alberta,  Canada,  og  fire  år  senere,  ved  Første 
Verdenskrigs  udbrud,  blev  denne  kavallerienhed  kaldt  til  den 
canadiske  hær  med  ham  som  officer,  og  da  krigen  endte, 
blev  han  sendt  hjem  med  rang  af  major.  Han  havde  arbejdet 
sammen  med  sine  mænd  og  givet  dem  råd,  og  under  Anden 
Verdenskrig,  da  han  var  forbindelsesofficer  for  hele  Kirken, 
gav  han  deres  sønner  og  sønnesønner  råd.  Efter  Anden  Ver- 
denskrig virkede  han  på  Brigham  Young  Universitetet  som 
instruktør  i  religion  og  som  veteran-koordinator. 
Ældste  Brown  er  født  den  24.  oktober  1883  i  Salt  Lake  City, 
Utah,  og  medens  han  endnu  var  ung,  flyttede  de  til  det 
sydlige  Alberta,  hvor  han  bogstaveligt  voksede  op  sammen 
med  landet  ved  at  arbejde  på  gårde  og  rancher  og  ved  byg- 
ningen af  kanaler  og  jernbaner.  I  1904  blev  han  kaldet  på 
mission  til  Storbritannien,  det  sted,  hvor  han  mere  end  tre 
årtier  senere  skulle  vende  tilbage  for  to  gange  at  præsidere 
over  den  Britiske  Mission. 

I  1908  blev  han  i  Salt  Lake  Templet  viet  til  Zina  Y.  Card, 
et  barnebarn  af  Brigham  Young,  og  de  vendte  efter  brylluppet 
tilbage  til  Alberta.  De  har  otte  børn.  I  1912  kom  han  igen 
til  Salt  Lake  City  for  at  studere  jura  og  fuldendte  dette 
studium  ved  universitetet  i  Alberta.  Han  har  virket  som  råd- 
giver i  biskoprådet  i  Cardstone  og  som  højrådsmedlem  i 
Alberta  Stav.  Da  han  var  38  år,  blev  han  opretholdt  som 
præsident  for  den  nylig  oprettede  Lethbridge  Stav. 
Familien  Brown  flyttede  til  Salt  Lake  City  i  1927,  hvor  han 


sluttede  sig  til  sagførerfirmaet  Clark  (J.  Reuben,  Jr.),  Richards 
(Preston  D.)  og  Bowen  (Albert  E.).  Efter  i  kort  tid  at  have 
virket  som  2.  rådgiver  i  Granite  Stavspræsidentskabet,  blev 
han  opretholdt  som  stavspræsident  i  1938. 
Ved  oktober-Generalkonferencen  i  1953  blev  han  kaldet  som 
assistent  til  de  Tolvs  Råd.  På  det  tidspunkt  havde  han  sag- 
førerforretning i  Canada,  men  han  lukkede  sin  forretning 
for  at  give  hele  sin  tid  og  alle  sine  talenter  til  Kirken.  Han 
blev  opretholdt  som  medlem  af  de  Tolvs  Råd  ved  General- 
konferencen i  april  1958,  og  den  21.  juni  1961  blev  han 
beskikket  som  rådgiver  i  det  Første  Præsidentskab,  og  som 
første  rådgiver  ved  Generalkonferencen  i  oktober  1963. 
Præsident  Brown  fortæller  en  historie  om  en  ung  gartner, 
som  måtte  skære  en  ribsbusk  ned,  fordi  den  voksede,  så  den 
blev  så  stor  som  et  træ,  men  ikke  længere  bar  frugt.  Han 
fortæller,  hvorledes  han  år  senere  havde  ønsket  at  blive  for- 
fremmet, men  ikke  var  blevet  det.  Så  kom  han  i  tanker  om 
det,  som  gartneren  havde  sagt  til  busken:  "Jeg  er  gartneren 
her."  Det  var,  som  om  Herren  sagde:  "Det  var  ikke  menin- 
gen at  du  skulle  være  det,  du  søgte  at  blive  .  .  .  Du  ville  have 
svigtet  det  formål,  som  jeg  plantede  dig  til,  og  mine  planer 
med  dig  ville  være  slået  fejl."  Nu  siger  præsident  Brown 
ofte  i  sine  bønner  til  sin  Himmelske  Fader:  "Hjælp  os  alle 
til  at  forstå  formålet  med  vort  liv  og  altid  være  villige  til  at 
underkaste  os  din  vilje  og  ikke  insistere  på  vor  egen.  Vi 
husker,  at  i  en  anden  have  ved  navn  Getsemane  blev  den 
mest  udvalgte  af  alle  dine  sønner  herliggjort  ved  at  under- 
kaste sig  din  vilje." 

I  alt  hvad  han  gør,  husker  præsident  Brown  denne  lektie  og 
er  altid  ivrig  for  at  fremme  Mesterens  sag  her  på  jorden. 

N.  Eldon 
TANNER 


Præsident  N.  Eldon  Tanner,  anden  rådgiver  i  det  Første 
Præsidentskab,  kommer  fra  de  sidste  dages  helliges  kolonier 
midt  i  Canadas  hvedeland.  Hans  forældre  tog  på  bryllups- 
rejse til  Canada  i  en  prærievogn,  men  måtte  sælge  deres 
heste  for  fødevarer.  Hans  moder  vendte  tilbage  til  Salt  Lake 
City  for  en  kort  tid  for  at  føde  sit  første  barn,  Nathan 
Eldon,  den  9.  maj  1898. 

Eldon  voksede  op  på  landet  og  styrede  ofte  en  plov  bag  de 
tungt  arbejdende  okser  og  lærte  at  elske  Guds  skabninger, 
især  sine  medmennesker.  Der  var  meget  ringe  mulighed  for 
uddannelse,  så  efter  at  han  havde  gået  i  underskolen,  fandt 
han  ud  af,  at  hvis  han  kunne  overtale  fire  andre  til  at  tage 
en  klasse  til,  ville  skolens  leder  undervise  dem.  Han  fandt 
de  fire,  men  pligterne  på  gården  holdt  ham  borte  fra  skolen 
til  efter  jul.  Han  rejste  senere  bort  for  at  tage  undervisning 
i  2  år  for  lånte  penge,  og  vendte  så  tilbage  for  selv  at  under- 
vise. Nogle  elever  ønskede  at  tage  12.  grad,  som  han  aldrig 
havde  taget.  Det  blev  så  arrangeret,  at  Provins-undervisnings- 
departementet  udarbejdede  lektiemateriale,  som  han  og  andre 
elever  studerede  pr.  korrespondance.  Det  var  en  usædvanlig 
klasse,  med  lærer  og  elever,  som  i  fællesskab  tog  eksamen 
fra  12.  grad. 

En  tidligere  8.  klasses  elev,  nu  en  kendt  læge  i  Salt  Lake- 
området, husker  hvorledes  denne  lærer,  som  var  klar  over 
tørsten  efter  kontrolleret  fysisk  aktivitet,  arrangerede  at 
møde  drengene  kl.  5,30  hver  morgen  for  at  de  kunne  drive 
sport. 

Præsident  Tanner  blev  den  20.  december  1919  viet  til  Sara 
Isabelle  Merrill.  De  har  fem  døtre. 

Medens  han  virkede  som  rådgiver  i  biskoprådet  og  som  råd- 
giver for  diakonernes  kvorum  i  Cardston  1 .  Ward,  gik  han 


omkring  til  hjemmene  for  at  finde  ud  af,  hvorfor  nogle  af 
drengene  var  uaktive.  Det  viste  sig,  det  var  fordi  de  ikke 
havde  andet  at  tage  på  end  hverdagstøj.  Han  opmuntrede 
drengene  til  at  komme  i  det  de  havde,  og  han  selv  deltog  i 
møderne  i  overalls.  Det  blev  et  100%  aktivt  diakon-kvorum. 
Senere  blev  han  selv  biskop  i  samme  ward. 

Han  blev  valgt  ind  i  Albertas  lovgivende  forsamling  og  blev 
dens  ordfører.  Han  blev  valgt  som  medlem  af  provinskabi- 
nettet og  var  overhoved  for  departementet  for  landvæsen  og 
minedrift.  Medens  han  boede  i  Edmonton  var  han  også  præ- 
sident for  Edmonton  Gren  i  Kirken. 

Der  var  store  muligheder  i  den  voksende  olieindustri.  Han 
fik  tilbudt  at  blive  præsident  for  det  store  canadiske  olie- 
lednings-selskab, som  strakte  sig  fra  Alberta  til  Quebec,  men 
i  begyndelsen  afslog  han  det,  fordi  det  betød,  at  han  så  ikke 
længere  kunne  virke  som  præsident  for  Calgary  Staven. 
Selskabets  kontor  flyttede  imidlertid  til  Alberta,  hvor  han  så 
fik  plads  i  direktionen. 

Præsident  Tanner  blev  kaldet  som  assistent  til  de  Tolvs  Råd 
ved  Generalkonferencen  i  oktober  1960  og  kort  efter  blev 
han  kaldet  til  at  præsidere  over  den  Vesteuropæiske  Mission. 
Ved  oktober-konferencen  1962  blev  han  opretholdt  som 
medlem  af  de  Tolvs  Råd,  og  den  følgende  oktober  blev  han  valgt 
som  2.  rådgiver  til  Præsident  McKay,  efter  kun  at  have 
været  medlem  af  de  Tolvs  Råd  i  et  år,  kortere  tid  end  nogen 
anden,  der  er  kaldet  i  denne  uddeling. 

Som  vejleder  i  sit  personlige  liv  har  Præsident  Tanner  føl- 
gende ord:  "Der  er  intet  større  i  denne  verden  end  at  være 
i  stand  til  at  påkalde  Herren  og  vide,  at  han  besvarer  vore 
bønner,  og  at  han  har  givet  os  livets  og  frelsens  plan." 

Joseph  Fielding 
SMITH 


Da  Joseph  Fielding  Smith  var  20  år  gammel,  i  1896,  fik  han 
en  patriarkalsk  velsignelse  af  Kirkens  patriark,  John  Smith. 
Denne  hellige  velsignelse  sagde  blandt  andet: 
"Det  er  dit  privilegium  at  leve  til  en  høj  alder,  og  det  er 
Herrens  vilje,  at  du  skal  blive  en  mægtig  mand  i  Israel. 
Derfor  siger  jeg  til  dig,  tænk  ofte  på  fortiden,  nutiden  og 
fremtiden.  Hvis  du  vinder  visdom  gennem  fortidens  erfaring, 
skal  du  blive  klar  over,  at  Herrens  hånd  har  været  og  er 
over  dig  for  det  gode,  og  at  dit  liv  er  blevet  bevaret  i  en 
viis  hensigt .  .  .  Det  skal  blive  din  pligt  at  sidde  i  råd  med 
brødrene  og  at  præsidere  blandt  folket.  Det  skal  også  være 
din  pligt  at  rejse  meget  hjemme  og  ude,  til  lands  og  til  vands, 
under  dit  arbejde  i  gerningen  .  .  .  Herrens  ånd  skal  lede  dit 
sind  og  give  dig  de  ord  og  den  følelse,  at  du  skal  gøre  de 
ondes  visdom  til  skamme  og  tilintetgøre  de  uretfærdiges  råd." 
Skønt  denne  velsignelse  blev  givet,  da  Præsident  Smith  kun 
var  tyve  år,  med  sin  missionærgerning  og  sine  ansvarsfulde 
stillinger  endnu  foran  sig,  kan  man  ved  at  se  tilbage  se,  at 
forjættelserne  er  gået  bogstaveligt  i  opfyldelse. 
Joseph  Fielding  Smith  er  født  den  19.  juli  1876  i  et  pioner- 
hjem i  Salt  Lake  City  som  søn  af  Præsident  Joseph  F.  Smith, 
Kirkens  sjette  Præsident,  og  Juliana  Lambson.  Hans  bed- 
stefader var  Hyrum  Smith,  Joseph  Smiths  broder,  som  blev 
myrdet  sammen  med  ham  i  Carthage  Fængsel. 
Joseph  Fieldings  barndom  og  ungdom  blev  tilbragt  på  fami- 
liens gård,  hvor  han  lærte  at  føle  stor  kærlighed  til  dyrene 
og  naturen.  Som  en  dybttænkende  søger  af  sandhed  og  vis- 
dom tilbragte  han  mange  timer  med  at  diskutere  Kirkens 
skrifter  og  lærdomme  med  sin  fader. 

I    1899   blev  han  kaldet  til  den   Britiske  Mission,   og  to   år 
senere   tog   han   imod    en    stilling   i    Kirkens    historieskrivers 


kontor.  I  de  næste  9  år  havde  han  mange  stillinger  i  Kirken, 
blandt  andet  som  hjemmemissionær,  medlem  af  G.U.F.s 
stavsbestyrelse  og  senere  af  G.U.F.s  Generalbestyrelse, 
præsident  for  Halvfjerdsernes  kvorum,  medlem  af  højrådet 
etc,  og  mange  af  disse  stillinger  havde  han  samtidig. 

Ved  Generalkonferencen  i  april  1910  blev  han  opretholdt 
som  medlem  af  de  Tolvs  Råd,  og  41  år  senere,  i  april  1951, 
blev  han  præsident  for  dette  råd.  I  oktober  1965  blev  han 
også  udnævnt  til  rådgiver  i  det  Første  Præsidentskab,  og 
han  er  den  eneste  mand  i  denne  uddeling,  som  har  virket 
samtidig  i  disse  to  stillinger.  Det  ville  fylde  mange  sider  at 
nævne  alt,  hvad  Præsident  Joseph  Fielding  Smith  har  udført 
i  sit  lange  liv,  men  vi  nævner  følgende:  Kirkens  historie- 
skriver siden  1 92 1 ,  præsident  for  Salt  Lake  Templet,  redaktør 
og  senere  præsident  for  Genealogical  Society  of  Utah,  for- 
fatter til  utallige  artikler  og  bøger,  23.  bog  udkom  i  juli  i 
år,  medlem  af  bestyrelsen  for  mange  forretningsforetagender 
etc.  Han  har  modtaget  en  æresgrad  fra  Brigham  Young 
Universitetet.  Han  er  også  en  hengiven  mand,  fader  og  bed- 
stefader. Hans  efterkommere  indbefatter  elleve  børn,  tres 
børnebørn  og  mere  end  fyrre  oldebørn. 

Virkningen  af  præsident  Smiths  dybe  og  skarpe  indsigt  i 
evangeliet  mærkes  over  hele  Kirken.  Når  man  ser  tilbage 
på  den  profetiske  patriarkalske  velsignelse,  som  blev  givet 
for  mange  år  siden,  kan  man  se,  at  han  har  rejst  langt, 
"hjemme  og  ude,  til  lands  og  til  vands,  under  arbejdet  i 
gerningen",  og  har  altid  forkyndt  evangeliet  untrætteligt  og 
frygtløst.  Han  har  "gjort  de  ondes  visdom  til  skamme  og 
tilintetgjort  de  uretfærdiges  råd".  Han  er  i  sandhed  blevet 
en  mægtig  mand  i  Israel". 

x. 


Thorpe  B. 
ISAACSON 


Præsident  Thorpe  B.  Isaacson,  rådgiver  i  det  Første  Præsi- 
dentskab, er  en  mand,  som  har  haft  held  med  sig  på  mange 
områder  —  som  pædagog,  som  forretningsmand,  i  offentlige 
stillinger  og  som  kirkeleder. 

Præsident  Isaacson  er  født  den  6.  september  1898  i  Ephraim, 
et  fredeligt  lille  landsbysamfund  i  det  centrale  Utah.  Gennem 
sine  forældre,  Martin  og  Mary  Beal  Isaacson,  nedstammer 
han  fra  pionererne.  Evangeliets  lys  blev  modtaget  af  hans 
bedsteforældre,  Isaacson's  i.  Danmark  og  Beals  i  England.  I 
sin  skoletid  var  han  bl.a.  dygtig  til  gymnastik.  Han  fik  sin 
uddannelse  på  Snow  Academy,  Brigham  Young  University, 
Utah  Agricultural  College  (nu  Utah  State  University)  og 
University  of  California  i  Berkeley. 

Som  ung  mand  var  han  lærer  og  skoleleder  i  det  nordlige 
Utah,  og  her  mødte  han  Lulu  Maugham  Jones,  til  hvem  han 
blev  viet  i  Salt  Lake  Templet  den  16.  juni  1920.  Samtidig 
med  at  han  studerede  i  Logan  og  Ephraim  underviste  han 
sine  elever  fra  forelæsningsbøger,  og  opmuntrede  dem  gen- 
nem konkurrencesport.  Han  førte  ved  mange  lejligheder 
vinderhold  frem  ved  tourneer  til  forskellige  stater. 
Efter  at  have  forladt  sin  stilling  som  lærer  flyttede  han  med 
sin  familie  til  Salt  Lake  City,  hvor  han  gik  ind  i  livsforsik- 
ringsbranchen,  hvor  han  i  løbet  af  få  år  af  sit  selskab  blev 
valgt  som  den  dygtigste  livsforsikringsmand  i  Amerika,  og 
hans  navn  er  indgraveret  i  selskabets  hovedkontor  i  Fort 
Mayne,  Indiana. 

Medens  Præsident  Isaacson  virkede  som  første  rådgiver  i 
Yale  Ward  Biskopråd  i  Salt  Lake  City,  blev  han  kaldet  som 
anden  rådgiver  til  den  Præsiderende  Biskop,  LeGrand 
Richards,  i  december  1946.  Han  tjente  som  første  rådgiver 


til  den  Præsiderende  Biskop  Joseph  L.  Wirthlin  fra  april 
1952,  og  i  oktober  1961  blev  han  opretholdt  som  assistent 
til  de  Tolvs  Råd,  og  den  29.  oktober  1965  kom  kaldet  til  at 
blive  rådgiver  i  det  Første  Præsidentskab. 

Præsident  Isaacsons  borgerlige  og  kirkelige  arbejde  spænder 
over  mange  forskellige  interesser.  Han  er  formand  for  Kir- 
kens komité  for  historiske  steder,  og  medlem  af  komiteen 
for  Tempelpladsen,  vicepræsident  for  bestyrelsen  for  Brigham 
Young  University  og  for  Kirkens  bestyrelse  for  uddannelse 
og  har  mange  andre  hverv.  I  tolv  år  var  han  i  bestyrelsen 
for  Utah  State  University  og  blev  syv  gange  valgt  til  præsi- 
dent for  denne  bestyrelse.  Han  har  også  tjent  i  University 
of  Utah' s  lærerkollegium. 

Han  har  også  utrætteligt  påtaget  sig  mange  opgaver  for 
regeringen  og  har  bl.a.  inspiceret  hjælpeforanstaltningerne  i 
Det  nære  Østen  og  andre  lande.  Han  har  besøgt  Frankrig, 
Italien,  Israel,  Libanon,  Tyrkiet  og  Iran.  Han  blev  udnævnt 
til  konsulent  for  U.S.A.s  Uddannelseskomissær  i  maj  1963, 
og  i  1965  blev  han  medlem  af  Utah' s  Little  Hoover  Kom- 
mission. 

Gennem  årene  har  præsident  Isaacson  udtalt  sig  med  stor 
styrke  om  bønnens  kraft,  når  de  hellige  har  været  forsamlet 
til  generalkonferencer  og  ved  andre  møder.  Når  han  har 
besøgt  stavskonferencer,  først  som  medlem  af  det  præside- 
rende Biskopråd  og  derefter  som  assistent  til  de  Tolvs  Råd, 
har  han  kraftigt  og  magtfulds  belært  om,  hvorledes  man  skal 
organisere  arbejdet  i  alle  Herrens  udvalgte  vingårde,  "så 
åget  både  for  lederne  og  medlemmerne  kan  blive  let,  byr- 
derne lette  og  kaldelserne  og  udvælgelserne  sikre." 

Harold  B. 
LEE 


"Jeg  kom  til  en  nat  for  nogle  år  siden,  da  jeg  i  min  seng 
blev  klar  over,  at  før  jeg  kunne  blive  værdig  til  den  høje 
stilling,  hvortil  jeg  var  blevet  kaldet,  måtte  jeg  elske  og  til- 
give hver  eneste  sjæl,  som  vandrer  på  jorden,  og  den  gang 
lærte  jeg  en  fred  og  ledetråd,  en  trøst  og  en  inspiration  at 
kende,  som  fortalte  mig  om  kommende  ting  og  gav  mig 
indtryk,  som  jeg  vidste  kom  fra  en  guddommelig  kilde." 
På  denne  måde  beskriver  Harold  B.  Lee  en  af  de  ydmyge 
åndelige  oplevelser,  som  har  hjulpet  ham  til  at  blive,  hvad 
en  af  hans  medapostle  har  kaldt  "en  magtfuld  mand  i  det 
moderne  Israel". 

Nøglen  til  ældste  Lees  karakter  ligger  i  hans  ydmyghed  for 
Gud  og  hans  frygtløshed  overfor  mennesker.  Mange  gange 
har  hans  medarbejdere  undret  sig  over  omfanget  af  hans 
syn,  dybden  af  hans  forståelse,  hans  overnaturlige  evne  til 
at  komme  direkte  til  sandheden. 

Harold  B.  Lee  er  født  den  28.  marts  1899  i  Clifton,  Idaho 
som  søn  af  Samuel  M.  og  Louise  Bingham  Lee.  Han  og  hans 
søskende  voksede  op  på  familiens  farm,  "hvor  vi",  som  han 
senere  fortalte  Kirkens  ungdom,  "begyndte  at  udføre 
det  'huslige  arbejde'  kort  efter  daggry,  så  vi  kunne  'starte' 
dagens  arbejde  ved  solopgang.  Når  dagens  arbejde  var  til 
ende,  måtte  vi  udføre  vort  aftenlige  'husarbejde',  som  regel 
ved  hjælp  af  en  lygte." 

Som  ung  var  han  aktiv  i  diskussioner,  i  basketball  og  i  musik. 
Efter  at  have  gået  i  skole  i  Idaho,  underviste  han  i  en  skole 
med  kun  ét  lokale  omkring  25  elever  og  28  klasser  om  dagen. 
Han  var  skoleleder  i  Oxford,  Idaho,  da  han  fik  en  kaldelse 
til  missionen  i  de  vestlige  stater  i  1920.  Efter  at  være  blevet 
afløst  og  have  studeret  på  University  of  Utah,  blev  han  leder 


for  Granite-Skoledistrikt,  og  derefter  direktør  for  Founda- 
tion-trykkeriet.  I  1932  blev  han  udnævnt  til  kommissær  i  Salt 
Lake  City  og  blev  senere  valgt  for  en  arbejdsperiode. 

Samtidig  med  alt  dette  havde  han  tjent  trofast  i  Kirken,  og  i 
1930  blev  han  kaldet  som  præsident  for  Pioneer  Staven.  Un- 
der hans  ledelse  var  dette  i  sandhed  en  pionerstav,  idet  den 
indførte  et  velfærdsprogram,  som  blev  et  mønsterprogram 
for  hele  Kirken,  og  i  1936  bad  det  Første  Præsidentskab  ham 
om  at  blive  direktør  for  hele  Kirkens  velfærdsprogram.  Denne 
stilling  havde  han,  da  han  i  1941  blev  kaldet  til  de  Tolvs  Råd. 
Som  apostel  har  han  lige  fra  begyndelsen  vist  evne  og  styrke 
som  en  stor  leder,  altid  med  en  tung  byrde  af  ansvar. 

Ældste  Lee  har  længe  været  en  trofast  forkæmper  og  tals- 
mand for  de  unge.  I  1945  holdt  han  en  serie  radiotaler,  som 
senere  blev  udgivet  som  Youth  and  the  Church  (Ungdommen 
og  Kirken).  Meget  af  hans  forståelse  for  ungdommen  og  dens 
problemer  stammer  fra  personlig  erfaring. 

I  1923  ægtede  han  Fern  Lucinda  Tanner,  og  de  fik  to  døtre. 
Hun  døde  i  1962,  og  i  1963  ægtede  han  Freda  Joan  Jensen. 
I  1953  skrev  ældste  Marion  G.  Romney  af  de  Tolvs  Råd  en 
hyldest  til  ældste  Lee,  og  den  sammenfatter  kraftigt  den  agtel- 
se, som  man  har  for  ham  over  hele  Kirken:  "Sådan  er  Harold 
B.  Lee,  som  nu  står,  ikke  ved  slutningen  af  sin  karriere,  men 
på  tærskelen  til  den.  Han  kender  sin  kurs,  er  anerkendt  for 
det  han  er,  og  er  på  vej.  Bag  ham  ligger  store  resultater.  Foran 
ham  'titter  høje  frem  over  høje,  og  alpetop  på  alpetop  hæver 
sig.'  Støttet  af  den  overbevisning,  at  han  lever  i  den  Almæg- 
tiges skygge  vil  han  ikke  vakle.  Fremtiden  må  regne  med 
Harold  B.  Lee." 

Spencer  W 
KIMBALL 


Da  Spencer  W.  Kimball  var  en  ung  mand,  sagde  hans  fader 
engang  til  en  nabo:  "Broder,  den  Spencer  er  en  usædvanlig 
dreng.  Han  er  altid  omhyggelig  med  at  gøre  hvad  som  helst 
jeg  beder  ham  om.  Jeg  har  viet  ham  til  at  blive  et  af  Herrens 
talerør  —  om  Herren  vil.  Du  vil  en  dag  se  ham  som  en  stor 
leder.  Jeg  har  indviet  ham  til  Guds  tjeneste,  og  han  vil  blive 
en  mægtig  mand  i  Kirken." 

Denne  faders  profeti  var  ikke  tomt  pral,  for  selv  som  barn 
viste  Spencer  Kimball  stor  tro  og  karakterstyrke.  En  rig  arv 
var  hans  fødselsret:  hans  bedstefader  på  fædrene  side  var 
Heber  C.  Kimball,  apostel,  profet,  missionær  og  rådgiver  til 
Brigham  Young.  Edwin  Woolley,  hans  bedstefader  på  mød- 
rene side,  tjente  i  40  år  som  biskop  i  Salt  Lake  City. 
Spencer  Woolley  Kimball  er  født  den  28.  marts  1895  i  Salt 
Lake  City  som  søn  af  Andrew  og  Olive  Woolley  Kimball.  I 
1898  blev  hans  fader  af  det  Første  Præsidentskab  kaldet  som 
præsident  for  St.  Joseph  Stav  i  Arizona. 

I  skolen  var  han  dygtig  både  til  de  boglige  fag  og  til  sport. 
Efter  en  mission  til  Midtstaterne,  hvor  han  var  præsident  for 
Missouri-distriktet,  studerede  han  på  University  of  Arizona. 
I  1917  ægtede  han  Camilla  Eyring,  og  de  har  fire  børn. 
Som  forretningsmand  i  Arizona  —  først  ved  bankvæsenet  og 
derefter  som  ejer  og  leder  for  et  forsikringsselskab  og  ejen- 
domsmæglervirksomhed —  havde  Spencer  Kimball  mange 
ansvarsfulde  stillinger  i  samfundslivet  og  i  forretningsverde- 
nen, herunder  indenfor  spejdervæsenet,  handelskammeret  og 
i  Rotary. 

Men  for  Spencer  W.  Kimball  er  Herrens  værk  altid  kommet 
først.  Som  22-årig  var  han  stavssekretær  i  St.  Joseph  Stav; 
seks  år  senere  blev  han  rådgiver  i  Stavspræsidentskabet.  I 
1938  blev  han  kaldet  som  den  første  præsident  for  den  nyligt 


oprettede  Mt.  Graham  Stav.  Og  den  30  juli  1943  kom  så 
kaldet  til  at  tjene  som  medlem  af  de  Tolvs  Råd. 

I  sin  første  tale  ved  en  Generalkonference  fortalte  han,  at 
akkurat  ligesom  Jakob  kæmpede  hele  natten  "lige  til  dagen 
brød  frem"  for  at  få  en  velsignelse,  gjorde  han  det  samme  i 
85  nætter,  "bad  til  Herren  om  at  hjælpe  mig  og  styrke  mig 
og  gøre  mig  skikket  til  det  store  ansvar,  som  jeg  har  fået." 
At  Herren  har  styrket  ham  gennem  hele  hans  liv,  trods  en 
række  sorger,  som  kunne  få  mindre  stærke  mænd  til  at  bryde 
sammen,  har  været  et  vidnesbyrd,  såvel  for  ham  som  for  alle, 
der  kender  ham.  Da  han  var  syv  år,  var  han  lige  ved  at  druk- 
ne. Da  han  var  ti  år,  led  han  af  en  ansigtslammelse.  Da  han 
var  11  år,  døde  hans  moder.  Som  1 2-årig  fik  han  tyfus.  Da  han 
blev  voksen,  fik  han  et  alvorligt  hjerteanfald,  og  i  1957  under- 
gik han  en  operation  for  en  alvorlig  strubelidelse,  og  lægerne 
måtte  fjerne  hans  ene  stemmebånd  og  en  del  af  det  andet. 
Tvunget  til  at  genoptræne  sin  taleevne,  taler  han  i  dag  med 
en  dyb,  langsom  stemme.  Men  ved  at  overvinde  alle  disse 
handicaps  har  han  fundet  en  dyb  og  varig  tro  på  sin  Him- 
melske Faders  magt  og  hensigter. 

En  af  hans  medapostle  har  sagt:  "Han  er  en  mand,  der  har 
styrke  og  værdighed,  er  præsentabel  og  har  overtalelsesevne 
—  og  tro.  Han  tror,  at  det  umulige  er  muligt  ved  Guds  hjælp. 
Han  ved,  hvor  betydningsfuldt  hans  kald  er,  og  hengiver  sig 
til  det  med  en  form  for  hengivenhed,  som  er  sjælden  blandt 
mennesker." 

Hans  faders  profeti  er  i  sandhed  gået  i  opfyldelse,  for  gennem 
sin  hengivne  tjenestegerning,  sin  kærlighed  til  sine  medmen- 
nesker og  det  dybe  og  stærke  vidnesbyrd  som  han  har,  er 
Spencer  W.  Kimball  blevet  en  mægtig  mand  i  Kirken! 

EzraTaft 
BENSON 


Scenen  var  Commodore  Hotel  i  New  York  City,  hvor  den 
nyligt  valgte  Præsident  skulle  mødes  med  sit  nye  ministerium. 
Få  øjeblikke  før  mødet  antydede  den  nye  landbrugsminister, 
Ezra  Taft  Benson,  at  det  ville  være  passende  at  begynde  med 
bøn.  General  Dwight  D.  Eisenhower  svarede  ikke  straks,  men 
efter  at  have  indledt  mødet  bad  han  minister  Benson  om  at 
åbne  med  bøn. 

Den  overraskede  minister  Benson  var  velforberedt  til  denne 
usædvanlige  opgave;  spontan  bøn  var  en  indgroet  vane.  Med 
en  blanding  af  ydmyghed  og  tillid  bad  han  en  brændende 
bøn,  takkede  Gud  for  friheden,  for  Forfatningen,  for  landets 
gavmildhed.  Derefter  bad  han  om  en  guddommelig  vejledning, 
om  evnen  til  at  kunne  skelne,  og  om  enighed  og  opofrelse  for 
folkets  velfærd. 

At  Ezra  Taft  Benson  for  det  første  kom  med  et  sådant  forslag 
til  General  Eisenhower  og  derefter  var  beredt  til  at  holde  en 
improviseret  bøn,  kom  ikke  som  nogen  overraskelse  for  hans 
venner  og  medarbejdere,  for  ældste  Bensons  religion  er  altid 
kommet  først  i  hans  liv;  han  har  aldrig  ladet  nogen  stilling 
eller  æresbevisning  kollidere  med  sine  kirkelige  aktiviteter, 
sine  standarder,  eller  sin  religiøse  levemåde. 

Han  er  født  den  4.  august  1899  på  en  farm  i  nærheden  af 
Whitney,  Idaho.  Han  var  den  ældste  af  elleve  børn,  og  da 
han  var  fjorten  år,  måtte  han,  da  hans  fader  blev  kaldet  på 
en  mission,  sammen  med  sine  brødre  påtage  sig  driften  af 
farmen.  Senere  gik  han  på  Utah  State  Agricultural  College, 
Brigham  Young  University  (hvorfra  han  tog  embedseksamen) 
og  Iowa  State  University  (hvor  han  tog  sin  magistergrad). 
Han  udførte  også  en  mission  til  de  Britiske  Øer. 


Han  havde  ægtet  sin  studenterkammerat,  Flora  Asmussen,  og 
de  fik  to  sønner  og  fire  døtre.  Ezra  Bensons  lederevne  førte 
ham  snart  ind  i  mange  samfundsstillinger  indenfor  det  land- 
brugsfaglige. 

Han  har  også  haft  mange  stillinger  indenfor  Kirken,  bl.a.  som 
præsident  for  Boise  Stav,  og  han  var  præsident  for  Washing- 
ton Stav,  da  han  den  26.  juli  1943  af  Præsident  Heber  J. 
Grant  fik  at  vide:  "Du  er  valgt  som  den  yngste  apostel  i  Kir- 
ken." 

Ældste  Benson  opgav  hurtigt  sit  arbejde  i  Washington  og 
kastede  sig  med  hele  sit  hjerte  ud  i  Herrens  arbejde,  det  ar- 
bejde han  sætter  over  alt  andet.  Men  andre  pligter  ventede 
ham.  I  1952  bad  General  Eisenhower  ham  om  at  blive  land- 
brugsminister. Han  kom  med  mange  indvendinger  og  sagde  til 
Præsident  Eisenhower,  at  han  aldrig  ville  kunne  gå  på  akkord 
med  sine  principper  og  sin  religiøse  tro.  Præsident  Eisenhower 
svarede:  "De  ved  sikkert,  at  vi  har  et  stort  ansvar  for  at 
genoprette  tillid  i  vort  folks  sind  til  deres  egen  regering  —  at 
vi  må  tage  os  af  åndelige  sager".  Så  Ezra  Taft  Benson  sagde 
ja  og  tjente  otte  år  i  Eisenhowers  administration.  Og  altid 
stod  han  fast  på  sin  overbevisning  og  vandt  nationens  respekt 
og  beundring. 

Ældste  Benson  er  nu,  efter  at  være  vendt  tilbage  til  sin  plads 
i  De  Tolvs  Råd,  en  fremragende  talsmand  for  evangeliet  og 
De  Forenede  Staters  Forfatning.  "Det  er  min  faste  tro",  har 
han  sagt,  "at  himlens  Gud  oprejste  de  grundlæggende  fædre 
og  inspirerede  dem  til  at  oprette  dette  lands  Forfatning.  Frihed 
er  et  evigt,  af  Gud  givet,  princip,  en  arv,  der  er  mere  dyrebar 
end  livet  selv,"  hvilket  vidnesbyrd  han  bærer  til  medlemmer 
og  ikke-medlemmer  over  hele  verden. 

MaikE. 
PETERSEN 


Mark  E.  Petersen  har  tilbragt  hele  sit  liv  med  at  arbejde  med 
ord  —  talte  ord  og  skrevne  ord,  men  altid  med  ord.  Ord  i 
hans  hænder  bliver  levende.  De  synes  at  betyde  mere,  at  få 
større  vægt,  mere  klart  at  kunne  tydeliggøre  et  emne,  end  de 
ellers  ville  kunne. 

Blot  at  lytte  til  eller  læse  Mark  E.  Petersens  ord  synes  at 
fortælle  én,  hvilken  slags  mand  han  er.  Hans  kraftfulde  bary- 
tonrøst, kontrolleret  af  en  fejlfri  distinkt  diktion,  røber  en 
naturlig  veltalenhed  og  en  umådelig  energi.  En  oprigtig,  ford- 
ringsløs kvalitet  inspirerer  till  tillid  og  giver  et  fingerpeg  om 
hans  strålende  og  varme  personlighed. 

Meget  at  det  Mark  E.  Petersen  er,  genspejler  hans  tidlige 
journalistiske  karriere.  Han  og  hans  tvillingsøster  er  født  den 
7.  november  i  Salt  Lake  City,  forældrene  var  danskerne 
Christian  og  Christine  Andersen  Petersen,  som  var  blevet  om- 
vendt til  Kirken.  Som  ung  mand  blev  Mark  avisdreng  for 
Deseret  News  for  at  hjælpe  til  at  tjene  til  det  daglige  brød. 
Om  lørdagen  og  i  sommertiden  hjalp  han  sin  fader  i  dennes 
lille  byggevirksomhed.  Det  bibragte  ham  en  kærlighed  til  ar- 
bejdet med  træ,  som  han  har  bevaret  den  dag  i  dag. 
Efter  sin  mission  til  Nova  Scotia  sluttede  den  23-årige  Mark 
sig  til  Deseret  News  som  journalistelev.  Få  stillinger  kræver 
kompetence  på  samme  måde  som  avisarbejde  gør  det.  Dag- 
ligt, næsten  hver  time,  træffer  en  journalist  afgørelser,  som 
påvirker  mange  mennesker.  Det  er  ikke  et  sted,  hvor  man  kan 
nære  personlige  interesser  på  bekostning  af  offentlighedens 
interesser.  Det  er  et  liv  med  hårdt,  hurtigt,  intensivt,  kræ- 
vende og  nøjagtigt  arbejde  —  altid  under  trykket  af  daglige 
tidsfrister. 

Mark  E.  Petersens  medfødte  evner  og  ærlige  karakter  blom- 
strede i  sådanne  omgivelser,  og  i  løbet  af  få  år  havde  hans 
lederevner  ført  ham  gennem  stillingerne  nyhedsredaktør,  admi- 
nistrerende  direktør,    ansvarshavende    redaktør,    direktør,    til 


den  stilling,  som  han  fornylig  er  blevet  udnævnt  til  —  præ- 
sident for  Deseret  News  Publishing  Company. 

Året  før  Mark  E.  Petersen  begyndte  sin  journalistkarriere 
ægtede  han  Emma  Marr  McDonald;  de  har  to  døtre.  Han 
traf  sin  hustru,  da  han  som  nyt  medlem  i  wardet  blev  opfor- 
dret til  at  være  korleder,  og  hun  var  organist.  Deres  kærlighed 
til  musik  har  ofte  fået  dem  til  at  opmuntre  andre  Sidste  Dages 
Hellige  til  at  dyrke  musik. 

Nogle  få  år  senere  blev  ældste  Petersen  bedt  om  at  virke  i 
Generalbestyrelsen  for  Søndagsskolerne.  Inden  han  blev  ad- 
ministrerende direktør  havde  han  også  arbejdet  i  to  højråd, 
havde  været  anden  rådgiver  i  ét  stavspræsidentskab  og  første 
rådgiver  i  et  andet,  og  han  havde  rejst  meget  rundt  i  Kirken, 
hvor  han  præsiderede  ved  konferencer  som  direktør  for  Ge- 
nealogical  Society. 

I  1944,  i  en  alder  af  43  år,  blev  han  kaldet  som  apostel  og 
gik  ind  i  en  ny  karriere,  nemlig  den  at  bære  vidnesbyrd  til 
hele  verden  om  sandheden  om  Jesus  Kristus. 

Hans  træning  med  ord  skulle  nu  til  at  så  sin  sæd.  Han  har 
forfattet  utallige  skrifter,  traktater,  hæfter,  bøger  og  redaktio- 
nelle artikler  for  Kirken  og  er  en  usædvanlig  talentfuld  taler. 
Hans  daglige  øvelse  i  at  behandle  store  problemer  —  især  at 
komme  ind  til  roden  af  et  problem  —  skulle  nu  finde  livsvarig 
anvendelse  i  Herrens  tjeneste. 

Ligegyldigt  hvilken  retning  hans  karriere  havde  taget,  ville 
Mark  E.  Petersen  altid  have  stået  et  hoved  højere  og  et  stykke 
borte  fra  sine  medmennesker.  Efter  at  have  hørt  ham  tale, 
sagde  en  regeringsembedsmand  fra  et  andet  land:  "Den  mand 
har  en  indre  autoritet  —  af  en  art  som  jeg  aldrig  før  har  set. 
Hvis  jeg  var  kristen,  ville  jeg  sige  at  Gud  bevarede  ham  til  et 
særligt  tidspunkt  og  et  særligt  arbejde  i  denne  verdens  histo- 
rie." Og  det  gjorde  Han. 

Delbert  L. 
STAPLEY 


"Man  er  ikke  helt  klar  over  nogen  bestemt  af  Delbert  Stap- 
leys  store  egenskaber",  siger  en  af  hans  apostelkolleger,  "for 
de  fremkommer  som  et  komplet  hele,  og  ingen  af  dem  er 
fremherskende  for  de  andre.  De  er  så  godt  afbalanceret,  at 
man  bliver  imponeret  bare  ved  storheden,  hans  velproportio- 
nerede storhed." 

Storhed  er  en  passende  beskrivelse  af  den  185  cm  høje  Del- 
bert Stapley.  Han  har  majestætisk  storhed  i  alle  de  mandlige 
egenskaber:  storhed  i  sjæl,  i  hjerte,  i  kompetence,  i  intelligens, 
men  især  i  tro. 

"Når  han  beder",  siger  en  ven,  "bliver  hans  stemme  blid.  Der 
er  bønfaldelse  i  hans  toner.  Han  taler  med  en,  som  han  synes 
at  være  godt  kendt  med,  til  hvem  han  har  stor  tillid.  Hans 
bønners  intensitet  er  uden  tvivl  forklaringen  på  de  utallige 
mennesker,  som  er  blevet  helbredt  af  Herren  gennem  hans 
hænder." 

Bekendte  har  ofte  sammenlignet  ham  med  den  majestætiske 
storhed  hos  Peter,  som  gik  omkring  blandt  de  første  hellige 
og  helbredte  og  velsignede  dem. 

Delbert  Stapley  voksede  til  denne  storhed  i  Mesa,  Arizona, 
hvor  han  blev  født  den  1 1 .  december  1 896  som  søn  af  Orley 
Seymour  og  Polly  May  Hunsaker  Stapley.  Han  husker  sin 
ungdom  i  vendinger  som  "at  passe  gården,  malke  køer,  og  se 
efter  frugten  i  haven."  .  .  . 

Da  han  var  18  år  —  han  var  på  det  tidspunkt  en  løfterig 
gymnast  —  sagde  han  nej  til  at  spille  i  Baseball-ligaen  for  at 
tage  imod  et  kald  til  missionen  i  de  sydlige  stater.  Undervejs 
fik  han  en  patriarkalsk  velsignelse,  som  blandt  mange  andre 
ting  gav  løfte  om  meget  ansvar  og  mange  rejser  for  evangeliets 
skyld. 

I  de  næste  35  år  skulle  Delbert  Stapley  foretage  meget  få 
rejser.  Kort  efter  sin  mission  ægtede  han  sit  sværmeri  fra 
skoledagene,  Ethel  Davis,-  de  har  en  søn  og  to  døtre. 


Som  25-årig  var  han  medlem  af  Mesa  Citys  byråd,  og  i  de 
kommende  år  bidrog  han  til  Arizonas  vækst  og  udvikling. 
Han  deltog  i  og  var  formand  for  mange  borgerlige  hverv.  Han 
var  med  til  at  starte  spejderarbejdet  i  sin  egn  og  blev  snart 
præsident  for  familiens  isenkram-  og  værktøjsforretning. 

Hans  tjeneste  i  Kirken  markeredes  ved  langvarige  opgaver. 
Når  Delbert  Stapley  først  havde  fået  et  arbejde,  og  hans 
dygtighed  havde  vist  sig,  var  der  ingen,  som  ønskede  ham 
fjernet.  Som  22-årig  var  han  assisterende  stavs-G.U.F. -for- 
mand. Sytten  år  senere  var  han  stadig  i  stavens  G.U.F.  — 
som  formand.  Samtidig  havde  han  været  højrådsmedlem  i  12 
år.  Ungdommen  elskede  ham,  de  unge  gik  på  mission,  fordi 
Delbert  Stapley  havde  været  på  mission.  Han  blev  kaldt 
"Mr.  G.U.F." ,  "Mr.  Ansvar",  "Mr.  Pålidelig"  af  beundrende 
medarbejdere. 

Han  virkede  i  12  år  som  første  rådgiver  i  stavspræsidents- 
kabet,  før  han  blev  kaldet  som  præsident  for  Phoenix  Stav 
i  1947. 

Tre  år  senere,  da  han  var  i  Salt  Lake  City  for  at  overvære 
Generalkonferencen,  traf  han  Præsident  George  Albert  Smith, 
da  han  kom  ud  af  en  hotelelevator,  og  Præsident  Smith  sag- 
de: "Du  er  lige  den  mand,  jeg  ser  efter".  Der,  i  hotellets 
hall,  blev  han  underrettet  om  sit  kald  som  apostel. 

Delbert  Stapleys  tid  til  at  "foretage  mange  rejser  for  evange- 
liets skyld"  var  kommet!  Den  fuldstændig  velafbalancerede 
mand,  som  har  storhed  i  sin  egen  "indre  godhed,  varme  per- 
sonlighed, organisationstalent,  vedvarende,  konstante  trofast- 
hed", velsigner  nu  hele  Kirken.  Nu  er  der  andre  end  et  fa- 
miliefirma, en  by  eller  endog  en  stat,  der  beder  om  hans  råd. 
Et  helt  rige  søger  hans  råd.  Herren  ved,  at  Delbert  Stapley 
er  stor  nok  til  de  arbejder,  der  ligger  for  hånden. 

Marion  G. 

ROMNEY 


"Jeg  var  ved  at  læse  Mormons  Bog  sammen  med  en  af  mine 
sønner",  sagde  Marion  G.  Romney  i  en  tale  til  de  hellige. 
"Jeg  lå  i  den  nederste  køje,  han  i  den  øverste.  Jeg  hørte  hans 
stemme  slå  over,  som  om  han  var  forkølet,  men  han  fortsatte 
til  slutningen  af  kapitlet.  Da  vi  var  færdige,  sagde  han:  'Far, 
græder  du  nogensinde,  når  du  læser  Mormons  Bog?' 
'Ja,  min  søn',  svarede  jeg.  'Sommetider  bærer  Herrens  Ånd 
så  store  vidnesbyrd  til  min  sjæl  om,  at  Mormons  Bog  er  sand, 
at  jeg  virkelig  græder"'. 

Enhver,  der  har  hørt  Marion  G.  Romney  bære  vidnesbyrd, 
ved,  at  Herrens  Ånd  virker  igennem  ham.  Ikke  alene  kan 
ældste  Romney  blive  bevæget,  men  mange,  som  hører  hans 
stemme,  bliver  også  bevæget.  Herren  bruger  på  den  mest 
inspirerende  måde  den  rene,  ærlige  ånd  som  Marion  G.  Rom- 
ney har. 

De,  som  kender  ham,  siger,  som  Jesus  sagde  om  Natanael:? 
"Se,  det  er  en  israelit,  i  hvem  der  ikke  er  svig." 
"Kun  få,  hvis  overhovedet  nogen,  har  en  sundere  opfattelse 
af  lærdommene  om  evangeliets  sandheder",  sagde  en  af  hans 
medapostle. 

Denne  skoling  i  sunde  principper  er  erhvervet  gennem  en  lang 
og  temmelig  usædvanlig  karriere.  Hindringer  var  både  årsag 
til  en  forsinkelse  af  Marion  G.  Romneys  skæbne  og  en  forbe- 
redelse af  ham  til  den. 

Han  er  født  den  19.  september  1897  i  de  Sidste  Dages  Helli- 
ges koloni,  Colonia  Juarez,  Mexico,  som  søn  af  George  S.  og 
Artemesia  Redd  Romney.  I  1912  brød  den  mexikanske  re- 
volution ud.  Oprørshære  drog  omkring,  og  kolonisterne  var 
tvunget  til  at  forlade  Mexico.  Marions  fader  overlod  det  til 
ham  at  få  familien  sikkert  til  El  Paso,  men  undervejs,  medens 
Marion  styrede  hestene  og  vognen  ned  ad  vejen,  standsede 
nogle  medlemmer  af  oprørshæren  dem  og  tog  alt  hvad  de 
ejede  af  penge. 


"Så  vendte  de  sig  om,  trak  deres  geværer,  og  jeg  så  lige  ind 
i  riffelløbet,  som  så  meget  stort  ud  for  mig.  Jeg  ventede,  at 
de  skulle  skyde,  men  af  en  eller  grund  gjorde  de  det  ikke,  og 
jeg  er  i  live,  så  jeg  kan  fortælle  denne  historie",  sagde  ældste 
Romney. 

Familien,  der  var  berøvet  alt  hvad  de  ejede,  flyttede  fra  Texas 
til  Californien  og  derfra  til  Idaho,  hvor  Marions  fader,  en 
højt  respekteret  skolelærer,  blev  præsident  for  Ricks  Junior 
College. 

At  få  en  uddannelse  var  en  langsom  proces.  Men  ind  imellem 
en  mission  til  Australien,  vielse  til  Ida  Jensen  i  1924  (de  har 
to  sønner)  og  perioder  med  arbejde  for  at  ernære  familien, 
bestemte  han  sig  til  at  fortsætte  sin  uddannelse.  Som  23-årig 
tog  han  eksamen  fra  Ricks  Normal  College  (hvor  han  var 
fodbold-og  basketball-stjerne),  og  som  28-årig  fra  University 
of  Utah.  Som  34-årig  fuldendte  han  sin  juridiske  uddannelse 
med  en  doktorgrad. 

Han  var  biskop  og  derefter  stavspræsident  for  Bonneville 
(Salt  Lake)  Stav;  i  det  civile  liv  var  han  assisterende  amts-, 
distrikts-,  og  stadsadvokat  og  statslovgiver.  En  tidligere  em- 
bedsmand sagde  om  ham:  "Politiske  partimedlemmer  beund- 
rede snart  hans  stærke  loyalitet  overfor  samvittigheden.  Han 
gik  aldrig  på  akkord  med  sine  idealer." 

Menneskene  så  i  ham  det,  som  Herren  allerede  kendte.  I  1941 
blev  han  kaldet  til  at  være  assistent  til  de  Tolvs  Råd,  og  i 
1951  blev  han  kaldet  som  apostel,  hvor  "hans  usædvanlige 
indsigt  har  stemplet  ham  som  en  klog  rådgiver",  især  under 
hans  mangeårige  ledelse  af  velfærdsplanen. 
En  af  ældste  Romney's  opgaver  har  været  at  lede  den  meksi- 
kanske,  den  mellemamerikanske  og  de  spansk-talende  missio- 
ner i  De  forende  Stater.  Hans  kærlighed  til  de  spansk-talende 
folkeslag,  hvis  mennesker  han  kendte  så  godt  og  elskede  i  sin 
barndom,  gør  ham  nu  titlen  "klog  rådgiver"  for  dem. 

LeGrand 
RICHARDS 


Ingen  som  har  hørt  LeGrand  Richards  tale,  kan  nogensinde 
glemme  ham.  Hans  taler,  fulde  af  personlige  oplevelser  fra 
en  næsten  utrolig  baggrund  af  missionærarbejde  og  kirkear- 
bejde, og  holdt  på  en  karakteristisk  hurtig  og  flydende  måde, 
har  vundet  alle  deres  hengivenhed,  som  har  hørt  dem.  At 
høre  ham  tale  er  en  af  de  vidunderligste  og  mest  inspirerende 
oplevelser  man  kan  få  og  bevidner  til  fulde,  at  Herrens  Ånd 
er  over  ham. 

Kun  lidt  vidste  hans  forældre  (George  F.  og  Alice  A.  Robin- 
son Richards)  om  den  skæbne,  der  ventede  deres  LeGrand  da 
han  blev  født  den  6.  februar  1886  i  Farmington,  Utah.  Men 
unge  medarbejdere  i  Tooele,  Utah,  hvor  han  voksede  op  på 
sin  faders  farm,  vidste,  at  LeGrand  virkelig  var  under  Herrens 
beskyttelse:  to  gange  undslap  han  døden,  første  gang  da  et 
slag  fra  en  økse  kunne  have  taget  hans  liv,  og  så,  da  nogle 
vognhjul  gik  over  hans  hoved,  da  han  var  faldet  ned  fra  en 
vogn. 

Efter  at  have  taget  eksamen  fra  gymnasiet  indlogerede  Le- 
Grand  sig  med  en  ældre  broder  i  Salt  Lake  City,  hvor  han  på 
12  mådeder  fuldendte  et  18-måneders  forretningskursus,  fo- 
ruden at  han  var  hjemmelærer  i  et  distrikt,  der  var  så  stort, 
at  det  krævede  to  afteners  besøg  hver  uge. 

Da  han  var  19  år,  sagde  han  nej  til  et  tiltrækkende  tilbud  fra 
et  fremragende  firma  for  at  gå  på  mission  til  Holland  —  den 
første  af  hans  fire  missioner  —  og  han  sagde  om  denne  mis- 
sion: "Jeg  havde  så  vidunderlige  oplevelser,  at  det  til  tider 
næsten  syntes,  som  om  jeg  vandrede  og  talte  med  Herren." 
Efter  at  være  kommet  hjem,  reviderede  han  rapporter  for  det 
Præsiderende  Biskopråds  Kontor  og  tog  så  imod  en  stilling  i 
Portland,  Oregon.  Samme  år,  1909,  ægtede  han  Ina  Jan  Ash- 
ton;  de  har  otte  børn. 

Medens  han  var  i  Oregon,  var  han  grenspræsident,  og  i  en 


alder  af  27  år  tog  han  imod  en  kaldelse  til  at  lede  den  hol- 
landske mission. 

Senere  var  han  tre  gange  biskop  og  to  gange  højrådsmedlem. 
I  1931  bad  Præsident  Heber  J.  Grant  ham  om  at  sælge  sin 
forretning  og  flytte  til  Californien  for  at  blive  præsident  for 
Hollywood  Stav.  At  ofre  var  noget  der  altid  havde  været 
indgroet  i  den  45  år  gamle  LeGrand  Richards  og  hans  familie. 
Fem  år  tidligere  havde  han  løftet  sin  hånd  ved  en  general- 
konference som  svar  på  en  anmodning  fra  Præsident  Grant 
om  1000  Korttidsmissionærer  og  havde  forladt  sin  forretning, 
sin  hustru;  og  sine  børn  for  at  arbejde  i  de  østlige  stater. 
Medens  han  var  stavspræsident,  tog  han  imod  en  kaldelse 
som  præsident  for  missionen  i  sydstaterne.  Fire  år  senere  og 
medens  han  endnu  var  missionspræsident,  drømte  han,  at  han 
traf  Præsident  Grant,  som  sagde  at  han  havde  en  speciel  vel- 
signelse til  ham.  Da  han  vågnede,  kunne  han  ikke  huske  vel- 
signelsen, men  han  huskede  hvor  betaget  han  var.  Inden  der 
var  gået  et  år  blev  han  kaldet  til  at  være  Kirkens  Præsideren- 
de Biskop. 

Fire  år  senere  fik  han  et  alvorligt  hjerteanfald.  Men  ældste 
Harold  B.  Lee,  som  var  blevet  kaldt  til  ham  for  at  salve  ham, 
bevidnede,  da  han  lagde  sine  hænder  på  ældste  Richards^s  ho- 
ved, at  han  vidste,  at  Herren  ville  bevare  ham  til  yderligere 
arbejde. 

Ti  år  senere,  i  1952,  blev  ældste  Richards  kaldet  til  de  Tolvs 
Råd,  hvad  der  gjorde  ham  til  den  tredje  apostel  i  direkte  linie 
i  familien  Richards.  Både  hans  fader,  George  F.,  og  hans 
bedstefader,  Franklin  D.  Richards,  tjente  som  præsident  for 
dette  Råd,  en  yderst  bemærkelsesværdig  familierekord. 
Måske  er  den  mest  passende  hyldest  til  LeGrand  Richards  at 
kalde  ham  "Et  stort  og  forunderligt  værk"  —  titlen  på  hans 
populære  bog  om  Kirken.  Ingen  fortjener  bedre  en  sådan 
beskrivelse. 

Richard  L. 

EVANS 


Richard  L.  Evans  er  en  mand,  som  kender  fornemmelsen  af 
et  ord  og  dets  lyd,  dets  magt  og  skønhed,  den  kloge  brug 
og  den  varme  formulering  at  det,  sandheden  af  det. 

Hans  bedstefader  vidste  det.  David  W.  Evans  var  grammati- 
ker, avisredaktør  og  stenografreporter  ved  Brigham  Youngs 
taler  i  Tabernaklet. 

Hans  fader  vidste  det.  John  Allridge  Evans  var  også  steno- 
grafreporter og  ved  sin  død  generaldirektør  for  Deseret  News. 
Den  enestående  og  talentfulde  brug  af  ord  hjalp  med  til  at 
danne  Richard  L.  Evans's  fremtid. 

Han  blev  født  i  en  familie,  der  var  rig  på  pionertro,  musikalsk 
og  litterært  begavet,  og  velsignet  ved  Herrens  godhed.  Hans 
fader,  John  A.  Evans,  døde,  da  Richard  var  ti  uger  gammel, 
og  hans  moder,  Florence  Neslen  Evans,  opbyggede  en  stærk 
familieenhed  med  kærlighed  og  flid. 

Richard,  der  er  født  den  23.  marts  1906,  fik  tidligt  et  første- 
hånds kendskab  til  livets  realiteter.  Han  måtte  arbejde  med 
mange  forskellige  jobs,  hvad  der  bekræftede,  hvad  han  sagde 
senere  i  livet:  "Chancerne  er  ubegrænsede". 

Et  legat  for  fremragende  bidrag  ved  skoledebatter  hjalp  ham 
gennem  to  år  ved  University  of  Utah.  I  1926  var  han  på 
mission  til  Storbritannien,  hvor  han  arbejdede  i  Norwich 
Distriktet  og  blev  medredaktør  af  Millennial  Star  og  senere 
var  sekretær  for  den  Europæiske  Mission.  Ældste  Evans  ar- 
bejdede under  to  fremragende  åndelige  ledere,  dr.  James  E. 
Talmage  og  dr.  John  A.  Widtsoe,  og  under  dem  blev  han 
samvittighedsfuldt  trænet  til  sit  fremtidige  livsarbejde.  Han 
fortæller,  at  han  engang  måtte  skrive  en  redaktionel  artikel 
om  ni  gange,  før  dr.  Talmage  ville  anerkende  den! 


Richard  Evans  vendte  tilbage  fra  Europa  i  1929  for  at  fort- 
sætte sine  studier.  Han  har  magistergraden  med  hovedfag 
engelsk  og  økonomi.  Han  sluttede  sig  til  KSL  radiostationen 
som  speaker,  havde  mange  store  opgaver  foran  mikrofonen 
og  blev  snart  tekstforfatter,  producer  og  administrerende  le- 
der. "Music  and  the  Spoken  Word"  under  hans  ledelse  er  det 
ældste  fortløbende  radioprogram  i  Amerika  og  transmitterer 
hver  uge  hans  klassiske  trosfremmende  små  prædikener  fra 
Tempelpladsen  i  Salt  Lake  City.  I  mere  end  en  halv  snes 
bøger  og  mange  artikler  i  ledende  tidsskrifter  fører  hans  ord, 
hans  tro  og  filosofi  ud  over  verden. 

Ældste  Evans  ægtede  i  1933  Alice  Thornley,  og  de  har  fire 
sønner,  som  fryder  sig  ved  deres  faders  humor  og  vid  og 
sætter  pris  på  hans  snarrådighed. 

Richard  L.  Evans's  talenter,  evner  og  ord  har  altid  virket  i 
Kirkens  tjeneste.  I  1935  blev  han  medlem  af  G.U.F.'s  Gene- 
ralbestyrelse, og  i  1936  blev  han  kaldet  til  at  være  medredak- 
tør af  The  Improvement  Era.  Han  har  været  hovedredaktør 
siden  1950.  Ved  oktober-konferencen  i  1938  blev  han  opret- 
holdt som  medlem  af  de  Halvfjerds's  Første  Råd.  "Han  kom- 
mer til  Rådet,"  sagde  John  A.  Widtsoe,  "med  et  intelligent 
syn  på  Kirkens  fremtid,  og  med  ungdommens  håb  og  tro  og 
kraft."  I  oktober  1953  blev  han  kaldet  til  at  tjene  som  med- 
lem af  de  Tolvs  Råd.  Hans  ord  på  det  tidspunkt  var  et  kort 
sammendrag  af  hans  mangeårige  tjenestegerning:  "Jeg  sætter 
alt,  hvad  der  er  godt  eller  nyttigt  i  mig,  i  pant." 
For  nogle  måneder  siden  blev  ældste  Evans  udnævnt  til  ver- 
denspræsident  for  Rotary.  I  dag  går  hans  udfordring  ud  over 
hele  jorden:  "Problemerne  i  vore  samfund  og  nøden  i  verden 
er  ubegrænsede.  Det  er  vore  chancer  også." 

Howard  W 
HUNTER 


"Ikke  mange  af  jer  kender  mig,  så  måske  vil  I  tillade  mig  at 
være  bare  en  lille  smule  personlig  i  eftermiddag." 
Taleren  var  ældste  Howard  W.  Hunter;  stedet:  Salt  Lake 
Tabernaklet  på  Tempelpladsen;  tiden:  Generalkonferencen 
i  oktober  1959.  Howard  W.  Hunter  var  blevet  opretholdt 
den  dag  som  medlem  af  de  Tolvs  Råd.  Hans  tilhørere  var 
imponerede  over  den  begejstring  for  livet,  som  udstråler  fra 
denne  mand,  og  som  er  blevet  en  sådan  del  af  hans  fremgang. 
"Jeg  har  levet  det  meste  af  mit  liv  i  Californien",  sagde  han, 
"jeg  er  født  i  Boise,  Idaho,  den  14.  november  1907".  Hans 
forældre  er  John  William  Hunter  og  Nellie  M.  Rasmussen 
Hunter. 

Som  ung  viste  Howard  sin  kærlighed  til  livet  i  sin  store  tak- 
nemmelighed overfor  sine  forældre,  sin  kærlighed  til  dyr  og 
til  alle  andre  levende  ting  (han  kom  altid  hjem  med  omstrej- 
fende kæledyr),  og  sin  loyalitet  overfor  venner.  Han  fik  let 
venner,  og  skønt  mange  af  hans  kammerater  ikke  var  medlem- 
mer af  Kirken,  gjorde  han  sig  fortjent  til  deres  respekt  og 
beundring  på  grund  af  sin  fine  karakter  og  sine  lederevner. 
Tidligt  i  livet  lærte  han  at  arbejde  ■ —  han  solgte  aviser,  gik 
ud  med  telegrammer  og  arbejdede  på  et  aviskontor.  Han  ud- 
mærkede sig  i  skolen  og  var  den  anden  dreng  fra  Idaho,  som 
blev  ørnespejder.  Han  havde  et  naturligt  talent  for  musik  og 
organiserede  et  5-mands  orkester  medens  han  gik  i  skole. 
Efter  at  have  taget  eksamen  fra  skolen,  indskrev  Howard  sig 
ved  University  of  Washington,  og  i  1927  rejste  han  til  det 
sydlige  Californien,  hvor  han  fik  arbejde  som  bankassistent. 
Ved  et  M-Mand  Gleanerbal  i  Huntington  Park  traf  han  en 
ung  pige  ved  navn  Clara  May  Jeffs,  og  de  blev  viet  i  Salt 
Lake  Templet  i  193  1 . 


Medens  han  avancerede  i  banken  til  hjælpekasserer  og  deref- 
ter til  revisor  for  California  State  Bankdepartment,  studerede 
han  om  aftenen  jura  ved  Southwestern  University  i  Los  An- 
geles. Han  tog  sin  juridiske  embedseksamen  med  udmærkelse 
i  1939  og  tog  sin  eksamen  som  procederende  sagfører  samme 
efterår. 

"Før  jeg  tog  min  juridiske  eksamen,  havde  vi  fået  tre  sønner", 
fortsatte  ældste  Hunter  sin  historie,  "Jeg  er  taknemmelig  mod 
Kirken  for  det  den  har  betydet  for  os  i  vort  liv." 
Ældste  Hunters  kærlighed  til  Kirken  viser  sig  tydeligt  gennem 
et  helt  livs  tjenestegerning  og  aktivitet.  Som  diakon  i  Boise 
Ward  var  den  unge  Hunter  den  første,  som  forpligtede  sig 
til  at  yde  25  dollars  til  bygningen  af  en  ny  kirke.  Efter  at  han 
var  fyttet  til  Californien  blev  han  spejderleder  og  avancerede 
efterhånden  til  en  af  de  højeste  ledende  stillinger  inden  for 
spejderbevægelsen. 

Han  underviste  i  en  junior  genealogisk  klasse,  hvor  alle  sek- 
sten medlemmer  senere  blev  viet  i  templet. 
I  september  1941  blev  ældste  Hunter  kaldet  som  biskop  til 
El  Sereno  Ward,  Pasadena  Stav,  og  i  1948  blev  han  kaldet 
til  Pasadena  Stavs  Højråd,  og  i  1950  blev  han  præsident  for 
Pasadena  Stav.  Og  i  1959  kom  så  kaldet  til  de  Tolvs  Råd. 
Clara  May  Jeffs  Hunter,  som  roligt  og  villigt  har  tjent  ved 
hans  side,  har  undervist  og  opdraget  deres  to  sønner.  (En 
tredie  søn  døde  som  spæd.)  De  to  sønner  har  arbejdet  som 
missionærer  i  Australien  og  har  udmærket  sig  som  ørnespej- 
dere. 

"Jeg  er  villig  til  at  vie  hele  mit  liv  og  alt  hvad  jeg  har  til 
denne  kirke",  siger  ældste  Hunter  af  de  Tolvs  Råd.  "Må  vi 
være  Herrens  disciple  åbent,  frygtløst  og  med  hengivenhed." 

Gordon  B. 
HINCKLEY 


Det  var  i  1933.  Gordon  Bitner  Hinckley  havde  taget  eksamen 
fra  University  of  Utah  året  før  og  havde  arbejdet  for  at 
skaffe  penge  til  yderligere  studier  i  Columbia.  Depressionen, 
som  gik  hen  over  landet,  havde  ikke  sparet  hjemmet  i  Salt 
Lake  City,  hvor  Gordon  var  født  den  23.  juni  1910  som  søn 
af  Bryant  S.  og  Ada  Bitner  Hinckley.  Det  var  knapt  med 
penge  og  relativt  få  unge  mænd  sagde  ja  til  missionærkaldel- 
ser. Gordon  sagde  ja  til  et  kald  til  at  forkynde  evangeliet  i 
Storbritannien;  det  var  begyndelsen  til  et  livs  arbejde  i  kær- 
lighed og  tjenestegerning. 

Senere  sagde  han:  "Jeg  vil  gerne  udtrykke  min  taknemmelig- 
hed overfor  min  vidunderlige  og  trofaste  moder.  Hun  døde 
tre  år  før  jeg  rejste  på  mission,  men  vi  fandt  ud  af,  at  hun 
havde  sparet  nogle  af  sine  småpenge  op  og  oprettet  et  fond, 
så  hendes  sønner  kunne  gå  på  mission,  uanset  hvilken  økono- 
misk katastrofe  der  måtte  ramme  familien." 
Ældste  Hinckley  arbejdede  først  i  Preston  i  det  nordlige  Eng- 
land. Han  bar  sit  vidnesbyrd  i  Londons  Hyde  Park  og  arbej- 
dede som  assistent  til  ældste  Joseph  F.  Merril  af  de  Tolvs  Råd, 
som  dengang  præsiderede  over  den  Europæiske  Mission. 
Gordon  havde  planlagt  at  besøge  det  Hellige  Land  efter  sin 
afløsning,  men  Præsident  Merril  sagde:  "Gordon,  aflæg  rap- 
port til  Salt  Lake  så  hurtigt  du  kan  og  forklar  det  Første 
Præsidentskab  missionernes  problemer  med  hensyn  til  litte- 
ratur." Så  han  vendte  tilbage  til  Utah.  Og  få  dage  efter  sit 
interview  med  det  Første  Præsidentskab  havde  han  et  skrive- 
bord, et  nyt  arbejde  og  senere  en  kaldelse  til  at  blive  udø- 
vende sekretær  for  Kirkens  komité  for  radio,  reklame  og 
missionslitteratur.  Ældste  Hinckleys  nye  missionærarbejde 
drejede  sig  om  at  producere  films,  skrifter,  traktater  og  bøger, 
optagelser   og  radioprogrammer,   Kirkens   udstilling  ved   San 


Fransisco  Verdensudstillingen  og  oversættelse  af  Mormons 
Bog  og  andre  bøger  til  mange  tungemål. 

Den  29.  april  1937  blev  Gordon  viet  til  sin  barndoms  elskede, 
Majorie  Pay,  i  Salt  Lake  Templet.  Deres  hjem  er  blevet  vel- 
signet med  fem  børn.  Han  blev  vicepræsident  og  leder  af  Re- 
cording  Arts  Inc.,  og  han  er  også  direktør  for  Radio  Service 
Corporation  of  Utah.  I  1937  blev  han  kaldet  til  Generalbesty- 
relsen for  Søndagsskolerne,  til  hvilken  han  forfattede  lektie- 
hæfter om  det  Gamle  Testamente  og  Mormons  Bog. 

I  1951  blev  han  gjort  til  sekretær  for  generalkomiteen  for  mis- 
sionærerne, hvor  han  arbejdede  med  missionspræsidenter,  mis- 
sionærtræning og  missionsrapporter.  I  1953  blev  han  kaldet 
til  at  lede  produktionen  af  tempelmateriale  på  tretten  forskel- 
lige sprog  og  deltog  senere  i  indvielsen  af  og  begyndelsen  af 
ordinancearbejdet  i  templerne  i  Schweiz,  New  Zealand  og 
London.  Han  arbejdede  som  præsident  for  East  Mill  Creek 
Stav,  da  han  i  1958  blev  kaldet  som  assistent  til  de  Tolv 
Apostle,  og  i  1961  blev  han  opretholdt  som  medlem  af  de 
Tolvs  Råd. 

Som  generalautoritet  har  ældste  Gordon  Hinckley  lært  mis- 
sionærerne og  deres  problemer  at  kende  i  Det  fjerne  Østen, 
i  Japan  og  i  Korea  så  vel  som  i  alle  andre  missioner  i  Kirken. 
Missionærerne  har  altid  følt  en  varm  sympati  for  ham  og  er 
kommet  ham  venligt  i  møde,  for  hvor  han  end  er,  er  han  selv 
en  missionær.  Han  opmuntrer  andre  til  også  at  være  det.  "Det 
er  så  enkelt,"  siger  han.  "Hav  blot  tro  til  at  prøve." 

"Jeg  vil  altid  være  taknemmelig  mod  den  biskop,  som  anbe- 
falede mig  til  en  mission,"  tilføjer  han.  "Jeg  kender  intet 
andet  arbejde,  hvor  Herren  har  givet  en  så  stor  forjættelse  om 
glæde  til  dem,  som  påtager  sig  det." 

Thomas  S. 
MONSON 


"Du  har  det  melkisedekske  præstedømme,  Tom.  Vil  du  ikke 
give  mig  en  velsignelse?"  På  San  Diego  Flådestation  knælede 
Thomas  S.  Monson  ved  siden  af  sin  lidende  skibskammerat  og 
hørte  på  hans  bøn.  Tom  var  blevet  ordineret  til  ældste  da  han 
var  1 8  år  lige  før  han  rejste  for  at  tjene  sit  land  i  flåden  under 
2.  verdenskrig.  I  stor  ydmyghed  lagde  han  sine  hænder  på 
den  unge  mands  hoved,  og  med  to  hundrede  søvndrukne  re- 
krutters øjne  hvilende  på  sig  gav  han  ham  en  velsignelse. 
Næste  dag  var  den  unge  mand  i  stand  til  at  udføre  sine  nor- 
male pligter. 

Thomas  S.  Monsons  ydmyghed  og  hans  tro  og  magt  den 
mindeværdige  nat,  viste  sig  ved  Generalkonferencen  den  4. 
oktober  1963,  da  han  bad  om  Kirkens  medlemmers  støtte, 
da  han  modtog  kaldelsen  til  at  tjene  som  medlem  af  de  Tolvs 
Råd.  Han  sagde  bl.a. :  "Fra  ydmyghedens  dyb  og  en  over- 
vældende følelse  af  utilstrækkelighed  beder  jeg  om  jeres  bøn- 
ner for  mig." 

Beskeden,  men  dygtig,  villig  til  arbejde  og  stærk  i  troen  viste 
Thomas  S.  Monson  tidligt  i  sit  liv  bemærkelsesværdige  leder- 
evner. Han  er  født  den  21.  august  1927  som  et  af  de  seks 
børn,  der  velsignede  G.  Spencer  og  Gladys  Condie  Monsons 
hjem  i  Salt  Lake  City,  Utah. 

Han  gik  i  West  High  School  og  tjente  derefter  i  de  Forenede 
Staters  flåde.  I  1 948  tog  han  eksamen  fra  University  of  Utah 
i  forretningsadministration.  Efter  sin  eksamen  blev  han  viet 
til  Frances  Beverly  Johnson  den  7.  oktober  1948  i  Salt  Lake 
Templet.  Han  begyndte  sin  forretningskarriere  på  Deseret 
News  og  arbejdede  derpå  som  direktør  for  annonceafdelingen 
i  en  sammenslutning  af  aviser  og  senere  som  leder  af  Deseret 
News  trykkeriet. 


I  en  alder  af  22  år  blev  han  kaldet  som  biskop  for  det  gamle 
6.-7.  Ward  i  Temple  View  Staven,  og  efter  fem  år  som  biskop 
blev  han  kaldet  som  rådgiver  i  Temple  View  Stavspræsidents- 
kab. 

Så  kom  en  kaldelse  fra  Præsident  David  O.  McKay  til  at 
præsidere  over  den  Canadiske  Mission.  Ældste  og  søster  Mon- 
son tog  deres  søn,  Thomas  Lee,  og  deres  datter  Francis,  med 
sig  til  Canada,  og  endnu  en  søn,  Clark  Spencer,  blev  født, 
medens  de  var  i  missionsmarken. 

Ældste  Monsons  umådelige  tro  på  bønnens  magt  og  hans 
energiske  arbejde,  når  Mesteren  kaldte  på  ham,  gav  sig  udtryk 
i  mange  rørende  oplevelser  i  missionsmarken.  En  dag  talte  han 
på  sit  kontor  med  en  nylig  ankommet  missionær,  som  sørgede 
over,  at  hans  fader  ikke  var  medlem  af  Kirken.  Uden  tøven 
og  tilskyndet  af  en  magt,  der  var  højere  end  menneskets,  sag- 
de ældste  Monson  til  den  unge  mand:  "Ældste,  hvis  du  ærligt 
og  flittigt  vil  tjene  Gud  og  forkynde  Hans  budskab,  vil  din 
fader  slutte  sig  til  Kirken,  før  du  er  færdig  med  din  mission." 
Dagene  blev  til  uger  og  ugerne  til  måneder;  og  så,  lige  før 
Ældste  Monson  blev  afløst,  kom  der  et  brev  fra  den  unge 
mands  fader.  Han  var  blevet  døbt  som  medlem  af  Kirken  og 
var  sportsleder  i  G.U.F. 

Ældste  Monson  taler  med  sikker  kundskab,  når  han  siger: 
"Jeg  ved,  at  Gud  lever  ...  at  dette  er  hans  værk,  og  jeg  ved, 
at  den  vidunderligste  oplevelse  i  hele  dette  liv  er  at  føle  hans 
tilskyndelser,  når  han  vejleder  os  til  at  føre  sit  værk  fremad." 
Ældste  Monson  er  den  yngste,  der  er  kaldet  til  de  Tolvs  Råd 
i  mange  år,  og  hans  erfaring  med  Kirkens  ungdom,  hans  til- 
pasningsevne og  villighed  og  hans  tillidsfulde,  begejstrede 
måde  at  tale  på  påkalder  de  helliges  hengivenhed  for  ham 
overalt. 

Disciplin  i  klasseværelset 

Forts,  fra  side  16 

Forestil  Dem,  at  broder  Long  allerede 
to  gange  har  holdt  inde  med  sin  lek- 
tie, og  Ron  forstyrrer  stadigvæk.  Læ- 
reren bør  nu  forlade  det  lettere  våben 
og  gå  over  til  noget  med  lidt  mere 
slagkraft.  Det  næste  våben  i  klasse- 
værelset er  at  gå  hen  mod  Ron  eller 
nævne  ham  ved  navn  eller  begge  de- 
le. Denne  fremgangsmåde  bør  dog 
ikke  bruges  mere  end  to  gange  i  en 
enkelt  undervisningstime. 
Hvis  De  er  konsekvent  med  disse  to 
våben,  vil  De  sjældent  være  nødt  til 
at  gå  endnu  videre.  Elever  vil  udvikle 
en  følelse  af  sikkerhed,  fordi  de  ved 
hvad  der  sker  hver  gang  negativ  op- 
førsel begynder. 

Har  De  ikke  held  med  at  bruge  denne 
fremgangsmåde  ved  adskillige  lektie- 
perioder, hvad  vil  De  så  gøre?.  Måske 
Ron  nu  prøver  på  at  finde  ud  af,  hvad 
De  vil  gøre,  dersom  han  ikke  adlyder. 
Hvad  er  tredie  skridt?  Det  tredie  vå- 
ben, der  tages  i  brug  i  rækken  af  vore 
disciplinære  aktioner,  er  hvad  vi  kan 
kalde   vort    "hemmelige   våben".    For 
eksempel  møder  De  Ron,  når  han  er 
ved  at  forlade  værelset  og  spørger: 
"Ron,    hvornår    kan    jeg    træffe    dine 
forældre  hjemme?"  eller  De  kan  sige 
bestemt:  "Ron,  jeg  tror  det  er  bedst, 
du  fra  nu  af  er  opmærksom!" 
Ron  ved  ikke  helt  bestemt,  hvad  lære- 
rens hensigt  er.  Vil  han  tale  med  min 
fader?  Vil  han  foretage  sig  noget  dra- 
stisk?  Vil    han   slå   mig   ud?.    Mange 
gange  vil  truslen  alene  løse  problemet 
uden  yderlig  forklaring  eller  handling. 
Lad  os  formode  at  truslen  om  at  tale 
med  forældrene  ikke  virker,  og  Ron 
fortsætter  med   dårlig   opførsel.   Den 
negative  holdning  må  standses,  for  at 
De  kan  opfylde  Deres  pligt  mod  de 
andre  elever  i  klassen.  Det  er  byden- 
de   nødvendigt,    at    det    bliver    gjort 
klart  for  den  urolige  elev,  at  hans  op- 
førsel ikke  længere  vil  blive  tolereret. 
Den  fjerde  fremgangsmåde,  eller  "vå- 
ben" er  derfor  at  bede  eleven  forlade 
klassen  og  møde  Dem  udenfor.  Det 
må  gøres  øjeblikkelig  og  uden  postyr. 
Læreren   bør  bede  klassen  fortsætte 
med  sit  arbejde  (måske  overgive  le- 
delsen til  en  klassefunktionær).  Han 
følger  så  med  Ron  ud  af  klasseværel- 
set og  tager  ham  med  til  et  medlem 


af  forstanderskabet  og  vender  så 
hurtigt  som  muligt  tilbage  til  klasse- 
værelset. 

Fortsætter  disciplinærproblemet  uden 
at  eleven  gør  fremskridt,  bør  læreren 
anstrenge  sig  for  at  lære  drengens 
forældres  baggrund  og  synspunkter. 
Hvert  tilfælde  er  forskelligt,  og  lære- 
ren må  derfor  ansvarsbevidst  fastslå 
nøjagtigt,  på  hvilket  tidspunkt  foræl- 
drene skal  have  besked  om  situatio- 
nen. Nogle  elever  ville  føle,  at  De 
mistror  dem  og  ikke  giver  dem  en 
chance,  hvis  De  opsøger  deres  for- 
ældre så  snart  De  mærker  de  første 
tegn  på  negativ  opførsel.  Andre  foræl- 
dre kunne  finde  på  at  øve  grusomt  og 
uretfærdigt  pres  for  at  få  deres  barn 
til  at  lystre.  Andre  vil  måske  holde 
med  eleven  og  støtte  ham  i  hans  uan- 
tagelige opførsel.  Derfor  er  det  umu- 
ligt at  give  en  fast  og  bestemt  regel 
for,  hvornår  forældrene  skal  bringes 
ind  i  billedet. 

Uden  tvivl  har  De  allerede  regnet  ud, 
hvad  det  næste  "våben"  er  i  vores 
række  af  stadigt  kraftigere  "ildkraft". 
Når  disciplinærproblemet  er  blevet 
for  alvorligt  til  længere  at  kunne  tole- 
reres, lader  vi  "bomben"  springe.  Det 
indebærer,  at  eleven  vil  blive  udvist  af 
klassen  for  et  stykke  tid.  Da  dette  er 
en  vigtig  afgørelse,  bør  en  lærer  have 
forsøgt  ethvert  middel,  der  er  til  rå- 
dighed og  være  helt  sikker  på,  at  hans 
afgørelse  er  til  alle  parters  bedste. 
Det  betyder,  at  han  har  overvejet, 
hvad  det  vil  betyde  for  eleven  såvel 
som  hvordan  det  vil  påvirke  foræl- 
drene. Forstanderen  eller  den  hjæl- 
peorganisations præsident,  der  er  im- 
pliceret, bør  også  have  været  råd- 
spurgt. 

Nogle  lærere  føler  måske  at  en  elev 
aldrig  burde  bortvises.  Den  som  skri- 
ver dette,  synes  oprigtigt,  at  det  var 
et  udslag  af  kærlighed,  da  vor  him- 
melske Fader  udelukkede  en  tredje- 
del af  himlens  hærskare  fra  sin 
nærværelse  i  vor  forudtilværelse.  De 
er  i  en  lignende  situation,  og  hvis  De 
tager  hensyn  til  Deres  elever  og  de- 
res velfærd  og  tænker  på  den  tid,  De 
må  tilbringe  med  hver  elev,  når  De 
undertiden  det  punkt,  hvor  De  ikke 
har  andet  valg  end  at  bortvise  ele- 
ven. Vi  vil  lige  sige  en  ting  mere  ■ — 
hvis  De  bortviser  ham -glem  ham  ikke. 


Det  er  vigtigt  at  fortsætte!  Præsident 
David  O.  McKay  har  sagt:  "De  kan 
ikke  føre  vildfarende  unge  tilbage 
medmindre  De  lader  dem  vide,  at  De 
er  interesseret  i  dem.  Lad  dem  føle 
det  er  en  hjertesag.  Kun  et  varmt 
hjerte  kan  varme  et  andet.  Lunefulde 
drenge  og  piger  er  undertiden  mistæn- 
kelige overfor  mennesker  omkring 
dem.  Andre  får  den  ide,  at  de  er 
uønskede.  Den  venlige  hånd  eller  den 
kærlige  arm  fjerner  mistanke  og  væk- 
ker tillid.  Deres  egen  erfaring  bærer 
vidnesbyrd  om  værdien  af  personligt 
kammeratskab." 

Når  en  elev  begynder  at  forstyrre  i  et 
klasseværelse,  bør  læreren  med  det 
samme  forsøge  at  finde  ud  af,  hvad 
hans  interesse  er  og  få  tid  at  besøge 
ham  og  lade  ham  tale  om  sig  selv,  om 
hvad  han  kan  lide,  og  hvad  han  ikke 
bryder  sig  om.  Der  er  mange  måder, 
hvorpå  en  lærer  kan  vise  sin  ægte  in- 
teresse, bekymring  for  og  kærlighed 
til  eleven,  og  den  lærer  som  ønsker 
at  have  held  med  sig  vil  ikke  give  op, 
før  han  har  prøvet  mange  fremgangs- 
måder. 

Som  et  resume  er  her  rækken  af  må- 
der at  løse  disciplinærproblemer  på: 

1.  De  mindre  håndvåben:  Læreren 
standser  op  og  ser  på  eleven,  der 
skaber  forstyrrelse. 

2.  Den  automatiske  Browning:  Lære- 
ren går  hen  til  eleven  eller  kalder 
på  ham  ved  at  nævne  hans  navn 
eller  begge  dele. 

3.  Det  hemmelige  våben:  Læreren 
truer  med  at  opsøge  elevens 
forældre. 

4.  Kanonen  eller  Howitzeren:  Lære- 
ren viser  eleven  ud  af  klassen.  Rå- 
der ham  til  at  gøre  sig  stillingen 
klar,  oplyser  ham  om,  at  hans  ne- 
gative holdning  ikke  vil  blive  tålt 
længere. 

5.  A-Bomben:  Bortvisning  fra  klas- 
sen indtil  fuldstændig  omvendelse. 

Herren  har  givet  sin  Kirke  rettesnoren 
for  al  disciplin.  Den  er  specielt  anven- 
delig for  dem,  der  omgås  hans  børn  i 
klasseværelset.  Han  siger:  "Ingen 
magt  eller  indflydelse  kan  eller  bør 
udøves  i  kraft  af  præstedømmet  uden 
gennem  overbevisning,  langmodighed, 
mildhed,  sagtmodighed  og  uskrømtet 
kærlighed;  gennem  venlighed  og  sand 
Forts,  på  3  dækkeside 

Trin  til  kundskab 


LÆS 

"Læsning  gør  en  mand  fuldkommen," 
siger  en  gammel  talemåde.  Og  det 
kan  den  godt  gøre,  hvis  man  læser 
godt,  klogt  og  omfattende  af  "de  bed- 
ste bøger."  Der  er  så  mange  vidun- 
derlige bøger.  Læs!  Begynd  nu! 


TÆNK 

Koncentrer  dig.  Vi  sagen  hele  din  op- 
mærksomhed. Tænk  dybt,  overvej, 
fortæl,  anvend.  Brug  din  fantasi  til  at 
skyde  grænserne  for  din  forståelse  til- 
side. Fornøj  dig  med  at  vende  og  dre- 
je den  hele  idé. 


Herren  har  alvorligt  advaret  imod  den  selvoptagethed  og  hovmod,  falsk 
stolthed  og  oprørskhed,  der  sommetider  følger  med  kundskab.  At  vinde  og 
anvende  kundskab  med  intelligens  —  "sandhedens  lys"  —  og  med  ydmyg- 
hed, er  absolut  nødvendigt  for  vor  lykke  og  ophøjelse. 
".  .  .  O,  hvor  stor  er  ikke  menneskenes  forfængelighed,  skrøbelighed  og 
dårskab!  Når  de  er  lærde,  tror  de,  at  de  er  vise,  og  de  lytter  ikke  til  Guds 
råd,  men  de  tilsidesætter  det;  thi  de  mener,  at  de  ved  det  af  sig  selv,  af 
hvilken  grund  deres  visdom  er  dårskab,  og  den  gavner  dem  intet.  Og  de 
skal  forgå. 

Men  det  er  godt  at  være  lærd,  når  man  lytter  til  Guds  råd."  (2  Nephi  9: 
28—29) 


SÆT  MÆRKER 

Læs  (ellert  lyt)  med  en  blyant  i  hånden.  Kommentér,  stil  spørgsmål  i  mar- 
ginen, skriv  henvisninger,  skriv  et  ord  af  betydning.  Sæt  nogle  mærker 
således,  at  du,  når  du  læser  dette  igen  (og  det  vil  du,  hvis  det  var  værd  at 
læse  første  gang!),  er  fortrolig  med  området. 


ORGANISER 

Læs  tilstrækkeligt  og  tænk  dybt  nok  til  at  få  en  god  forståelse  af  pointet 
eller  princippet  i  det  læste.  Hvis  det  er  Skrifterne,  du  studerer,  så  forfølg 
emnet  i  alle  standardværkerne.  Det  kan  være  et  spændende  eventyr. 


LYT 

Ah!  her  er  noget,  der  sjældent  bringes 
i  anvendelse!  Herren  sagde:  "...  lad 
én  tale  ad  gangen  og  de  andre  lytte 
til  ham  .  .  ."  (L.  &  P.  88:122)  Vær  ikke 
som  den  elev,  der  ikke  kunne  forklare 
det,  han  lige  havde  læst  højt  for  klas- 
sen, fordi  han  "ikke  havde  hørt  efter!" 
Luk  ørerne  op,  vær  stille  og  lyt! 


GENNEMARBEJD  DET  — 
FORDØJ  DET 

Blæs  avnerne  væk;  tyg  på  kornet.  Op- 
tag dets  kraft  i  dine  blodårer.  Anvend 
den,  del  den  med  andre,  lev  med  den. 
Dette  tager  tid,  et  helt  liv,  hele  evig- 
heden, men,  åh!  den  glæde!  At  lære 
og  leve,  leve  og  lære  i  al  evighed. 
"Den  bedste  gave  i  verden  af  i  dag 
er  kærlighed  til  selve  det:  at  lære." 


ky 


54 


LÆSNING  —  TÆNKING  —  FORSKNING 

På  det  tidspunkt  var  jeg  inde  i  en  religiøs  krise.  Var  Mormonismen  det,  den 
gav  sig  ud  for  at  være?  Var  det  virkelig  sandheden,  Joseph  Smith  fortalte? 
Jeg  læste,  jeg  lyttede,  sammenlignede,  tænkte  og  bad.  Det  var  virkelig  en 
forskning  efter  sandheden.  Resultatet  af  dette  var  den  sikre  kundskab,  at 
det  gengivne  Evangelium  er  sandt,  og  at  Joseph  Smith  virkelig  var  en  profet 
og  gengiver  af  det  enkle,  sande  Jesu  Kristi  Evangelium.  Der  har  aldrig 
hersket  nogen  tvivl  om  det  hos  mig  siden  den  tid,  jeg  tilbragte  med  dybt- 
gående studium  og  bøn. 

Hvilket  arbejde  skæbnen  end  har  påtvunget  mig,  har  jeg  sørget  for  at  ud- 
vikle det  åndelige  liv.  Læsning,  tænkning,  higen  efter  forbindelse  med  den 
usynlige  verden,  både  i  fantasien  og  gennem  åbenbaring,  har  givet  mig 
forandring  fra  det  daglige  livs  rutine  og  har  hver  dag  givet  mig  fred.  Jeg 
takker  Gud  for,  at  der  er  mænd,  som  har  skrevet  bøger.  Man  kan  leve  sam- 
men med  de  store  gennem  deres  skrifter. 

—  John  A.  Widtsoe 


"Det,  man  ved  i  ungdommen,  er  ikke 
af  stor  betydning;  de,  som  ved,  hvor- 
ledes man  tilegner  sig  kundskab,  ved 
tilstrækkeligt." 

—  Henry  Adams 


UDDANNELSE 

Enden   på   al   kundskab  er  at   kende 
Gud  og  ud  derfra  at  elske  og  efter- 
ligne Ham.  —  Milton. 
Det  er  godt  at  være  lærd,  når  man 
lytter  til  Guds  råd.  (2.  Nephi  9:29) 


UDDANNELSE 

Jeg  vil  ikke  holde  op  med  at  lære  no- 
get, medens  jeg  lever,  heller  ikke,  når 
jeg  kommer  til  den  åndelige  verden; 
men  der  vil  jeg  lære  med  langt  større 
lethed;  og  når  jeg  igen  modtager  mit 
legeme,  skal  jeg  lære  tusind  gange 
mere  på  tusind  gange  mindre  tid;  og 
så  har  jeg  ikke  i  sinde  at  holde  op 
med  at  lære,  men  jeg  vil  stadig  fort- 
sætte mine  forskninger. 

—  Brigham  Young 


UDDANNELSE  —  SKØNHED 

Det  bør  være  det  højeste  mål  for  ud- 
dannelse at  give  et  menneske  den 
dannelse,  der  tilskynder  ham  til  at 
nyde  skønheden  i  verden. 

—  Ruskin 


Den  forstand,  som  i  sandhed  er  op- 
lyst, vil  lidt  efter  lidt  have  en  vidun- 
derlig indflydelse  på  hjertets  renselse; 
og  det  hjerte,  som  virkelig  er  påvirket 
af  godhed,  vil  bidrage  meget  til  vej- 
ledning af  forstanden. 

—  Sprat 


UDDANNELSE  SLUTTER  ALDRIG 

Uddan  ikke  dig  selv  blot  for  dette  liv  men  for  evigheden;  den  sidste  er 
vigtigst.  Når  vi  derfor  er  kommet  til  afslutningen  af  dette  livs  studier  og 
påbegynder  optagelsesceremonierne  til  det  store  herefter,  så  vil  vi  opdage 
at  vores  arbejde  ikke  er  fuldendt  men  kun  begyndt.  Vi  kan  sige  med  dig- 
teren, 

Glem  det,  sig  ikke  at  dit  arbejde  er  gjort, 
Aldrig  ophører  behovet  for  kærlighed  og  godhed, 
Men  mangedobles  i  menneskelivets  storhed, 
Sig,  at  det  blot  er  begyndt,  dit  arbejde  er  stort. 

Joseph  F.  Smith 


■    ■ 


^0. 

^te  f? 

"FORSTANDSMENNESKER"  —  "NUTIDSMENNESKER" 

Det  er  en  paradoks,  at  mennesker  med  glæde  vil  hellige  hver  dag  i  mange 
år  til  studium  af  en  videnskab  eller  kunst,  og  dog  forventer,  at  de  kan  få 
kundskab  om  Evangeliet,  som  omfatter  alle  videnskaber  og  kunstarter,  ved 
overfladisk  "kiggen"  i  bøger  elier  lejlighedsvis  lytten  til  prædikener.  Evan- 
geliet bør  studeres  mere  intenst  end  noget  skolefag.  De,  som  udtaler  deres 
mening  om  Evangeliet,  uden  at  have  studeret  det  grundigt  og  omhyggeligt, 
elsker  ikke  sandheden,  og  deres  meninger  er  uden  værdi.  —  John  A. 
Widtsoe 

Lev 
og  lær 


Blandt  de  store  værdier,  der  har  stil- 
let Jesu  Kristi  Kirke  af  Sidste  Dages 
Hellige  i  et  gunstigt  lys  hos  interesse- 
rede undersøgere,  er  dens  indstilling 
over  for  tilegnelse  af  kundskab.  Utah, 
som  er  Mormonismens  centrum,  står 
øverst  på  listen  over  de  amerikanske 
stater,  hvad  uddanneisesbestræbelser 
og  -resultater  angår  og  med  hensyn 
til  antallet  af  ledende  videnskabs- 
mænd og  deres  resultater.  Andre  om- 
råder med  et  stort  antal  Sidste  Dages 
Hellige  har  lignende  resultater  at 
fremvise. 

Hvilken  baggrund  er  der  for  denne 
rekord? 

For  Kirkens  medlemmer  er  opnåelse 
af  kundskab  og  udvikling  af  intelli- 
gens, principper  for  religiøs  tro  og 
gerning.  Tænk  pa,  hvad  Skrifterne 
lærer  os  om  disse  principper: 


At  lære  noget  er  en  befaling  fra  Gud 
og  velbehagelig  for  Ham. 

"...  studer  og  lær  ..."  (L.  &  P.  90:15) 
"...  søg  visdom  i  de  allerbedste  bø- 
ger, søg  kundskab  .  .  ."  (Ibid.  88:118) 
"Guds  herlighed  er  intelligens  .  .  ." 
(Ibid.  93:36) 


Kundskab  og  intelligens  er  nødven- 
dige til  frelse. 

"Det  er  umuligt  for  et  menneske  at 
blive  frelst  i  uvidenhed."  (Ibid.  131:6) 
"Alt,  hvad  vi  i  dette  liv  opnår  på  in- 
telligensens område,  skal  følge  med 
os  i  opstandelsen. 

Og  om  et  menneske  i  dette  liv  ved 
flid  og  lydighed  vinder  mere  kund- 
skab og  intelligens  end  en  anden,  så 
vil  fordelen  i  samme  forhold  være  på 


AF  MARION  D.  HANKS 


hans  side  i  det  tilkommende  liv." 
(Ibid.  130:18—19) 

"...  det  er  min  vilje,  at  I  skynder  jer 
med  at  erhverve  kundskab  i  historie, 
om  lande  og  riger,  om  Guds  og  men- 
neskers love,  og  alt  dette  for  Zions 
frelse."  (Ibid.  93:53) 


Omfattende  viden  kvalificerer  til  tje- 
neste for  Herren. 

I  L.  &  P.  88:76 — 79  får  man  et  glimt  af 
det  omspændende  kundskabsområ- 
de, Herren  har  anvist  os,  og  derefter 
følger  forklaringen  om  hensigten  der- 
med: 

"...  så  I  kan  være  forberedt  på  alt, 
når  jeg  udsender  jer  for  at  hædre  det 
kald,  hvortil  jeg  har  kaldet  jer,  og  den 
mission,  jeg  har  betroet  jer. 

Se,  jeg  sender  jer  ud  for  at  vidne  og 
advare  folket,  og  det  tilkommer  en- 
hver, der  er  blevet  advaret,  at  advare 
sin  næste."  (Ibid.  88:80—81) 


Tilegnelsen  af  lærdom  bør  være  om- 
spændende og  dybtgående  og  bør 
indbefatte  alle  ting,  som  tilhører  Guds 
Rige. 

"Og  jeg  befaler,  at  I  skal  undervise 
hinanden  i  rigets  lære.  ...  så  I  kan 
blive  mere  fuldkomment  undervist  i 
evangeliets  teori,  principper,  lære  og 
lov  og  i  alle  ting,  som  tilhører  Guds 
Rige  og  er  nyttigt  for  jer  at  forstå. 
Både  om  det,  der  er  i  himlen,  på  jor- 
den og  under  jorden,  det,  som  har 
været,  det,  som  er,  og  det,  som  skal 
ske,  det,  som  er  hjemme,  og  det,  som 
er  ude;  nationernes  krige  og  forviklin- 
ger  og    de    straffedomme,    der    skal 


komme  over  landet  og  kundskab  om 
lande  og  riger  .  .  ."  (Ibid.  88:77—78) 

".  .  .  og  blive  bekendt  med  alle  gode 
bøger,  sprog,  tungemål  og  folk." 
(Ibid.  90:15) 

".  .  .  erhverve  kundskab  i  historie  og 
om  .  .  .  Guds  og  menneskers  love  .  .  ." 


Kundskab  kan  opnås  gennem  søgen, 
studium,  flid,  lydighed,  og  gennem  tro 
og  bøn. 

".  .  .  søg  med  flid  .  .  .  søg  efter  kund- 
skab ved  læsning  og  ved  tro."  (Ibid. 
88:118) 

".  .  .  Og  om  et  menneske  i  dette  liv 
ved  lydighed  og  flid  vinder  mere 
kundskab  og  intelligens  ...  så  vil  for- 
delen i  samme  forhold  være  på  hans 
side  i  det  tilkommende  liv  .  .  ."  (Ibid. 
130:19) 


Den  skal  demonstrere  sin  værdi  i,  at 
man  bliver  rettænkende,  rethandlende, 
og  drives  til  lydighed  mod  Guds  bud. 

"...  det  er  godt  at  være  lærd,  når 
man  lytter  til  Guds  råd."  (2.  Nephi  9: 
29) 

"...  Lad  nu  derfor  hver  mand  lære 
sin  pligt  og  med  al  flid  passe  det  em- 
bede, hvortil  han  er  blevet  kaldet." 
(L  &  P.  107:99) 


Kundskab  pålægger  os  den  forpligtel- 
se at  dele  med  andre  og  tjene  dem. 

".  .  .  undervis  hinanden  efter  det  em- 
bede, hvortil  jeg  har  beskikket  jer: 
.  .  .  visdom,  .  .  .  rigets  lære."  (Ibid.  38: 
23,  88:118;  88:77) 

"...  dersom  I  nu  tror  alle  disse  ting, 
se  til,  at  I  gør  dem."  (Mosiah  4:10) 


56 


» 


(Fortsættelse  af  artikelserien) 

Sådan  er  drenge 

Den  varme  og  kolde  periode 

af  W.  CLEON  SKOUSEN 

Adfærdsmønster 

og  problemer,  alderen  7 — 12  år 


cc 


Som  vi  allerede  har  nævnt,  former  ud- 
viklingen imellem  7  og  11  år  sig  i  kort- 
varige bølgebevægelser,  mens  tide- 
vandsmønstret  i  det  store  og  hele  gli- 
der temmelig  roligt  uden  de  store  ud- 
sving. Det  er  ikke  noget  under,  at  for- 
ældre bliver  overrumplet,  når  junior  i 
alderen  mellem  11  og  12  år  helt  uden 
varsel  begynder  at  opføre  sig  som  en 
veritabel  vildmand.  I  denne  periode  vi- 
ser den  »varme  og  kolde  periode«  for 
alvor  sine  vulkanske  tendenser. 

Det,  der  er  så  vanskeligt  for  junior  og 
hans  forældre  at  forstå,  er  den  kends- 
gerning, at  han  netop  nu  er  nået  tær- 
skelen til  ungdomsårene.  Porten  til 
manddommen  er  ved  at  åbne  sig  for 
ham,  og  det,  han  ser  indenfor,  er  sen- 
sationelt og  spændende.  Som  regel 
bringer  det  en  dreng  i  den  alder  helt 
ud  af  balance  og  lægger  grunden  til 
en  altopslugende  afstandtagen  fra  barn- 
dommens normale  bedrifter.  Ganske  na- 
turligt tolker  juniors  forældre  denne 
uventede  forvandling  som  et  alvorligt 
tilbagefald  i  hans  udvikling.  Det  ser  ud, 
som  om  han  endnu  engang  er  vendt  til- 
bage til  baby-stadiet.  De  går  måske  til 
familiens  læge  for  at  udøse  deres  be- 
kymringer: »Vi  kan  altså  ikke  forstå  den 
dreng.  Her  var  han  lige  blevet  så  for- 
nuftig, rolig  og  velopdragen.  Vi  var  fak- 
tisk helt  stolte  af  ham.  Nu  ved  vi  hver- 
ken ud  eller  ind.  Han  opfører  sig  som 
om  han  var  vokset  op  i  en  jungle«. 

»Hvad  gør  han  da«,  spørger  lægen. 

»Ja,  han  larmer  rundt  i  huset,  holder 
ikke  bordskik  mere,  skovler  maden  i  sig 
som  en  sulten  vagabond,  skændes  med 
alle,  bliver  sur  og  tvær  hvis  vi  retter  på 
ham,  smider  sine  ejendele  overalt  i  hu- 
set, gider  ikke  binde  sine  snørebånd, 
vasker  sig  ikke  ordentligt,  går  fravæ- 
rende rundt  i  evige  dagdrømme,  og  op- 
fører sig  i  det  hele  taget  som  om  han 
var  det  eneste  atom  i  universet!« 

»Jeg  kan  regne  ud,  at  De  føler,  De- 
res opdragelse  har  været  en  komplet 
fiasko?«  siger  lægen. 

»Lige  netop«,  siger  de  prøvede  for- 
ældre. 


Derefter  forklarer  lægen  Dem,  hvad 
det  er,  der  er  foregået.  Junior  er  midt 
i  en  yderst  vigtig  proces:  at  bevise 
overfor  sig  selv,  at  alt  det,  hans  for- 
ældre har  lært  ham  at  gøre,  ikke  er  ene- 
gyldigt. Han  har  opdaget,  at  han  er  en 
fri  mand  i  en  fri  verden,  og  der  er  i 
virkeligheden  ikke  noget  som  helst,  han 
er  absolut  nødt  til  at  gøre.  Dette  er  en 
stor  menneskelig  opdagelse  og  vil  i  ti- 
dens løb  blive  grundlaget  for  velover- 
vejet handlekraft  og  selvbeherskelse. 
Det  er  grunden  til,  at  en  11-årig,  der 
gentagne  gange  har  fået  besked  om  at 
gøre  sådan  og  sådan,  snerrer:  »Jeg 
kan  overhovedet  ikke  indse,  hvorfor  jeg 
skulle  ...  det  er  vel  en  fri  verden,  vi 
lever  i!!« 

Lægen  forklarer  også  den  anbefalel- 
sesværdige fremgangsmåde,  som  går 
ud  på  vedblivende  at  lægge  et  let  pres 
på  ham,  men  ellers  bare  følge  med  og 
lade  ham  bevise  overfor  sig  selv,  at  han 
ikke  er  en  slave.  Han  må  ha'  lov  at  fin- 
de ud  af,  at  han  kan  være  sjusket,  ufor- 
skammet, tankeløs  og  sur,  hvis  han  har 
lyst,  men  at  det  vil  få  folk  til  at  synes 
dårligt  om  ham.  Det  er  denne  sidste  op- 
dagelse, der  sædvanligvis  får  junior  til 
at  »komme  til  sig  selv«  efter  adskillige 
måneders  oprør. 

Juniors  udbrud  af  anarki  omkring  11- 
års  alderen  er  også  nemmere  at  forstå, 
hvis  vi  er  klare  over  at  det  er  en  nor- 
mal og  sund  personlighed,  der  trænger 
sig  frem,  idet  den  genspejler  nye  magt- 
fulde følelser:  selvhævdelse,  uafhængig- 
hed og  videbegær.  Hyppigt  er  han  fuld- 
stændig uvidende  om,  at  han  er  uhøflig, 
hensynsløs  og  krigerisk.  Han  bliver  ved 
med  at  være  udæskende  overfor  voksne 
og  jævnaldrende  for  at  overbevise  sig 
selv  om,  at  han  bliver  regnet  for  noget, 
at  han  er  deres  ligemand.  Han  kom- 
mer med  indsigelser,  modsætter  sig 
forslag,  afbryder,  snakker  ustandseligt, 
smækker  med  døre  og  lader  radio  og 
TV  drøne  på  grænsen  til  lydmuren.  Hans 
fysiske  krav  går  også  til  yderligheder, 
hans  mave  er  en  bundløs  brønd.  Han 
raserer  køleskabet,  drikker  sodavand  og 


hvad  han  ellers  kan  få  fat  i,  i  spandevis 
og  slikker  efter  en  større  målestok.  Han 
virker  ofte  nervøs  og  rastløs.  I  kirke  el- 
ler skole  vrider  og  vender  han  sig. 
Hjemme  ligger  han  henslængt  i  stolene 
som  et  bedre  slangemenneske.  Han  har 
en  masse  fornemmelser.  Først  har  han 
det  for  varmt,  et  øjeblik  efter  er  han  ved 
at  dø  af  kulde.  Han  påstår  at  have 
energi  som  en  bjergbestiger,  men  i 
samme  øjeblik,  der  er  noget,  der  skal 
gøres,  er  han  så  trat. 

Men  der  er  et  tidspunkt,  hvor  junior 
glemmer  sine  umådelige  problemer: 
Når  han  er  ude! 

Forbløffede  forældre  ser  ham  pludse- 
lig forvandle  sig  for  deres  øjne,  og 
fremtræde  som  »Lille  Lord  Fauntleroy«, 
høflig  og  hensynsfuld,  han  tilbyder  at 
løbe  ærinder,  hjælper  ivrigt  naboens  ko- 
ne med  at  slå  græsplæne,  mens  græsset 
i  hans  egen  have  er  højt  nok  til  et  ko- 
hold.  Det  er  altsammen  vældig  opmunt- 
rende, idet  det  afslører  egenskaber,  der 
altså  stadig  er  i  live,  og  en  skønne  dag 
vil  fortrænge  den  daglige  opførsel  og 
ikke  bare  være  reserveret  naboer  og 
venner. 

Selvfølgelig  kan  junior  ved  straffe  og 
disciplin  tvinges  tilbage  til  den  gamle 
form,  men  vor  doktor  advarer  os  imod 
denne  praksis,  undtagen  i  tilfælde,  hvor 
junior  bliver  fuldkommen  ulidelig.  Det 
er  i  høj  grad  ønskeligt  at  junior  får 
noget  af  galden  og  oprørstrangen  ud  af 
sit  system  i  denne  alder,  så  han  kan  få 
en  blidere  tilpasning  i  løbet  af  teenage- 
perioden.  Man  ser  tit  en  ung  mand,  der 
blev  tvunget  til  at  opgive  sit  uafhængig- 
hedsprogram  da  han  var  11,  i  stedet 
eksplodere  når  han  er  15  eller  16.  Og 
en  stor  maskulin  16-årig  i  vild  oprørs- 
trang er  et  langt  mere  overvældende 
problem  for  sin  far  end  en  dreng  på  11. 


Problembarnet 

Vi  kan  ikke  forlade  »den  varme  og 
kolde  periode«  uden  at  nævne,  at  en 
vis  procentdel  af  drenge  ikke  vil  følge 
det  udviklingsmønster,  vi  her  har  be- 
skrevet. Allerede  i  8-9-års  alderen  er 
der  nogle,  der  vil  opføre  sig  som  vilde 
geder  og  ryste  deres  familier  med  en 
opførsel,  der  normalt  ikke  hører  til  før 
i  11-års  alderen,  som  vi  lige  har  beskre- 
vet. Drengen  med  de  mange  problemer 
er  almindeligvis  karakteriseret  ved  løg- 
ne, rapserier,  slagsmål,  indbrud,  skulke- 
ri, vandalisme,  sex-lege,  driveri  og  ude- 
blivelse fra  kirken,  og  elendige  karak- 
terer  i   skolen.    Løsningen   af  sådanne 

problemer  kræver  at  vi  angriber  fronten 
fra  mange  sider  på  en  gang.  Først  og 
fremmest  trænger  en  problem-dreng 
næsten  altid  til  en  tilfredsstillende, 
varm,  forældre-barn  kontakt.  Sommeti- 
der kan  det  ordnes  ved  den  simple  for- 
anstaltning at  en  udearbejdende  moder 
opgiver  sit  arbejde,  hvis  dette  er  mu- 
ligt. En  dreng  på  8  år  vil  føle  sig  mere 
knyttet  til  en  kvinde  end  til  en  mand; 
når  en  dreng  bliver  10-11  år  kan  den 
rette  mand  også  hjælpe.  Det  betyder 
ikke,  at  man  skal  være  kammerat  med 
drengen.  Et  barn  harmes  over  en  vok- 
sen, der  sætter  sig  fuldstændig  på  hans 
eget  stade.  Han  vil  gerne  have  kamme- 
ratskab, men  han  ønsker  sig  noget  me- 
re, en  han  kan  beundre  og  vokse  op  og 
komme  til  at  ligne.  Han  ønsker  at  få 
gode  råd,  ikke  prædikener,  og  han  vil 
gerne  have  et  lille  indblik  i  de  her 
voksne  ting,  den  mand  han  beundrer, 
går  og  gør.  Det  er  det  rette  tidspunkt 
at  få  denne  type  dreng  til  at  drive  en 
eller  anden  form  for  konkurrencesport. 
Almindeligvis  foretrækker  han  fysisk  ud- 
foldelse fremfor  boglig,  og  det  kan  være 
grunden  til  hans  vanskeligheder  i  sko- 
len. Fodbold  er  tit  favoritsporten,  men 
næsten  enhver  anden  sport  vil  vække 
hans  interesse,  hvis  han  har  den  rette 
leder.  En  inspireret  leder  kan  tit  få  ham 
til  ikke  blot  at  udmærke  sig  i  sporten, 
men  også  influere  på  hans  opførsel  bå- 
de hjemme  og  i  skolen.  Hvis  en  dreng 
bliver  angrebet  af  en  god  form  for  helte- 
dyrkelse, er  det  en  god  medicin  for 
næsten  alle  hans  lidelser. 

Skoleproblemerne  bør  en  skolepsyko- 
log tage  sig  af.  Den  type  drenge  er  me- 
get ofte  ordblinde.  Dette  vil  være  et 
handicap  for  ham  resten  af  livet,  hvis 
det  ikke  bliver  overvundet.  Mange  for- 
ældre har  benyttet  spændende  eventyr- 
bøger og  særlige  letlæselige  bøger  eller 
tegneserier  for  at  få  ham  til  at  komme 
i  gang.  Skolen  kan  foreslå  mange  for- 
skellige fremgangsmåder.  (Her  i  DaP*- 
mark  findes  der  på  mange  skoler  sær- 
lige læseklasser  for  læseretarderede 
børn  og  desuden  flere  steder  specielle 
ordblindeskoler.  Men  ofte  må  forældre- 
ne selv  tage  initiativet  og  få  børnene 
under  behandling.  Det  stiller  store  krav 
til  forældrene,  men  det  er  nødvendigt, 
at  sætte  alt  ind  på  opgaven). 

Det  er  også  vigtigt  at  få  problem- 
barnet undersøgt  af  lægen,  så  man  kan 
være  sikker  på,  at  alt  er  i  orden.  Mangt 
et  barn  har  klaret  sig  dårligt  i  skolen, 
fordi  ingen  var  klare  over,  at  han  kun 
kunne  høre  halvdelen  af,  hvad  der  blev 
sagt  eller  se  en   brøkdel   af   hvad   der 


foregik.  Intelligensprøver  kunne  måske 
vise,  at  han  var  langsom  til  at  lære  og 
visse  ting  var  helt  uden  interesse  for 
ham.  Ethvert  menneskeligt  væsen  skul- 
le behandles  efter  sine  evner  og  ikke 
efter  sine  forældres  ambitioner. 

Og  selvom  det  skulle  vise  sig,  at  en 
dreng  har  begrænsede  evner  eller  en 
mindre  god  fysik,  betyder  det  ikke,  at 
han  ikke  skulle  kunne  vokse  op  og  blive 
en  lykkelig,  velafbalanceret  voksen 
mand.  Hvis  han  bliver  behandlet  klogt, 
kan  han  måske  overgå  alle  forventnin- 
ger og  fuldstændig  overvinde  sine  op- 
rindelige begrænsninger.  For  at  kunne 
dette,  må  en  dreng  føle  sig  elsket  for 
det,  han  er. 

En  problemdreng  kræver  også  meget 
nøje  overvågen,  samtidig  med  at  det 
helst  skal  foregå  så  diskret,  at  han  ikke 
mærker  noget.  Han  kan  virke  smittende 
på  andre,  og  kammeraterne  må  beskyt- 
tes imod  uovervågede  situationer,  hvor 
deres  forbindelse  med  ham  kan  resulte- 
re i,  at  de  også  forbryder  sig.  Hvis  man 
ikke  ser  denne  fare  i  øjnene,  vil  pro- 
blemdrengen snart  stå  uden  legekam- 
merater, for  andre  forældre  vil  ikke  til- 
lade deres  børn  at  have  noget  med 
ham  at  gøre. 

Endelig  kan  vort  problembarn  være 
et  offer  for  klomplekser  og  oplevelser, 
han  har  været  ude  for  under  sin  op- 
vækst, og  som  hans  forældre  ikke  ved 
noget  om.  Nogle  få  besøg  hos  en  kom- 
petent psykiater  skulle  kunne  afdække 
ethvert  problem  i  denne  retning. 

Forældre,  hvis  drenge  er  ganske  nor- 
male, må  være  meget  forsigtige  med  at 
dømme  en  nabo  med  et  problembarn. 
Sådan  som  livet  nu  engang  er,  er  nogle 
børn  langt  vanskeligere  at  opdrage  end 
andre,  og  udmærkede  samvittigheds- 
fulde forældre  kan  måske  slås  med  et 
besværligt  barn,  som  selv  en  professio- 
nel institution  ville  have  vanskeligt  ved 
at  behandle. 

På  den  anden  side  er  et  problembarn 
hele  nabolagets  problem  og  det  sker, 
at  en  af  naboerne  kan  fatte  interesse 
for  sådant  et  barn  og  gøre  mere  for 
ham  end  selv  hans  forældre  formår. 


Portræt  af  en  12-årig 

Ungdomstiden  er  som  en  rutsjebane, 
og  12-års  alderen  er  den  langsomme, 
rolige  klatren  op  til  en  høj  tinde,  for  at 
blive  efterfulgt  af  et  pludseligt  dyk  ned 
i  det  åndeløse  dyb  der  er  13-års  alde- 
ren. 


Den  12-årige  ved,  at  han  er  på  vej  op 
til  ny  spændende  højder,  han  ved  også, 
at  der  er  en  hel  masse  af  det,  der  sker, 
han  ikke  forstår  et  muk  af.  Så  alligevel, 
selv  om  han  føler  en  ny  indre  fred,  på- 
tager han  sig  klatreturens  strabadser. 
Ligesom  da  han  var  3,  5,  7  og  10  år 
føler  han,  at  alt  nok  skal  gå  godt.  Han 
kan  godt  selv  se,  at  han  ikke  er  nær  så 
oprørsk,  krakilsk  og  arrig  som  han  var 
sidste  år.  Han  hører  sin  mor  hviske  til 
far:  »Jeg  tror  junior  er  kommet  over  det 
værste«.  Til  svar  grynter  eller  mumler 
far  bare.  Han  har  set  junior  komme  over 
»det  værste«  før  i  dag.  Hvad  han  gerne 
vil  vide  er,  hvornår  skal  familien  berede 
sig  på  det  næste  »værste«.  Han  husker 
nok  fra  sin  egen  tid  til  at  vide,  at  det 
var  én  fortsat  rutsjetur. 

Men  som  regel  har  en  12-årig  et  helt 
år  med  stille  ebbe  foran  sig. 


Fysiske  træk 

Fysisk  kan  en  12-årig  udmærket  se  ud 
som  da  han  11.  Han  er  stadig  en  »lille« 
dreng  på  mange  måder.  Forældre  kan 
ikke  forstå,  hvad  der  bliver  af  alt  det 
brød,  mælk,  kød,  kartofler  og  dobbelte 
portioner  dessert,  han  har  proppet  i  sig 
i  det  forgangne  år.  Vil  det  aldrig  kunne 
ses?  Det  gør  det  til  sidst.  I  den  sidste 
del  af  12-års  alderen  kan  man  begynde 
at  se  den  vækst  og  afrunding  af  byg- 
ningen, der  indvarsler  den  gradvise  for- 
andring fra  barndom  til  ungdom. 

Imidlertid  kræver  hurtig  vækst  så  me- 
gen kraft,  at  det  mange  gange  vil  kon- 
kurrere med  hans  ambitioner  i  atletik 
og  andre  fysiske  aktiviteter.  Vi  vil  op- 
leve at  han  kaster  sig  ud  i  en  fodbold- 
kamp med  al  sin  kraft  og  kommer  hjem 
en  besvimelse  nær.  Det  er  ikke  skue- 
spil. Det  er  moder  naturs  måde  at  gøre 
opmærksom  på,  at  junior  har  nået 
grænsen  og  trænger  til  et  hvil.  Han 
kommer  sig  sædvanligvis  langsomt,  be- 
høver tit  flere  timer,  og  hvis  han  skyn- 
der sig  tilbage  til  legen,  før  han  har 
genvundet  sine  kræfter,  vil  han  være 
særlig  udsat  for  forkølelser  og  andre 
sygdomme  på  grund  af  nedsat  mod- 
standskraft. 

Det  er  almindeligt,  at  en  12-årig  hyp- 
pigt beklager  sig  over  sine  fødder.  Det- 
te må  ikke  ignoreres.  Svaghed  på  grund 
af  hurtig  vækst  kan  forårsage,  at  mu- 
skulaturen i  svangen  kan  give  efter. 
Sko,  der  passer  dårligt  på  grund  af,  at 
hans  fødder  vokser  så  hurtigt,  kan  blive 
skyld  i  problemer  senere  hen. 

(fortsættes) 

Opbyg  livet  til  at  tjene 

Forts,  fra  side  7 

tingene,  at  vi  er  oprigtige,  at  vi  handler  retfærdigt. 
Og  altid  har  vi  nødigt  at  være  ydmyge.  Altid  er  det 
nødvendigt  at  vi  undersøger  os  selv,  vore  tanker, 
vore  hensigter.  Jo  mere  viden,  jo  mere  fremgang, 
desto  større  ydmyghed  behøver  vi.  Ja,  der  er  san- 
delig meget,  som  kan  holde  os  ydmyge.  Til  trods 
for  al  lærdom  og  alle  bedrifter  og  alt  det,  som  men- 
nesket ved,  er  der  stadig  det  faktum,  som  nogen  har 
mindet  os  om,  at  "alt,  hvad  der  betinger  menneske- 
hedens hele  eksistens  her  på  jorden,  er  det  seks 
tommer  tykke  øverste  jordlag  og  den  kendsgerning, 
at  det  regner."  (Forfatter  ukendt).  Livet  her  er  muligt 
på  grund  af  guddommeligt  forsyn.  Og  medens 
mennesket  kan  lære  at  bruge  naturlovene,  livets 
love,  er  vi  stadig  børn  med  hensyn  til  at  forstå,  børn 
ved  siden  af  den  uendelige  og  uudgrundelige  visdom, 
som  styrer  al  skabnings  livsforløb. 
"Vi  kan  måske  gøre  meget  i  retning  af  et  sende  men- 
nesket kredsløb  i  rummet  —  men  hvorfor  forundres 
så  dybt,"  spurgte  en  iagttager.  "Har  vi  måske  ikke 
været  i  kredsløb  i  rummet  hele  livet  på  en  vidun- 
derlig jord?"  (Forfatter  ukendt.)  Skaberen  har  stadig 
magten. 

En  stor  del  af  mit  liv  har  jeg  levet  iblandt  dem,  som 
ikke  har  min  tro,  tiltalende  mænd  og  kvinder,  fulde 
af  oprigtighed  og  velvilje,  mennesker,  som  jeg  el- 
sker og  respekterer  verden  over.  Jeg  er  aldrig  blevet 
bragt  i  vanskeligheder  på  grund  af  Kirkens  standar- 
der. Men  jeg  er  sikker  på,  at  vi  vil  miste  mange  men- 
neskers respekt,  ja,  alle  menneskers,  hvis  vi  ikke  er 
trofaste  over  for  vor  egen  tro  og  vore  egne  over- 
bevisninger. Vi  skuffer  vore  venner,  hvis  vi  afviger 
fra  vore  egne  principper. 

Der  er  bud  og  befalinger  at  holde,  standarder  at  ef- 
terleve og  evige  formål  og  løfter,  som  vi  kan  regne 
med. 

Lær  noget,  forbered  jer,  gør  fremskridt,  arbejd,  hold 
jer  rene,  bliv  kvalificeret,  lev  i  ære  og  ærlighed;  vær 
ikke  ødsel,  vær  ikke  doven,  lad  jer  ikke  vildlede; 
sørg  for  at  have  et  velafbalanceret  liv  og  stræb  efter 
dets  formål,  og  tab  ikke  modet  unødigt. 
Det  er  ikke  alt  så  let,  som  det  lyder.  Alle  mennesker 
har  problemer.  Vi  har  allesammen  personlige  pro- 
blemer. Der  er  ikke  noget  fuldkomment  på  denne 
jord,  men  der  er  stadig  evige  sandheder,  som  vi  kan 
sætte  vor  lid  til,  og  over  for  hvilke  vi  er  ansvarlige. 
"Det  afgørende  synspunkt  er  ikke,  hvor  længe  vi  kan 
leve,"  sagde  Præsident  Joseph  F.  Smith,  "men  hvor 
godt  vi  kan  livets  lektie  og  udføre  vore  opgaver  og 
forpligtelser  over  for  Gud  og  over  for  hinanden.  Et 
af  hovedformålene  med  vor  eksistens  er,  at  vi  skal 
tilpasse  os  efter  billedet  og  ligheden  af  Ham,  som 


tog  bolig  i  kødet  uden  fejl  —  ubesmittede,  rene  og 
uplettede."  (Gosp.  Doctrine,  s.  270) 
Dette  er  vor  dag  på  jorden.  Det  er  ikke  sandsynligt, 
at  vi  vil  blive  i  stand  til  at  stille  klokken  tilbage.  Det 
er  ikke  sandsynligt,  at  forholdene  her  i  verden  no- 
gensinde igen  vil  blive  akkurat  lige  som  de  engang 
har  været.  Livet  bevæger  sig  kun  i  een  retning,  og  vi 
bevæger  os  sammen  med  det;  men  det  er  oplivende 
og  betryggende  at  vide,  at  der  er  en  over  alt  her- 
skende plan  og  mening,  og  at  hver  eneste  af  os  har 
en  del  at  udføre,  en  evig  del  i  Guds  store  hensigt. 
Og  som  vore  fædre  gjorde  før  os,  lad  os  begynde, 
hvor  vi  er,  med  det  vi  har,  og  være  det,  vi  burde 
være,  og  begynde  at  gå,  hvor  vi  burde  gå,  at  udnytte 
vore  muligheder  og  vor  energi,  og  at  gå  fremad,  at 
have  tro,  at  bevare  troen,  at  blive  en  del  af  tingene, 
at  påtage  os  offentligt  og  samfundsmæssigt  ansvar, 
at  bevare  interesse  for  regeringen,  for  alle  anliggen- 
der og  magter,  som  styrer  verden,  at  blive  en  ska- 
bende og  virksom  del  af  det,  som  styrer  verden,  at 
blive  en  skabende  og  virksom  del  af  det,  som  former 
og  udvikler  menneskets  tilværelse.  Det  er  ikke  nok 
at  sidde  på  langsiden. 

"Gud,  lad  os  ikke  leve  af  mangler  .  .  .  men  af  erhver- 
velse af  sandhed  og  tilegnelsen  af  denne"  (forfatter 
ukendt)  til  virkeliggørelsen  af  de  himmelsendte  hen- 
sigter med  livet,  og  de  ting,  som  har  størst  betyd- 
ning. 

"Da  jeg  er  klar  over,  at  jeg  ikke  kan  skille  mig  fra 
den  tid,  jeg  lever  i,  har  jeg  besluttet  mig  til  at  blive 
en  del  af  den."  (Tilskrevet  Albert  Camus,  fransk 
journalist). 

Og  derfor  vil  jeg  gerne  på  denne  dag  appellere  til 
jer,  mine  kære  unge  venner  af  denne  generation,  og 
også  for  os,  som  er  ældre,  at  1  forbereder  jer,  bliver 
dygtige,  får  fremgang,  bliver  en  virksom  deltager  i 
det,  som  former  fremtiden  foran  os,  idet  I  går  frem 
med  tro  og  tillid  og  ikke  afviger  fra  principperne, 
men  bliver  en  del  af  vor  egen  tid. 
Til  mine  kære  venner  overalt  giver  jeg  mit  vidnes- 
byrd, at  Gud  lever,  at  Han  er  vor  evige  Fader,  at  Han 
skabte  os  i  sit  eget  billede,  at  Han  sendte  os  sin 
Guddommelige  Søn,  vor  Frelser  og  Forløser  for  at 
lære  os  og  frelse  os  fra  død. 

Jeg  giver  jer  mit  vidnesbyrd,  at  Hans  arbejde  er  med 
os,  gengivet  til  jorden  i  vor  tid,  til  vor  vejledning,  til 
vor  tryghed,  til  vor  fremgang,  og  hvis  vi  lever  og 
lærer  og  gør  hans  vilje  og  holder  hans  bud  og  be- 
falinger, skal  vi  få  evigt  liv  sammen  med  vore  kære, 
hvilket  er  evangeliets  største  forsikring,  den  største 
af  Guds  gaver. 

Må  Hans  fred  og  velsignelse  og  vejledning  og  be- 
skyttelse være  med  jer  altid.  Derom  beder  jeg  i  Vor 
Herres  og  Frelsers  Jesu  Kristi  navn.  Amen. 

Blæs  en  ballon  op  til  den  ønskede  størrelse  og 
bind  for  den. 

Beklæd   den   med   strimler  af  papirhåndklæder, 
og  smør  hver  strimmel  over  med  tynd  lim  efter- 
hånden som  den  vikles  om.   Fortsæt  på  denne 
måde,  indtil  alle  dele  af  ballonen,  undtagen  en 
lille  åbning  ved  den  ene  ende  der  er  bundet  til, 
er  dækket  med  fire  eller  flere  lag  papir.  Smør 
det  hele  over  med  lim.  Hæng  den  op  ved  den 
tilbundne  ende  i  en  klemme,  indtil  den  er  tør. 
Når  den  er  tør  og  hård,  så  stik  hul  på  ballonen 
gennem  åbningen  og  tag  den  ud.  Dæk  åbningen 
med  flere  lag  papir  og  lim.  Lad  den  tørre. 
Drys  den  let  over  med  sand. 
Mal  den  med  plakatmaling.  Lad  ægget  tørre  og 
dekorér    så    med    maling,    filtmærker,    glimmer, 
filtknapper,  fletværk  eller  andet  materiale. 


AF  EVELYN  MINSHULL 


DEN  ENE  VAR 


AF  SOLVEIG  PAULSON  RUSSELL 


Der  var  engang  fem  harer,  som  boede  sammen.  De  fire 
var  almindelige  små  dunede  harer,  men  den  ene  var  høj 
—  meget  høj. 

De  fem  harer  gemte  sig  bag  en  hæk  hver  morgen  for  at 
se,  når  hr.  Ræv  gik  forbi.  Hver  morgen  var  de  fire  harer 
sikkert  gemt,  men  den  femte  hares  ører,  den  høje  hares, 
stak  op  over  hækken.  Hr.  Ræv  så  dem  altid,  og  harerne 
måtte  løbe  hurtigt  for  at  komme  væk  fra  ham. 
De  fem  harer  havde  en  hemmelig  tunnel  gennem  brom- 
bærkrattet. Det  var  deres  genvej  til  mange  steder.  De  fire 
almindelige  harer  kunne  smutte  gennem  tunnellen  i  en 
fart,  men  den  høje  havde  altid  vanskeligheder.  Han  måtte 
gå  forsigtigt  og  langsomt  gennem  tunnellen,  helt  sammen- 
bøjet, så  han  ikke  skulle  rive  sig. 

Når  de  fem  harer  købte  nye  jakker,  var  de  fire  jakker  altid 
den  rigtige  størrelse  til  de  fire  almindelige  harer,  men  den 
der  var  så  høj,  kunne  aldrig  få  en  jakke  der  var  lang  nok. 
Hans  jakke  var  altid  så  kort,  at  han  ofte  frøs  på  den  bare 
mave. 

Når  den  høje  hare  gik  i  seng  om  aftenen,  havde  han 
endnu  mere  besvær.  Alle  haresenge  var  lavet  til  harer  af 
almindelig  størrelse.  Men  den  høje  hare  var  ikke  almin- 
delig. Hans  lange  ben  stak  ud  ved  fodenden  af  sengen, 
og  hans  fødder  var  altid  kolde,  fordi  hans  dyne  ikke  kun- 
ne nå  langt  nok  ned. 

Der  var  imidlertid  et  sted,  hvor  det  var  nyttigt  at  være  så 
høj.  Det  var  når  de  fem  harer  sad  sammen  i  en  kreds 
for  at  høre  fru  Skovskade  fortælle  historier  i  historietimen. 
Fordi  den  høje  hares  hoved  stak  så  højt  op,  kunne  han 
føle  den  friske  brise  og  høre  hvert  ord  fra  fru  Skovskade, 
selv  når  hun  hviskede  på  særlig  spændende  steder  i 
historierne. 

De  fire  almindelige  harer  kunne  ikke  altid  høre  hvert 
eneste  ord.  Og  på  varme  dage  ønskede  de,  at  de  var  en 
lille  smule  højere,  så  den  friske  vind  kunne  afkøle  dem 
lidt  bedre. 

En  dag  kom  hr.  Ræv  så  tæt  ind  på  harerne,  da  de  løb, 
at  han  næsten  fangede  en  af  dem.  Hvis  de  ikke  var 
stukket  af  ned  imod  brombærtunnellen,  ville  han  sikkert 
have  nappet  en  af  harehalerne.  Da  var  det  at  en  af 
harerne  sagde:  "Der  må  gøres  noget!  Vi  er  smarte  harer. 
Vi  må  tænke  på  at  gøre  noget  ved  den  høje." 
Så  satte  alle  harerne  sig  ned  og  tænkte.  De  kløede  sig 
i  håret  med  bagpoterne.  De  rynkede  på  deres  harenæser, 
og  de  snoede  ørerne.  De  tænkte  meget  hårdt. 

Da  de  var  færdige  med  at  tænke,  smilede  harerne.  "Jeg 
ved,  hvad  vi  skal  gøre  med  hækken  og  hr.  Ræv,"  sagde 
den  første  hare.  "Jeg  vil  grave  et  hul,  hvor  den  høje  kan 
stå.  Så  vil  hans  ører  ikke  stikke  op  over  hækken,  og  hr. 
Ræv  vil  ikke  vide,  at  vi  ser  på,  at  han  går  forbi."  Og 
afsted  gik  han  for  at  grave  hullet. 

"Problemet  med  den  hemmelige  tunnel  er  svært,"  sagde 
den  anden  hare.  "Men  jeg  er  sikker  på,  at  hvis  jeg  lavede 
en  lille  slæde  af  birkebark,  kunne  den  høje  ligge  på  den. 
Så  kunne  vi  andre  trække  ham  gennem  tunnellen  i  en 
fart.  Jeg  vil  binde  nogle  gode  stærke  snore  fast  i  den,  så 
vi  kan  trække  den  med  os,  når  vi  løber."  Og  afsted  gik 
han  for  at  lave  slæden. 

Den  tredie  hare  hoppede  op  og  ned.  "Alt  hvad  jeg 
behøver  at  gøre  for  at  klare  den  højes  kolde  mave  er  at 
klippe  det  nederste  af  en  af  vore  gamle  jakker.  Jeg  vil 
sætte  dette  stykke  til  den  nederste  kant  af  den  højes 
jakke.  Det  vil  gøre  den  rigelig  lang."  Og  afsted  løb  han 
for  at  finde  en  gammel  jakke  og  nål  og  tråd. 

"Vent  på  mig!"  råbte  den  fjerde  hare  og  løb  efter  den 
tredie.  "Jeg  vil  gerne  have  ærmerne  fra  den  gamle  jakke. 
Jeg  vil  klippe  dem  af  og  stikke  den  højes  ben  ind  i  dem 


om  natten,  så  vil  han  ikke  mere  mærle,  at  dynen  ikke  er 
lang  nok." 

Da  de  fire  almindelige  harer  var  borte,  sad  den  høje  lidt 
for  sig  selv.  Han  tænkte  også.  Han  tænkte  og  tænkte. 
Han  mumlede  ved  sig  selv  og  han  rystede  på  hovedet. 
Så  kom  der  et  strålende  muntert  blik  i  hans  hareøjne. 
Han  hoppede  op. 

Han  gik  hen  til  det  sted,  hvor  fru  Skovskade  altid  fortalte 
sine  historier.  Han  ledte  og  ledte,  indtil  han  fandt  fire 
høje,  flade  sten.  Så  lagde  han  stenene  i  en  kreds,  og  lod 
en  tom  plads  være  tilbage  til  sig  selv. 
"Se  her!"  sagde  den  høje.  "Nu  kan  alle  vi  harer  sidde  så 
højt  oppe,  at  alle  kan  høre  fru  Skovskades  allersvageste 
hvisken,  og  vi  kan  også  allesammen  glæde  os  over  den 
friske  vind!" 

Nuvel,  disse  fem  harer  bor  stadig  sammen.  Nu  står  den 
høje  i  et  hul  og  ser  hr.  Ræv  gå  forbi.  Han  kører  på  slæde 
gennem  brombærtunnellen.  Han  har  en  jakke,  der  er  lang 
nok  til  at  holde  hans  mave  varm.  Om  natten  tænker  han 
aldrig  på,  at  hans  dyne  ikke  er  lang  nok,  for  hans  ben 
holder  sig  varme  i  de  gamle  jakkeærmer.  Og  når  de  fem 
harer  hører  på  fru  Skovskades  historier,  kan  de  alle- 
sammen høre  hvert  eneste  ord. 


Glædelig  Påske 

Han  skal  dog  leve 


AF  MABEL  JONES  GABBOTT 


Det  var  forår.  Solen  skinnede  ned  fra  en  klar  blå  himmel, 
og  duften  af  blomstrende  mandeltræer  fyldte  luften. 

Men  Danny  sad  meget  stille  og  tankefuld,  uden  at  være 
opmærksom  på  blomsterne  eller  solskinnet.  Han  var  sul- 
ten og  træt  og  snavset.  Medens  han  sad  der  på  højen 
uden  for  Jerusalem,  tænkte  han  tilbage  på  sidste  forår. 
Han  havde  været  lykkelig  sammen  med  sin  moder  og  sin 
fader  i  deres  lille  hjem,  hvoraf  en  del  var  en  smedie.  Så 
var  de  romerske  soldater  kommet,  Cæsars  legioner,  og 
på  grund  af  en  eller  anden  ubetydelig  fejl  fra  hans  faders 
side  havde  de  dræbt  ham.  Danny  forstod  ikke  hvorfor. 
Og  så  døde  hans  moder  nogle  få  uger  senere. 

Det  blev  et  bedrøveligt  og  ensomt  forår.  Danny  havde 
boet  først  hos  én  familie  og  så  hos  en  anden  i  landsbyen 
Kapernaum,  og  han  spurgte  hele  tiden:  "Hvorfor?  Skal 
jeg  aldrig  se  dem  igen?  Hvor  er  de  nu?" 

Han  følte  sig  fortabt  og  såret  og  ensom.  Danny  huskede, 
hvordan  pinen  i  hans  hjerte  aldrig  syntes  at  forsvinde  — 
det  vil  sige  indtil  Jesus  kom. 

Det  måtte  have  været  sommer  huskede  Danny,  da  Jesus 
kom  til  Kapernaum,  sammen  med  Peter,  Jakob  og  Johan- 
nes og  alle  de  andre  disciple.  Han  havde  straks  syntes 
om  Peter,  og  også  om  Johannes,  som  talte  så  kærligt  om 
Jesus. 


Og  Jesus  —  alting  syntes  altid  så  rigtigt,  når  Jesus  talte. 
Så  Danny  var  fulgt  med  dem  dag  efter  dag,  og  lyttede  til 
Jesus,  og  følte  sig  sikker  og  elsket  og  god,  når  han  var  i 
nærheden  af  Ham. 

Peter  havde  taget  Danny  med  til  sit  hjem,  og  Peters  mo- 
der havde  givet  Danny  et  bad  og  indbudt  ham  til  at  bo 
hos  sig.  Men  Danny  havde  ikke  ønsket  at  gå  glip  af  et 
eneste  ord  af  Jesu  lærdomme,  især  efter  at  han  havde 
hørt  Ham  sige:  "Den,  som  tror  på  mig,  skal  leve,  om  han 
end  dør." 

"Jeg  tror  på  Jesus",  sagde  Danny  til  sig  selv.  "Jeg  tror,  at 
han  er  det  bedste  menneske,  der  nogensinde  har  levet." 
Danny  tænkte  på  sin  fader  og  ønskede,  at  hans  fader 
havde  kendt  Jesus,  så  han  kunne  have  troet  på  Ham.  Hans 
fader  ville  have  holdt  af  Jesus,  følte  Danny  sig  sikker  på. 
I  byen  under  sig  kunne  han  lige  skelne  Salome  og  Maria, 
som  skyndte  sig  afsted  fra  olivenlunden.  Jesus,  tænkte 
han,  er  på  vej. 

Han  rejste  sig  hurtigt  for  at  slutte  sig  til  dem.  Så  satte 
han  sig  tilbage  endnu  mere  mistrøsig  end  før.  Jesus  havde 
talt  så  meget  om  opstandelsen.  "Jeg  er  livet,"  havde  Han 
sagt,  "og  opstandelsen."  Han  havde  forklaret  Danny,  at 
døden  ikke  var  afslutningen,  at  der  var  et  liv  efter  døden, 
og  at  Jesus  var  kommet  til  verden,  for  at  alle  kunne  have 
liv  og  have  det  i  overflod. 

Men  det  var  altsammen  forbi  nu.  Var  det  en  eller  to  uger 
siden  de  romerske  soldater  havde  taget  Jesus  og  kors- 
fæstet Ham?  Danny  havde  ventet  i  nærheden,  indtil  det 
frygtelige  tordenvejr  og  lyn  kom.  Så  var  han  løbet  bort 
til  højene,  hvor  han  havde  vandret  om  lige  til  nu. 
"Alting  er  forbi  nu,"  hviskede  han.  "Jeg  er  mere  alene 
end  nogensinde." 

Hans  skridt  blev  langsomme,  medens  han  passerede 
bækken  og  gik  ind  i  Jerusalem,  henimod  den  gade,  hvor 
han  havde  set  Salome  og  Maria.  Peters  moder  og  Maria, 


Jesu  moder,  og  de  andre  kvinder  var  sammen  i  et  værelse 
ovenpå.  De  bød  Danny  velkommen. 
"Luk  døren,  min  søn,"  sagde  de,  "og  kom  og  spis  med  os." 
Og  så  pludselig  fyldte  et  lys  værelset,  og  der  stod  Jesus 
hos  dem  og  talte  til  dem,  trøstede  dem,  spiste  sammen 
med  dem  og  sagde:  "Kom,  føl  på  mine  hænder  og  se,  om 
det  ikke  virkelig  er  Jesus,  der  er  her  iblandt  jer." 
Jesus  så  længe  på  Danny  og  sagde  igen:  "Det  er  sandt. 
Den,  som  tror  på  mig,  skal  leve,  om  han  end  dør." 
Og  Danny  følte  en  stor  fred  i  sit  hjerte. 


PEGGIE  GEISSEL 


Smart  pose 
til  påskeæg 


Få  allerførst  fat  i  en  pæn  indkøbspose  af  papir, 
ca.  35  cm  høj  og  helst  uden  tekst.  Mål  ca.  22  cm 
ned  på  posen  og  træk  en  let  linie  tværs  hen  over 
posen.  Tegn  derefter  to  buede  linier  fra  de  øver- 
ste hjørner  ned  til  den  første  linie  som  vist  på 
tegningen.  Tegn  omridsene  af  to  store  øjne  om- 
kring en  mønt  eller  en  flaske.  En  trekant  bliver 
næsen,  en  kort  lige  linie  og  en  lang  buet  linie 
danner  munden.  Farv  dem,  hvis  du  ønsker  det. 
Med  posen  lukket  klippes  langs  de  linier,  der 
danner  ører,  og  tværs  over  den  linie,  der  danner 
det  øverste  af  hovedet.  Fjern  det  stykke  der  er 
imellen.  Med  cellotape  samles  ørerne  foroven, 
så  de  holdes  sammen,  når  toppen  af  hovedet 
åbnes  for  at  man  kan  putte  strået  og  æggene  i. 
Til  sidst  laves  kindskæg  ved  at  bøje  nogle  pibe- 
rensere halvt  sammen.  Sæt  dem  fast  med  tape 
i  nærheden  af  næsen.  Måske  foretrækker  du  at 
lave  små  huller  med  nål  og  stikke  to  eller  tre 
sugerør  i  som  skæg. 

Skakspil  med  Hjerter 

Forts,  fra  side  9 

veder,  men  ingen  af  de  fantastiske 
forklaringer,  han  fandt  på,  havde  no- 
get med  virkeligheden  at  gøre.  Efter 
at  han  havde  set  hende,  faldt  alle  fo- 
restillinger sammen. 
Han  gik  tilbage  til  huset,  ringede  på 
og  ventede. 

Da  hun  viste  sig  i  døren,  sagde  han: 
"Goddag,  Darlene.  Det  er  Paul  Mars- 
ton." 

Farven  veg  fra  hendes  kinder.  "God- 
dag, Paul",  sagde  hun  —  stemmen 
var  lige  ved  at  svigte  hende. 
"Det  tog  mig  sandelig  nogen  tid  at 
finde  dig,  men  det  var  også  ulejlighe- 
den værd." 

"Vil  du  ikke  indenfor?",  spurgte  hun 
med  sagte,  bævende  stemme.  Hun 
åbnede  fluenetsdøren  og  lod  ham 
ind.  Hun  gik  selv  gennem  stuen  og 
anbragte  sig  i  en  lænestol  mens  han 
satte  sig  i  en  sofa.  "Jeg  måtte  finde 
dig  .  .  ." 

Hendes  hænder  greb  om  armlænene. 
"Hvorfor?  Hvorfor  kunne  du  ikke  bare 
lade  det  gå  som  det  gik?  Hvorfor 
skulle  du  absolut  komme  her  og  øde- 
lægge det  hele?" 

"Hvad  er  det,  der  er  ødelagt?  Åh,  jeg 
ved  godt,  at  jeg  muligvis  ikke  svarer 
til  dine  forventninger  —  jeg  er  hver- 
ken smuk  eller  noget  af  alt  det,  men 
på  en  eller  anden  måde  forekom  det 
mig,  at  det  ikke  gjorde  så  meget  — 
ikke  over  for  dig." 

Hun  lo  en  lille  hård,  skurrende  latter. 
"Ikke  gøre  netop  mig  så  meget?" 
"Ja,"  svarede  han,  grundigt  forvirret. 
Da  hun  endelig  talte  igen,  var  det  i  en 
meget  behersket  hvisken.  "Disse  te- 
lefonopringninger betød  en  hel  del  for 
mig.  Jeg  glædede  mig  til  dem,  jeg  nød 


dem,  og  jeg  tror  endda  mere  end  det: 
jeg  troede,  du  var  interesseret  i  mig. 
Ja,  det  troede  jeg  mere  end  alt  an- 
det." 

"Det  er  jeg  stadig.  Endda  rigtig  me- 
get." 

"At  være  'den  hemmelighedsfulde 
pige'  i  dit  liv  var  det  nærmeste  .  .  . 
det  nærmeste,  jeg  kunne  komme  det 
romantiske  .  .  ."  Hun  virrede  med  ho- 
vedet. "Åh,  hvor  bliver  det  hele  dog 
anderledes  nu.  Paul  .  .  .  jeg  er  blind." 
Han  følte  sig  chokeret  og  samtidig 
mistroisk. 

"Sammen  med  dig",  fortsatte  hun, 
"kunne  jeg  glemme  det  for  en  stund. 
Jeg  kunne  forestille  mig,  at  jeg  var  som 
en  hvilken  som  helst  anden  pige,  der 
legede  en  lille,  romantisk  leg  med  en 
interessant,  ung  mand.  Der  var  et 
menneske  i  hele  verden,  som  ikke 
kunne  sige:  "Darlene  Evans  —  nå-eh, 
jo,  hende  den  blinde  pige." 
Hendes  stemme  blev  skarp,  efterhån- 
den som  hun  fortsatte.  "Man  regner 
ikke  med,  at  unge  piger  er  blinde,  vel 
Paul?  Det  virker  chokerende,  ikke 
sandt?  Jeg  ved  det,  for  jeg  arbejder 
i  en  bladkiosk,  og  hver  gang,  der 
kommer  en  ny  kunde,  der  ikke  kender 
mig,  er  han  interesseret  i  mig  og  er 
flink,  indtil  han  opdager,  at  jeg  er 
blind.  Så  kan  jeg  mærke  reaktionen 
—  de  reagerer,  som  om  jeg  var  spe- 
dalsk. De  har  dårlig  samvittighed  over 
det  og  kommer  med  medfølende  und- 
skyldninger. Det  sårer  —  åh,  hvor 
det  sårer!  Jeg  frygter  det  øjeblik;  jeg 
frygter  det  mest  af  alt  fra  dig  og  prø- 
vede at  undgå  det,  men,  nej,  du  ville 
ikke  lade  være  —  du  ville  finde  ud  af 
det." 

Han  tænkte  på  mange  ting,  han  havde 
lyst  til  at  sige,  men  de  indeholdt  alle- 
sammen dette:  "Det  gør  mig  ondt,  at 
du  er  blind",  og  det  ville  være  det 
værste,  han  kunne  sige. 
Meget  langsomt  sagde  han:  "Men  nu 
fik  vi  talt  ud  om  alt  det;  hvad  nu  med 
at  tage  skakbrættet  frem,  det  er  flere 
dage  siden,  vi  har  spillet." 
Hun  tøvede,  men  gik  så  hen  til  skabet 
ved  væggen  og  kom  tilbage  med 
brættet.  "Vil  du  være  så  venlig  at 
stille  dem  op?  Som  du  kan  se,  er  de 
sorte  brikker  større,  så  jeg  kan  skel- 
ne, hvilke  der  er  hvilke  blot  ved  at 
lade  hænderne  løbe  hen  over  dem." 


"Bonde  til  d4",  begyndte  han  og  flyt- 
tede bonden.   "Hvordan  gik  det  til?" 
"Kongens  bonde  til  d5",  svarede  hun, 
idet  hendes  hånd  sikkert  tog  brikken 
og  flyttede  den  frem."   For  ca.  et  år 
siden  var  min  fader  og  jeg  ude  for  et 
biluheld.  Han  blev  dræbt." 
"Kongens  bonde  til  e6.  Er  det  noget 
vedvarende?" 
"Ja.  Kongens  løber  til  b3." 
"Hvad  med  at  gå  ud  og  spise  til  mid- 
dag med  mig  i  morgen  aften?" 
Hun  smilede  nervøst.  "Jeg  er  så  klod- 
set til  at  spise  med  kniv  og  gaffel,  og 
du  bliver  nødt  til  at  føre  mig  og  læse 
spisekortet  og  .  .  ." 
"Det  var  ikke  alt  det,  jeg  spurgte  om, 
og  jeg  spurgte  kun,  om  du  ville  med." 
Hun  smilede.  "Ja,  åh  ja,  Paul  —  hel- 
lere end  gerne." 


Øvelsessang 

Forts,  fra  side  15 

tagere,  og  når  han  synger  af  fuld  hals, 
er  han  en  storartet  musiker.  Se  blot 
på  hans  ansigt,  når  han  synger,  og  du 
vil  høre  alle  tiders  musik.  Lyt  ikke  så 
meget  til  de  lyde,  han  frembringer, 
for  hvis  du  gør  det,  går  du  måske 
glip  of  musikken." 

Den  mest  aristokratiske  af  alle  nule- 
vende musikere,  den  90-årige  Pablo 
Casals,  blev  ved  med  at  sige  til  mu- 
sikerne: "De  skal  ikke  bare  spille  no- 
derne —  lad  os  høre  musikken." 
Og  som  Jesus  sagde:  "Gå  du  hen  og 
gør  ligeså." 

—  Alexander  Schreiner  — 


Jern  skærpes  med 
jern,  det  ene 
menneske  skærper 


det  andet 


Ordsprogenes  Bog 

GENEALOGI 


Hvem  er  jeg? 


Lad  os,  som  begyndelse  til  vor  serie 
af  genealogiske  lektier,  indskibe  os 
til  en  vidunderlig  rejse.  Det  er  en  rejse 
for  sindet  mere  end  en  fysisk  rejse, 
men  den  vil  hjælpe  os  til  at  forstå, 
hvem  vi  virkelig  er,  og  hvad  der  er  det 
guddommelige  formål  med  det  jordi- 
ske liv. 

For  at  begynde  vore  rejser  beder  vi 
jer  stille  jer  selv  dette  spørgsmål: 
HVEM  ER  JEG?  (Salm.  100:3).  Er  jeg 
virkelig  et  Guds  barn,  således  som 
jeg  har  lært  det  gennem  den  Hellige 
Skrift  og  som  det  understreges  af 
Primary-foreningen  i  deres  lektier?  Er 
der  mening   og   formål   med   mit  liv? 


(Salm.  8:6).  Har  vor  Fader  i  Himmelen 
evne  til  at  høre  min  bøn  og  besvare 
den?  (Job  42:2)  (Salm.  44:21—22).  Er 
mit  liv  af  betydning  for  andre  eller  er 
jeg  blot  en  lille  bitte  plet  på  livets 
hav?  (2.  Tim.  2:19). 

I  Bibelen  læser  vi,  at  "Gud  skabte 
mennesket  i  sit  billede."  (I.Mos. 
1 :27).  Da  dette  var  gjort,  skal  jeg  så 
tro,  at  dette  skulle  betyde  min  ska- 
belse så  vel  som  skabelsen  af  resten 
af  mine  brødre  og  søstre,  som  lever 
i  denne  verden?  (Abraham  3:  22—28). 
Da  Kristus  tjente  folket  i  Jerusalem, 
lærte  Han  dem  at  sige:  "Vor  Fader, 
du  som  er  i  himlene."  Dette  betyder 

at  vi  er  Guds  sønner  og  døtre.  At  Han 
virkelig  er  vor  Fader,  (Matt.  6:9).  At 
vi  er  skabt  i  Hans  eget  billede  og  at 
vi  levede  sammen  med  Ham  før  ver- 
dens grundlæggelse.  (Ordsp.  8:22  til 
31). 

Alle  vegne  i  Skriften  læser  vi  denne 
evige  sandhed.  I  Mormons  Bog  lærte 
profeterne  folket,  at  vi  er  Guds  børn, 
og  at  Han  er  vor  Evige  Fader.  (2.  Ne- 
phi  9:4—11)  (Mosiah  4:21).  I  Lære  og 
Pagter  er  hver  åbenbaring  præget  af 
den  evige  sandhet,  at  Gud  er  vor  Fa- 
der og  vor  ven  og  er  interesseret  i 
velfærd  og  lykke  for  hver  eneste  af 
os.  (L  &  P  1:1)  (L  &  P.  19:1—3  (L 
&  P.  93:21—24). 

Fordi  dette  er  sådan,  forstår  vi  logik- 
ken i  den  udtalelse,  som  Herren  frem- 
kom med  til  Moses  på  Sinaj  Bjerg. 
Dér  erklærede  Herren  til  Israels  store 
Profet,  da  de  drøftede  formålene  med 
skabelsen  og  grundene  til  livet:  "Thi 
se,  dette  er  min  gerning  og  herlighed 
—  at  tilvejebringe  udødelighed  og 
evigt  liv  for  mennesket."  (D.  k.  P.  Mo- 
ses 1:39). 

Vor  Himmelske  Faders  formål  er  der- 
for, at  der  fødes  Ham  børn  i  ånde- 
verdenen, og  i  henhold  til  deres  tro- 
fasthed, sørger  Han  derefter  for  for- 
skellige tidspunkter  og  steder,  hvor 
de  kan  blive  født,  så  de  kan  få  mulig- 
hed for  at  påtage  sig  udødelighed,  så 
de  ved  at  være  lydige  mod  evange- 
liets sandhed  kan  arve  evigt  liv.  (2. 
Nephi  9:20)  (Alma  26:35)  (L  &  P.  38: 
1 — 2).  Hvor  hjertevarmende  er  det 
ikke  for  os  at  være  klar  over,  at  Gud 
elsker  sine  børn  så  meget,  at  Han  vil 
sørge  for  en  udvej  for  dem,  så  de  kan 
arve  den  samma  herlighed  og  magt, 
som  Han  nu  har.  (L.  &  P.  76:70).  Jesus 
lærte  os  den  store  sandhed,  at  det 
var  det  evige  liv  at  kende  Gud  og 
Kristus.  (Johs.  17:1 — 5).  Hvorledes 
kunne  vi  nogensinde  gennemskue 
Gud,  hvis  vi  ikke  var  Hans  børn?  Vi 
kender  vore  fædre  i  kødet,  fordi  vi  har 
levet  sammen  med  dem,  været  lydige 
mod  dem  og  er  blevet  elsket  af  dem. 
På  samme  måde  er  det  med  alle  Guds 
børn.  Vi  har  boet  hos  Ham,  har  været 
lydige  mod  Ham  og  er  blevet  næret 
og  hjulpet  i  Hans  celestiale  rige  før 
vort  komme  i  kødet.  (Jeremias  1 :5). 
Det  er  derfor  muligt  for  børn  at  elske 
deres  Himmelske  Fader  af  hele  deres 


hjerte,  kraft,  sind  og  styrke.  (L.  &  P. 
59:5).  Vi  er  nogle  af  de  mest  udvalgte 
ånder,  som  er  blevet  født  Gud  i  ån- 
den. Herren  kendte  begyndelsen  fra 
enden  og  vidste,  at  der  ville  blive 
valgt  nogle  af  Hans  børn  til  at  komme 
til  jorden  ved  begyndelsen  af  jordens 
liv,  nogle  senere,  nogle  under  Jesu 
tjennestegerning  og  nogle  i  den  pe- 
riode, som  vi  kender  som  tidernes  fyl- 
des forvaltning,  da  al  sandhed  er  ble- 
vet samlet  ved  direkte  åbenbaring  fra 
Gud  og  koncentreret  i  Hans  Kirke, 
Jesu  Kristi  Kirke  af  Sidste  Dages  Hel- 
lige. (Efes.  1:9—10)  (L.  &  P.  112:30). 
Da  vi  ved,  at  vi  lever  i  denne  strålen- 
de periode  af  jordens  tilværelse,  og 
har  gjort  os  fortjent  til  sådanne  vel- 
signelser, må  der  være  en  eller  anden 
forpligtelse  fra  vor  side.  At  leve  nu, 
hvor  evangeliet  er  blevet  gengivet  til 
jorden,  hvor  der  er  profeter  og  apost- 
le til  at  lede  og  styre  os,  fører  utvivl- 
somt med  sig  forpligtelser,  privilegier, 
rettigheder  og  muligheder,  som  kun 
nydes  af  så  få  af  Faderens  andre  børn. 
(L  &  P.  98:11—12). 

Nogle  af  de  velsignelser  og  forpligtel- 
ser har  vi  allerede  taget  imod  og  op- 
fyldt. Andre  kan  måske  udføres  i  den 
nærmeste  fremtid,  men  de  er  alle  vig- 
tige for  vor  evige  ophøjelse.  Da  vi 
blev  døbt  og  blev  bekræftet  som  med- 
lem af  Kirken,  påtog  vi  os  nødvendige 
ordinanser,  som  ville  hjælpe  med  til 
at  gøre  os  kvalificeret  til  Guds  cele- 
stiale rige.  (L  &  P.  76:51—53).  Dåben 
er  nødvendig  for  frelse.  (Johs.  3:5). 
Bekræftelsen  og  modtagelsen  af  den 
Helligånd  er  nødvendige  for  at  komme 
ind  i  Kirken  og  i  Guds  Rige  her  på  jor- 
den og  også  for  vor  fremgang  ind  i 
det  celestiale  livs  rige.  (Johs.  3:5).  Der 
er  andre  vigtige  evige  ordinanser,  som 
vi  har  fået  til  vor  velsignelse  og  vort 
evige  velfærd.  For  brødrene  i  Kirken 
er  der  overdragelsen  af  Det  hellige 
melkisedekske  Præstedømme.  (L.  & 
P.  84:22).  For  både  brødrene  og 
søstrene  i  Kirken  er  der  muligheden 
for  i  Herrens  templer  at  modtage  de 
privilegier  og  velsignelser,  som  vil 
sætte  os  i  stand  til  at  blive  begavet 
med  kraft  i  dette  liv,  så  vi  kan  over- 
vinde kødets  svagheder  og  give  vore 
ånder  evnen  til  at  lede  vore  fysiske 
legemer  og  have  indflydelse  på  dem. 
(L.  &  P.  132:7). 


Disse  guddommelige  sandheder  er 
en  del  af  den  evige  plan,  der  er  givet 
af  Gud  til  gavn  og  velsignelse  for 
Hans  åndelige  afkom,  eller  med  andre 
ord  dem  af  os,  som  lever  på  jorden. 
Da  disse  sandheder  er  guddommeli- 
ge, betyder  det,  at  de  er  evige.  Gud 
er  evig,  og  hvad  som  helst  vor  Fader 
giver  i  evangeliets  plan  er  evigt.  (L.  & 
P.  45:7).  Alle  vor  Faders  børn  har 
pligt  til  at  holde  fast  ved  de  samme 
sandheder  som  vi  gør.  Hvis  de  skal 
opnå  de  samme  velsignelser  som  vi 
modtager,  må  de  adlyde  de  samme 
sandheder.  Skriften  fortæller  os,  at 
Gud  er  den  samme  i  går,  i  dag  og  for 
evigt.  (Heb.  13:8).  Sandhed  er  uforan- 
derlig, derfor  forandrer  Gud  vor  Fa- 
der sig  ikke,  thi  al  sandhed  forbliver  i 
Ham.  (L  &  P.  93:2,  23—24)  (L.  &  P. 
1 :39).  For  at  vor  Himmelske  Fader  kun- 
ne identificere  sine  børn  gav  Han  dem 
navn.  Fra  tidernes  begyndelse  læser 
vi,  hvordan  Gud  gav  det  første  af  alle 
mennesker  navn,  Adam.  (D.  k.  P.,  Mo- 
ses 1 :34).  Den  første  kvinde  kaldte 
Han  Eva.  (D.  k.  P.,  Moses  4:26).  Selv 
englene  fik  navne,  da  de  besøgte  hel- 
lige mænd  i  fordums  tider.  (Luk.  1:19, 
26)  (Daniel  8:16).  Alle  vore  forfædre 
fik  navne,  for  at  de  kunne  identificeres 
blandt  andre.  Vi  er  alle  blevet  døbt 
med  vort  navn,  er  blevet  bekræftet  i 
Kirken  med  vort  navn,  og  for  brødre- 
nes vedkommende  ordineret  til  præ- 
stedømmet med  vort  navn.  Vort  navn 
betyder  noget  for  os,  for  det  er  gen- 
nem det,  at  vi  kan  identificeres  blandt 
alle  andre. 

Et  af  de  første  skridt  indenfor  genea- 
logien  er  at  finde  vort  navn  og  så  ned- 
skrive det,  så  det  er  korrekt  på  en- 
hver måde.  Apostlen  Paulus  sagde,  at 
hele  familien  i  himmelen  og  på  jorden 
har  navn.  (Efes.  3:14 — 15). 

Når  vi  har  vort  eget  korrekte  navn  og 
navnene  på  alle  vore  søskende  tillige 
med  navnet  på  vor  fader  og  vor  mo- 
der, er  vi  rede  til  at  begynde  på  den 
opgave,  som  Profeten  Joseph  Smith 
beskrev  som  det  største  arbejde  men- 
nesket nogensinde  har  modtaget. 
Endnu  engang  spørger  vi  alle  hellige 
hvor  som  helst:  HVEM  ER  JEG?  Sva- 
ret gives  ikke  ved  usikre  vendinger. 
Jeg  er  et  Guds  barn,  og  mine  opteg- 
nelser i  Kirken  beviser,  at  jeg  er  det. 

Kirken 
Går  Fremad 


TEMPELREJSERNE  1967 


Som  tidligere  meddelt,  vil  tempelrej- 
serne i  år  finde  sted  til  følgende  tider: 
Rejse  II  fra  28.-31.  august 
Rejse  I  fra    4-  7.  juli 

De  nævnte  datoer  er  de  datoer,  hvor 
vi  går  gennem  Templet,  hertil  må  så 
lægges  den  tid  selve  rejsen  til  Schweiz 
tager. 

Som  det  vil  ses,  vil  sessionerne  for 
Rejse  nr.  1.s  vedkommende  først  begyn- 
de om  tirsdagen  den  4.  juli,  medens  vi 
ellers  plejer  at  begynde  om  mandagen. 
Grunden  til  forandringen  er,  at  G.U.F.- 
Stævnet  »Festinord«,  som  i  år  skal  af- 
holdes i  København,  afholdes  i  dagene 
umiddelbart  før  tempelrejsen  og  først 
slutter  søndag  aften  den  2.  juli.  Ved  den 
foretagne  forandring  af  tempelrejsen  vil 
det  være  muligt  også  for  deltagere  i 
Stævnet  at  nå  til  templet,  når  vore  ses- 
sioner begynder  tirsdag  morgen  den  4. 
juli. 

Grupperejsen  med  toget  vil  som  sæd- 
vanlig foregå  med  afgang  fra  Køben- 
havn lørdag  middag  den  1.  juli  med  an- 


komst til  Zollikofen  søndag  morgen.  Da 
vi  går  igennem  Templet  om  fredagen, 
den  7.  juli,  vil  den  udflugt,  som  vi  plejer 
at  have  om  fredagen,  blive  henlagt  til 
mandag  den  3.  juli,  og  afrejsen  med 
toget  fra  Bern  vil  som  sædvanlig  fore- 
gå lørdag  aften,  med  ankomst  til  Kø- 
benhavn søndag  eftermiddag  den  9. 
juli. 

Af  hensyn  til  bestilling  af  sovevogn 
etc,  er  det  nødvendigt,  at  vi  så  hurtigt 
som  muligt  får  tilmelding  om  deltagelse 
i  togrejserne,  og  vi  beder  derfor  ind- 
trængende søskende  om  at  indsende 
den  i  sidste  nummer  af  STJERNEN  ind- 
lagte »Foreløbig  tilmelding  til  tempel- 
rejserne 1967«  omgående. 

Prisen  for  grupperejsen  med  toget  vil 
som  tidligere  år  blive  ca.  350  kroner  pro 
persona,  incl.  sovevogn.  Til  denne  pris 
kommer  rejse-sygeforsikring,  ca.  15  kr., 
og  så  naturligvis  opholdet  i  Schweiz, 
som  kan  gøres  for  ca.  150  kr.  Prisen 
for  børn  under  10  år  vil  være  halvdelen 
af  selve  togrejsens  pris,  medens  der 
ikke  er  rabat  på  forsikringen.  Børn  un- 
der 4  år  kører  gratis  med  toget. 

Missionspræsidentskabet. 


MEDDELELSER 

FRA 

TEMPLET 

Endowment-sessioner  finder  sted  hver 
lørdag  i  følgende  rækkefølge: 

1.  lørdag   tysk         kl.    7.30 

fransk      kl.  13.30 

2.  lørdag   tysk         kl.    7.30 

tysk         kl.  13.30 

3.  lørdag   engelsk   kl.    7.30 

tysk         kl.  13.30 

4.  lørdag  tysk         kl.   7.30 

tysk         kl.  13.30 

5.  lørdag   Sessioner   for    Præste- 

dømmet på  forskellige 
sprog,  efter  tilmelding. 
Kun  for  søskende,  som  i  forvejen  har 
fået  deres  endowment. 


Oversigt  over  sessioner  i  1967: 

23.-24.  marts  -  tysk 
28.-31.  marts  -  tysk 

3.-  6.  april  -  tysk 

1-  5.  maj  -  tysk 
(undtagen  4.  maj) 
16.-19.  maj  -  tysk 
22.-29.  maj  -  svensk 
19.-22.  juni  -  hollandsk 

3-  7.  juli  -  dansk 
10.-13.  juli  -  svensk 
17.  jul  i— 3.  august  -  tysk 
(undtagen  fredage) 

7.-10.  august  -  fransk 
14.-17.  august  -  svensk 
21.-24.  august  -  finsk 
28.-31.  august  -  dansk 

8.  september  -  tysk 
11.  sept.-6.  okt.  -  Templet  lukket 

9.-20.  oktober  -  tysk 


HAR  DE  BEGYNDT  AT  FØRE  DERES 
OPTEGNELSER? 

ER  ORDINANCERNE  ALLEREDE  UD- 
FØRT? 

ER  DERES  OPTEGNELSER  OPBEVA- 
RET I   DET  HELLIGE  ARKIV? 


PERSONLIGE  NYHEDER 


FØDSELSDAGE: 

Vi  siger  i  denne   måned  til   lykke  til 
følgende  søskende: 
VEJLE: 

Birgitte  Nørskov  Rasmussen,  70  år  d. 

3.  marts. 
RANDERS: 

Thomas  Kristian  Kristensen,  80  år  d. 

4.  marts. 

Evantea  Hansen,  65  år  den  14.  marts. 

Mette  Kristine  Østergaard,  75  år  den 
17.  marts. 
KØBENHAVN  GREN: 

Louise  Henriette  Amalie  Sørensen,  80 
år  den  4.  marts. 

Anna  Andersen,  Askøgade  10,  65  år 
den  11.  marts. 

Louis  Nielsen,  Korsørgade  14,  65  år 
den  17.  marts. 

Søren  Svend  Aage  Jensen,  Blågårds- 
gade  4,  65  år  den  19.  marts. 
AALBORG: 

Ingeborg  Johannesen,  65  år  den  11. 
marts. 
ODENSE: 

Anne  Nielsine  Jensen,  80  år  den  17. 
marts. 

Svend  Holger  Sørensen,  65  år  d.  26. 
marts. 
ESBJERG: 

Hans  Jacob  Jensen  Rauff,  Grindsted, 

75  år  den  23.  marts. 

Andreas  Christian  Rohde,  Haderslev, 
70  år  den  30.  marts. 
HILSEN  FRA  AMERIKA: 

Søster  Agnes  Gerlach,  tidligere  Aal- 
borg, sender  fra  sit  hjem  i  Salt  Lake 
City,  Utah,  de  kærligste  hilsener  til  alle 
i  Aalborg  med  ønsket  om  et  godt  nytår. 

Disciplin  i  klasseværelset 

Forts,  fra  side  53 

kundskab,  som  uden  hykleri  og  uden 
svig  vil  udvikle  sjælen  meget.  Irette- 
sæt skarpt,  når  den  Helligånd  driver 
dertil,  og  udvis  derefter  større  kær- 
lighed mod  ham,  som  du  har  irettesat, 
at  han  ikke  skal  betragte  dig  som  sin 
fjende;  men  at  han  må  erfare,  din  tro- 
fasthed er  stærkere  end  dødens 
bånd."   (Lære  og   Pagter  121:41—44) 


For  ofte  finder  vi  mange,  som  over- 
hovedet ikke  ser  nogen  vanskelighed 
i  at  „irettesætte  skarpt",  men  som 
forsømmer  at  adlyde  den  anden  del  af 
denne  befaling:  "Når  den  Helligånd 
driver  dertil,  og  udvis  derefter  større 
kærlighed  mod  ham,  som  du  har  iret- 
tesat, at  han  ikke  skal  betragte  dig 
som  sin  fjende." 

Der  er  andre,  som  mener,  at  der  ikke 
bør  findes  skarphed  i  ægte  kærlighed; 
de  mener  altså  at  hvis  de  kan  forstå 


og  acceptere  hver  enkelt  elev,  vil  ne- 
gativ opførsel  gradvis  forsvinde.  Men 
en  nærmere  analyse  af  Herrens  kund- 
gørelse hjælper  os  til  at  forstå,  at  in- 
gen af  disse  opfattelser  alene  er  i 
fuldkommen  harmoni  med  Herrens  an- 
visninger. Ægte  kærlighed  under  den 
Helligånds  ledelse  skulle  være  vor 
hovedleder.  Hvis  vi  vil  adlyde  den,  vil 
vi  opnå  positive  resultater,  når  tiden 
er  inde  for  en  skærpelse  af  vor  dis- 
ciplin. 


Hvad  betyder  påske? 

Forts,  fra  4  dækkeside 
havde  oprindeligt  intet  at  gøre  med 
Kristendommen.  Det  er  med  det,  som 
med  mange  andre  skikke,  der  er  kom- 
met ind  i  den  kristne  livsførelse:  de  er 
en  blanding  af  hedenske  skikke  og  ri- 
tualer kombineret  med  en  eller  anden 
kristen  begivenhed.  Det  er  ligesom 
grantræet,  der  hører  julen  til,  brænde- 
knuden,  der  efter  gammel  skik  læg- 
ges på  ilden  juleaften  —  og  kristtor- 
nen. 

Påske  betød  forår.  Forårsgudinden 
gav  den  sit  navn.  Og  hun  var  opdig- 
tet. 

Efterhånden  som  den  første  kristne 
Kirke  lånte  mange  ting  fra  den  he- 
denske verden  for  at  få  Kristendom- 
men til  at  virke  mere  interessant,  for 
at  skaffe  medlemmer,  blev  anerken- 
delsen af  påsken  mere  og  mere  "kri- 
sten". 

Men  idet  den  gjorde  det,  bragte  den 
megen  strid  med  sig  blandt  de  første 
kristne  indbyrdes,  idet  de  skændtes 
om  den  bestemte  dato,  den  skulle  hol- 
des, om  den  skulle  holdes  til  ære  for 
"Kristi  nedstigning  til  helvede",  som 
de  udtrykte  det,  eller  for  Hans  frem- 
komst af  graven,  eller  om  den  skulle 
sættes  i  forbindelse  med  den  jødiske 
fest  til  erindring  om  "Dødens  engle, 
der  gik  deres  dør  forbi "  (under  Ægyp- 
tens plager). 

På  grund  af  denne  meningsforskel 
udelukkede  pave  Victor  af  Rom  (188 
til  198  e.  Kr.)  alle  kirkerne  i  Lilleasien 
under  en  strid,  der  ikke  blev  bilagt  før 
ved  Kirkemødet  i  Nikæa  i  året  325.  I 
historien  kaldes  denne  strid  for  på- 
skestriden, blot  en  af  de  mange  bitre 
stridigheder,  der  rystede  den  vaklen- 
de kirke  i  selve  dens  grundvold. 


Siden  hen  blev  påsken  mere  og  mere 
regnet  for  at  være  den  tid,  da  man 
skulle  fejre  Kristi  opstandelse  sam- 
men med  sørgetiden  for  den  såkaldte 
"Langfredag".  Andre  "dage"  og  "fe- 
ster" blev  føjet  til,  ligesom  til  julen 
og  eftersom  menneskenes  fantasi 
udarbejdede  dem. 

PÅSKE  —  ELLER  FORÅR  —  blev  og- 
så en  vigtig  tid  for  moden  med  deraf 
følgende  mannequinopvisninger;  de 
sidste  forårscreationer  blev  fremvist, 
samtidig  med  at  man  overværede  de 
religiøse  møder  og  holdt  offentlige 
fester  af  forskellig  slags. 

Men  hvad  bør  påsken  betyde  for  en 
Sidste  Dages  Hellig? 

Den  germanske  forårsgudinde  bety- 
der overhovedet  ikke  noget  for  os.  At 
overføre  fejringen  af  hende  fra  en  he- 
densk skik  til  at  være  en  kristen  skik 
er  ikke  nogen  behagelig  tanke,  i  hvert 
fald  ikke  mer  end  det  er  at  låne  hvil- 
ket som  helst  andet  hedensk  ritual  og 
dreje  det,  så  det  bliver  kristent.  Og 
selve  dagen  har  heller  ikke  særlig  be- 
tydning, for  den  ændres  med  månens 
faser. 

Sidste  Dages  Hellige  fejrer  påsken 
fælles  med  andre  på  samme  måde, 
som  de  fejrer  julen  sammen  med  ver- 
den —  hvad  tidspunktet  og  i  nogen 
grad  hvad  meningen  angår.  Men  den 
dybe  mening,  vi  lægger  i  den  —  såle- 
des som  det  er  tilfældet  med  julens 
store  betydning  —  kan  ikke  være 
verdslig,  og  den  kan  heller  ikke  lånes 
fra  nogen  som  helst  bedensk  kilde. 

Når  vi  fejrer  påske,  slutter  vi  os  til  de 
kristne  som  tror  på  Kristi  bogstave- 
lige opstandelse  og  på  den  lære,  at 
Hans  opstandelse  også  vil  bringe  sejr 
over  graven  for  alle  andre  mennesker. 


Vi  tror,  at  Kristus  blev  oprejst  fra  de 
døde  om  foråret,  som  sandt  er,  men 
foråret  giver  ikke  den  begivenhed  no- 
gen betydning.  Datoen  og  årstiden  er 
derfor  ikke  vigtige. 

DET  UROKKELIGE  FAKTUM  er,  at  Je- 
sus af  Nasaret  døde  på  korset,  og  på 
den  tredje  dag  kom  frem  af  graven, 
nøjagtig  som  Han  var  før,  således  at 
vi  —  ligesom  Kristus  —  efter  vor  op- 
standelse kan  sige:  "Rør  ved  mig  og 
se,  for  en  ånd  har  ikke  kød  og  ben, 
som  I  ser,  jeg  har." 
Påsken  skal  for  de  Sidste  Dages  Hel- 
lige betyde  en  fuldstændig  anerken- 
delse af  Kristus  som  Guds  Søn,  som 
Skaberen  af  himlen  og  jorden,  og  som 
en  personlig  Frelser  for  hver  eneste 
af  os  —  altsammen  baseret  på  Hans 
Evangeliums  principper. 
Således  som  der  kun  er  én  Kristus, 
sålades  er  der  også  kun  ét  Evange- 
lium, én  Herre,  én  tro  (eller  religion) 
og  én  dåb,  der  kan  frelse.  "Der  er  in- 
tet andet  navn  under  himlen  givet 
blandt  mennesker,  hvorved  vi  kan  bli- 
ve frelste." 

Hedenskabet  kan  ikke  have  nogen 
plads  i  vor  opfattelse  af  Påsken  — 
kun  Kristendommens  sande  budskab. 


Ånden  og 
legemet  udgør 
menneskets  sjæ! 
og  opstandelsen 
fra  de  døde 
er  sjælens 
forløsning. 

Joseph  Smith 

Hvad  betyder 
påske? 

£R  DK  nogen  sinde  standset  op  for 
at  tænke  over,  hvad  Påsken  virkelig 
betyder  for  dig,  for  dine  naboer  og 
for  verden  som  belhed  ?  Den  bar 
mange  betydninger,  og  måderne  at 
fejre  den  på  er  utallige. 
Hvorfra  stammer  navnet  f.eks.  1  Sr 
det  en  kristen  betegnelse?  Hører 
den  med  til  noget  aj  det,  Kristus 
bragte  med  til  os  1 

'Navnet  Påske  var  betegnelsen  for  old- 

lidens  germanske  forårsgudinde  og 

Forts,  på  3  dække  side 

